
VENDIM
Nr. 10, datë 27.9.2018

PËR DISA NDRYSHIME NË VENDIMIN NR. 7, DATË 11.5.2018, TË KOMITETIT PËR ZHVILLIMIN E RAJONEVE, “PËR SHPËRNDARJEN E FINANCIMIT PËR PROJEKTE TË REJA, THIRRJA I, PËR VITIN 2018, GRANTET ‘ARSIMI’”

Në mbështetje të nenit 100 të Kushtetutës, të nenit 16, dhe të aneksit 3, të ligjit nr. 109, datë 30.11.2017, “Për buxhetin e vitit 2018”, me propozimin e ministrit të Arsimit, Sportit dhe Rinisë, Komiteti për Zhvillimin e Rajoneve

VENDOSI:

1. Në tabelën 1, që i bashkëlidhet vendimit nr. 7, datë 11.5.2018, të Komitetit për Zhvillimin e Rajoneve, “Për shpërndarjen e financimit për projekte të reja, thirrja I, për vitin 2018, grantet ‘Arsimi’”, bëhen ndryshimet sipas tabelës 1, bashkëlidhur këtij vendimi.
2. Ngarkohen ministri i Arsimit, Sportit dhe Rinisë dhe ministri i Financave dhe Ekonomisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYETARE
Senida Mesi

	Zëvendëskryeministri
	zëvendëskryetar;

	Ministri i Financave dhe Ekonomisë
	anëtar;

	Ministri i Infrastrukturës dhe Energjisë
	anëtar;

	Ministri i Arsimit, Sportit dhe Rinisë
	anëtar;

	Ministri i Bujqësisë dhe Zhvillimit Rural 
	anëtar;

	Ministri i Shëndetësisë dhe Mbrojtjes Sociale
	anëtar;

	Ministri i Kulturës
	anëtar;

	Ministri i Turizmit dhe Mjedisit
	anëtar;

	Ministri i Brendshëm
	anëtar;

	Ministri i Shtetit për Mbrojtjen e Sipërmarrjes
	anëtar;

	Kryetari i Shoqatës së Bashkive të Shqipërisë
	anëtar;

	Kryetari i Shoqatës për Autonomi Vendore
	anëtar;

	Kryetari i Shoqatës së Qarqeve të Shqipërisë
	anëtar;

	Përfaqësuesi i Fondit Shqiptar të Zhvillimit
	anëtar.



Tabela 1. Lista e projekteve të reja, thirrja I për vitin 2018, grantet “Arsimi” (arsimi bazë, arsimi i mesëm i përgjithshëm dhe programi për sportin), me cikël zbatimi 2018–2019

	Nr.
	Autoriteti kontraktor
	Emërtimi i projektit
	Vlera e plotë e projektit 
(në lekë)
	Vlera e financimit nga FZHR-ja për vitin 2018 
(në lekë)
	Vlera e bashkëfinancimit nga NJQV-ja (në lekë)

	
	
	
	
	
	%
	Vlera e plotë e bashkëfinancimit (në lekë)
	Vlera e bashkëfinancimit për vitin 2018

	
	QARKU TIRANË

	50
	Bashkia Kavajë
	Rindërtim i shkollës 9-vjeçare Qerret + ambiente sportive + kopsht
	89,978,882
	12,597,043
	30%
	26,993,665
	5,398,733

	51
	Bashkia Rrogozhinë
	Rikonstruksion dhe shtesë anësore e shkollës së mesme “Haxhi Qehaj” Rrogozhinë
	94,746,233
	17,054,322
	10%
	9,474,623
	1,895,000



Shënime: 
Pika 7 e “Shënime”, të tabelës 1, që i bashkëlidhet vendimit nr.7, datë 11.5.2018, të Komitetit për Zhvillimin e Rajoneve, “Për shpërndarjen e financimit për projekte të reja, thirrja I, për vitin 2018, grantet ‘Arsimi’”, shfuqizohet. 

VENDIM 
Nr. 11, datë 27.9.2018

PËR SHPALLJEN E THIRRJES SË DYTË PËR FINANCIMIN E PROJEKTEVE NGA GRANTET “ARSIMI”, PJESË E FONDIT PËR ZHVILLIMIN E RAJONEVE, PËR VITIN 2018

Në mbështetje të nenit 100 të Kushtetutës, të nenit 16, dhe të aneksit 3, të ligjit nr. 109, datë 30.11.2017, “Për buxhetin e vitit 2018”, me propozimin e ministrit të Arsimit, Sportit dhe Rinisë, Komiteti për Zhvillimin e Rajoneve

VENDOSI:

1. Shpalljen e thirrjes së dytë për financimin e projekteve të reja nga Fondi për Zhvillimin e Rajoneve për vitin 2018, sipas granteve të financimit, si më poshtë vijon: 
1.1 Grantet për “Arsimin” – granti “Arsimi bazë”.
2. Drejtimet e thirrjes për financim, janë:
a) Rehabilitimi dhe zgjerimi i kapaciteteve të objekteve arsimore në arsimin parauniversitar (arsimi bazë), me fokus të veçantë përmirësimin e infrastrukturës shkollore në zonat dhe fshatrat pjesë e “Programit të integruar për zhvillimin rural – Programi i 100 fshatrave”, miratuar me vendim nr.21, datë 12.1.2018, të Këshillit të Ministrave, “Për disa shtesa në vendimin nr. 709, datë 29.10.2014, të Këshillit të Ministrave, ‘Për miratimin e Strategjisë Ndërsektoriale për Zhvillimin Rural dhe Bujqësor 2014–2020’”, si dhe të atyre që paraqesin rrezik shembjeje dhe/ose kanë nevojë emergjente për ndërhyrje apo kanë të domosdoshme ndërhyrjet në infrastrukturën fizike.
3. Për thirrjen sipas pikës 1, të këtij vendimi, vlera e financimit të thirrjes së dytë për vitin 2018 është 100 000 000 (njëqind milion) lekë. 
4. Vlera e bashkëfinancimit nga aplikuesi për çdo projekt sipas grantit është sipas shtojcës I, bashkëlidhur këtij vendimi.
5. Aplikimi për financimin e projekteve sipas pikës 1, dhe sipas shkronjës “a”, të pikës 2, të këtij vendimi, bëhet nga njësitë e qeverisjes vendore, si dhe nga njësitë e qeverisjes vendore, në marrëveshje partneriteti me Fondin Shqiptar të Zhvillimit, sipas shtojcave II e III, bashkëlidhur këtij vendimi. 
6. Procedura e vlerësimit të projekteve të aplikuara kryhet nga sekretariati teknik, në Ministrinë e Arsimit, Sportit dhe Rinisë, sipas kritereve të dhëna në shtojcën IV, bashkëlidhur këtij vendimi.
7. Ngarkohen ministri i Arsimit, Sportit dhe Rinisë dhe ministri i Brendshëm për zbatimin e këtij vendimi.
Ky vendim hyn në fuqi pas botimit në Fletoren Zyrtare.

ZËVENDËSKRYETARE
Senida Mesi



	Zëvendëskryeministri
	Zëvendëskryetar;

	Ministri i Financave dhe Ekonomisë
	anëtar;

	Ministri i Infrastrukturës dhe Energjisë
	anëtar;

	Ministri i Arsimit, Sportit dhe Rinisë
	anëtar;

	Ministri i Bujqësisë dhe Zhvillimit Rural 
	anëtar;

	Ministri i Shëndetësisë dhe Mbrojtjes Sociale
	anëtar;

	Ministri i Kulturës
	anëtar;

	Ministri i Turizmit dhe Mjedisit
	anëtar;

	Ministri i Brendshëm
	anëtar;

	Ministri i Shtetit për Mbrojtjen e Sipërmarrjes
	anëtar;

	Kryetari i Shoqatës së Bashkive të Shqipërisë
	anëtar;

	Kryetari i Shoqatës për Autonomi Vendore
	anëtar;

	Kryetari i Shoqatës së Qarqeve të Shqipërisë
	anëtar;

	Përfaqësuesi i Fondit Shqiptar të Zhvillimit
	anëtar;







Shtojcë I: VLERA E BASHKËFINANCIMIT PËR ÇDO PROJEKT

a) Vlera e bashkëfinancimit për çdo projekt të jetë, si më poshtë vijon:
Për njësitë e qeverisjes vendore me popullsi nën 50 000 (pesëdhjetë mijë) banorë, vlera dysheme e bashkëfinancimit nga ana e njësisë së qeverisjes vendore të jetë në masën 10% të vlerës së plotë të projektit, që duhet të alokohet, nga buxheti i njësisë së qeverisjes vendore, për vitin 2019 (duke qenë se projekti zbatohet në dy vite). 
b) Për njësitë e qeverisjes vendore me popullsi mbi 50 000 (pesëdhjetë mijë) banorë, vlera dysheme e bashkëfinancimit nga ana e njësisë së qeverisjes vendore, të jetë në masën 30% të vlerës së plotë të projektit, që duhet të alokohet, nga buxheti i njësisë së qeverisjes vendore, për vitin 2019 (duke qenë se projekti zbatohet në dy vite). 
Diferenca mes vlerës së projektit me vlerën e kontratës, nëse ka një të tillë, pas prokurimit publik do t’i zbritet financimit me burim grantin “Arsimi bazë”, pjesë e Fondit për Zhvillimin e Rajoneve.

Shënim.
Ministria e Brendshme dërgon listën e njësive të qeverisjes vendore me mbi dhe nën 50 000 (pesëdhjetë mijë) banorë, pranë sekretariatit teknik në Ministrinë e Arsimit, Sportit dhe Rinisë. 

Shtojcë II: 	KALENDARI ME AFATET E APLIKIMIT DHE VLERËSIMIT TË PROJEKTEVE

	Afati
	Institucioni përgjegjës
	Aktiviteti

	Botimi në Fletoren Zyrtare
	Komiteti për Zhvillimin e Rajoneve
	Hapja e thirrjes për projekte të reja sipas drejtimeve të thirrjes së grantit, sipas pikës 1 të këtij vendimi.

	7 ditë kalendarike nga botimi në Fletoren Zyrtare 








	Aplikuesit sipas pikës 5 të këtij vendimi





	Dërgimi i aplikimeve nga aplikuesit, si më poshtë vijon:
1.  Aplikimi on-line në faqen elektronike të e-Albania: 
Shërbimi: Aplikimi on-line për FZHR-në
https://e-Albania.al/sherbimi.aspx?kodi=7203
ose
2.  Aplikimi me shkresë zyrtare (postë ose protokollim dorazi), ku dosja e plotë e aplikimit (në CD) dërgohet pranë sekretariatit teknik, në Ministrinë e Arsimit, Sportit dhe Rinisë. 
Pranë Sekretariatit të Përgjithshëm të Komitetit për Zhvillimin e Rajoneve (në Kryeministri), nuk dorëzohen dosjet e aplikimit, por ato dorëzohen vetëm pranë sekretariatit teknik në ministri.

	5 ditë kalendarike nga mbyllja e aplikimit
	Sekretariati teknik përkatës
	Vlerësimi i projekteve të aplikuara, sipas shtojcës IV të këtij vendimi. 

	
	Sekretariati teknik përkatës
	Sekretariati teknik paraqet zyrtarisht pranë Sekretariatit të Përgjithshëm listën e projekteve që propozohen për financim, si dhe projektvendimin që i propozohet Komitetit për Zhvillimin e Rajoneve.











Shtojcë III: FORMATI I APLIKIMIT PËR PROJEKTET 
Ky format plotësohet për të gjitha projektet

	Aplikuesi (*)
	Përcaktohet automatikisht nga sistemi (ose të plotësohet, në rast të aplikimit me postë ose protokollim dorazi).

	Data e aplikimit (*)
	Përcaktohet automatikisht nga sistemi (ose të plotësohet, në rast të aplikimit me postë ose protokollim dorazi).

	Titulli i projektit (*)
	Titulli i projektit të jetë i njëjtë me titullin që specifikohet në kërkesën e depozituar pranë sekretariatit teknik.

	Granti i projektit (*)
	Të përcaktohet për cilin grant aplikohet (sipas aneksit 3, të ligjit nr. 109/2017, “Për buxhetin e vitit 2018”.

	Data e fillimit të projektit (*)
	Të paraqitet grafiku i prokurimit dhe grafiku i zbatimit të punimeve të projektit, për të qartësuar shtrirjen kohore të tij.

	Data e mbarimit të projektit (*)
	

	Përshkrimi i projektit (*)
	Të bëhet përshkrim i detajuar i projektit të propozuar, duke përmbajtur informacionin e mëposhtëm, por jo vetëm:
·  Vendndodhja e objektit të investimit; specifikuar në hartë ku është sqaruar qartë kufiri i ndërhyrjes;
·  Përshkrimi i kushteve të objektit ekzistues (nëse ka) dhe terrenit, si dhe nevojës për këtë projekt;
·  Përshkrimi i detajuar i punimeve/ndërhyrjeve që do të kryhen;
·  Grafiku i prokurimit dhe grafiku i zbatimit të punimeve;
·  Cilat janë problemet që adreson ky projekt dhe shkalla e ndikimit të tij;
·  Risqet për zbatimin e tij;
·  Informacion i qartë në lidhje me pronësinë e tokës (nëse aplikohet), si edhe dokumentacioni përkatës (harta përkatëse kadastrale etj.).

	Qëllimi dhe objektivat (*)
	Të paraqitet qëllimi i përgjithshëm i projektit, objektivat specifikë të tij, sidomos në rastet e objekteve në zonat dhe fshatrat, nën “Programin e integruar për zhvillimin rural – Programi i 100 fshatrave”, si dhe lidhja me këtë program.

	Numri i përfituesve (*)
	Të jepet numri i popullsisë (nxënës/mësues/komunitet) që përfitojnë drejtpërdrejt dhe tërthorazi nga zbatimi i projektit. Vlera e dhënë të shoqërohet me shpjegim për secilën kategori përfituesish.

	Sipërfaqe e trajtuar (*)
	Të specifikohet sa është sipërfaqja e përgjithshme në të cilën ndërhyn projekti dhe nëse zhvillohet me faza apo lote. 

	Rendi prioritar (*)
	Në rastet e aplikimit të më shumë se 1 (një) projekti, renditini projektet sipas prioritetit/nevojës për ndërhyrje/lidhjes me drejtimet e thirrjes (numri 1 për shumë prioritar, numri 2 për më pak prioritar, e kështu me radhë).

	Qëndrueshmëria e projektit (*)
	Të përshkruhet në mënyrë analitike nëse aplikuesi do të ketë nga ky projekt:
·  Kosto për mirëmbajtjen e projektit, pas zbatimit të tij;
·  Nëse po, specifikoni sa parashikohen, si do të sigurohen etj.;
·  Të specifikohet periudha në vite për kostot e mirëmbajtjes.

	Fondet e kërkuara nga Fondi për Zhvillimin e Rajoneve (*)
	Në rast se projekti nuk ka financim nga donatorë, kostoja/fondi që kërkohet nga FZHR-ja, është i barabartë me koston totale të projektit (në çdo rast, vlera të jetë me TVSH) minus vlerën dysheme të detyrueshme të bashkëfinancimit nga njësia e qeverisjes vendore, sipas shtojcës I të këtij vendimi.

	Kontributi i detyrueshëm në bashkëfinancimi nga njësia e qeverisjes vendore (*)
	Aplikuesi e shoqëron aplikimin me një shkresë zyrtare, të nënshkruar nga kryetari i bashkisë, ku merr përsipër së paku vlerën dysheme të bashkëfinancimit, të përcaktuar në shtojcën I të këtij vendimi. 

Aplikuesi mund të bashkëfinancojë një vlerë me të madhe sesa vlera dysheme, nëse e shikon të mundur.

Marrja përsipër e bashkëfinancimit nga aplikuesi, në, minimumi, vlerën dysheme të tij të përcaktuar në shtojcën I, të këtij vendimi dhe paraqitja e shkresës që e konfirmon këtë është kusht detyrues për kalimin në fazën e vlerësimit të aplikimit dhe për (potencialisht) miratimin e financimit.

	Financim nga donatorë (*)
	Nëse ka financim nga donatorë, të jepet vlera e donacionit në monedhën lekë.

	Financime të tjera 
	Nëse ka burime të tjera financimi, të jepet vlera e financimit në monedhën lekë.

	Kostoja totale e projektit (*)
	Kostoja totale e projektit të jepet me TVSH.

	Projekti ka një analizë kosto-përfitim të cilësisë së mirë (opsionale)
	  Po /  Jo

	Përmbledhje e analizës kosto-përfitim
	Të paraqitet një përmbledhje e shkurtër e analizës kosto-përfitim, nëse ka një të tillë.

	Projekti ka një vlerësim të ndikimit në mjedis të cilësisë së mirë (opsionale)
	 Po /  Jo

	Përmbledhje e vlerësimit të ndikimit në mjedis
	Të paraqitet një përmbledhje e shkurtër e vlerësimit të ndikimit në mjedis, nëse ka një të tillë.

	Deklarime (*)
	Aplikuesi deklaron se:
i.  Projekti është gati për zbatim (pra, nëse i disponon të gjitha dokumentet që nevojiten për zbatimin e tij) dhe koha kur mund të fillojë dhe të përfundojë procedura e prokurimit publik dhe kur mund të fillojë dhe të përfundojë zbatimi i punimeve.
ii.  Projekti është në listën e projekteve/nevojave të parashikuara nga institucioni përkatës, është pjesë e planeve vendore të zhvillimit dhe/ose të prioriteteve. 
iii.  Me miratimin e financimit, autoriteti kontraktues ka siguruar për pajisjen me të gjitha lejimet e nevojshme për zbatimin e projektit, sipas legjislacionit të fuqi.
iv.  Janë zbatuar çmimet e referencës dhe legjislacioni në fuqi, për përllogaritjen e kostos dhe vlerës financiare të projektit.

	Dokumentet teknike (*)
	Të sqarohet nëse dosja e aplikimit përmban:
·  projektin teknik/projektin e zbatimit;
·  preventivin;
·  grafikun e prokurimit dhe grafikun e zbatimit të punimeve;
·  relacionin teknik;
·  specifikimet teknike;
·  CD;
·  përllogaritjet/parashikimin e kostove të mirëmbajtjes së investimit.

	Koordinatat e projektit (*)
	Të hidhen koordinatat e vendndodhjes së projektit, sipas sistemit të gjeoreferencuar, WGS 84 UTM 34 N

	Foto – gjendja ekzistuese (*)
	Imazhe në formatin jpeg ose PDF

	Pamje 3-dimensionale (*) i detyrueshëm 
	Imazhe në formatin jpeg ose PDF



(*) Fushat që kanë * janë të detyrueshme për t’u plotësuar. 

Shënim. Dërgimi i aplikimeve, sipas afatit:

1. Aplikimet për projekte duhet të dërgohen:
a) Aplikimi on-line në faqen elektronike të e-Albania. Shërbimi: aplikimi on-line për FZHR-në (https://e-albania.al/sherbimi.aspx?kodi=7203.)
ose
b) Me shkresë zyrtare (postë ose protokollim dorazi), së bashku me dosjen e plotë të aplikimit të hedhur në CD, pranë sekretariatit teknik në Ministrinë e Arsimit, Sportit dhe Rinisë.
2. Formati i aplikimit duhet të dorëzohet i firmosur dhe i vulosur nga institucioni/subjekti aplikues.
3. Dokumentacioni teknik i dorëzuar duhet të jetë detyrimisht i firmosur dhe i vulosur nga autorët përkatës.









Shtojcë IV: 
KRITERET E VLERËSIMIT TË PROJEKTEVE QË PROPOZOHEN 
PËR FINANCIM 

Këto kritere përdoren nga sekretariati teknik, për të vlerësuar teknikisht projektin dhe në bazë të tyre kryhet vlerësimi, maksimalisht, me 100 pikë, i një projekti që propozohet për financim/miratim nga Komiteti për Zhvillimin e Rajoneve.
Kriteret detajohen në nënkriteret përkatëse, nga sekretariati teknik i ngritur pranë Ministrisë së Arsimit, Sportit dhe Rinisë, sipas aneksit 3, të ligjit nr. 109/2017, “Për buxhetin e vitit 2018”. 
Kriteret e domosdoshme për të kualifikuar për vlerësim një projekt, i përcakton sekretariati teknik.
Kriteret për vlerësimin e projekteve janë, si më poshtë vijon:
1. Shkalla e ndikimit në arritjen e objektivave të politikës dhe impakti në realizimin e masave, sipas drejtimeve të thirrjes dhe vendimeve të Komitetit për Zhvillimin e Rajoneve, si dhe ndikimi në arritjen e objektivave dhe impaktit të realizimit të masave në rastin e projekteve në zonat dhe fshatrat e “Programit të integruar për zhvillimin rural – Programi i 100 fshatrave”[footnoteRef:1]: ky kriter vlerësohet me 0 deri në, maksimalisht, 20 pikë. [1:  Miratuar me vendim nr. 21, datë 12.1.2018, të Këshillit të Ministrave, “Për disa shtesa në vendimin nr. 709, datë 29.10.2014, të Këshillit të Ministrave, “Për miratimin e Strategjisë Ndërsektoriale për Zhvillimin Rural dhe Bujqësor 2014– 2020”.] 

2. Cilësia teknike dhe kostimi, vlerësimi financiar i projekteve të propozuara nga njësitë e qeverisjes vendore. Ky kriter nënkupton se projektet që teknikisht janë detajuar saktë dhe qartë me grafik punimesh të detajuar, si dhe ato projekte, ku kostimi i tyre dhe preventivi janë përpiluar e vlerësuar saktë nga aplikanti, me çmimet referencë sipas buletineve etj., do të vlerësohen si koherente për financim: ky kriter vlerësohet me 0 deri në, maksimalisht, 15 pikë.
3. Ndikimi i projekteve dhe avantazhet në lehtësimin e aksesit në shërbimet arsimore, ndërveprimit midis zonave urbane e rurale, duke rritur mbulimin në shërbime, zgjidhjen e nevojës emergjente për ndërhyrje, përmirësimit të cilësisë së shërbimit dhe jetës komunitare dhe më gjerë, zhvillimin ekonomiko-social dhe zhvillimin rural, parë nga ana e përfituesit, qytetarit: ky kriter vlerësohet me 0 deri në, maksimalisht, 25 pikë.
4. Niveli i ulët i riskut për zbatimin e projektit, bazuar në elemente të përshkrimit të projektit që orientojnë mbi riskun e mundshëm në prokurimin publik, sidomos mundësia e lidhjes së kontratës ose fillimit të zbatimit të punimeve dhe/ose përdorimit në kohë të fondeve publike, brenda vitit 2018: ky kriter vlerësohet me 0 deri në, maksimalisht, 20 pikë. 
5. Numri i përfituesve në mënyrë të drejtpërdrejtë dhe/ose të tërthortë (nxënës/ mësues/komunitet) nga projekti ose zona kryesore dhe dytësore e ndikimit/mbulimit të shërbimit prej tij. Vlerësimi sipas këtij kriteri kryhet në varësi të numrit të institucioneve/ përdoruesve/shërbimeve që përfitojnë në mënyrë të drejtpërdrejtë dhe/ose të tërthortë: ky kriter vlerësohet me 0 deri në, maksimalisht, 10 pikë.
6. Niveli i bashkëfinancimit suplementarisht/ përmbi vlerën dysheme (minimale) të bashkëfinancimit, me fonde të tjera nga njësitë e qeverisjes vendore apo me fondet e donatorëve: ky kriter vlerësohet me 0 deri në, maksimalisht, 10 pikë.

Shënim.
Nëse aplikuesi nuk merr përsipër vlerën dysheme të bashkëfinancimit të përcaktuar sipas shtojcës I, të këtij vendimi, atëherë aplikimi nuk kalon në fazën e vlerësimit.








VENDIM 
Nr. 188, datë 20.8.2018

MBI MIRATIMIN E “PROPOZIMIT TË TË GJITHË OST-ve PËR NJË METODOLOGJI TË MODELIT TË PËRBASHKËT TË RRJETIT, NË PËRPUTHJE ME NENIN 18 TË RREGULLORES SË KOMISIONIT (BE) 2016/1719, TË DATËS 26 SHTATOR 2016, PËR KRIJIMIN E NJË UDHËZUESI MBI ALOKIMIN E KAPACITETEVE 
NË AVANCË”

Në mbështetje të neneve 16, 7, 56 dhe 63, të ligjit nr. 43/2015, “Për sektorin e energjisë elektrike”; nenit 18 të Rregullores së Komisionit (BE) 2016/1719, të datës 26 shtator 2016; nenit 26 të “Rregullores për organizimin, funksionimin dhe procedurat e ERE-s të ERE-s”, miratuar me vendimin të Bordit të ERE-s nr. 96, datë 17.6.2016, Bordi i ERE-s në mbledhjen e tij të datës 20.8.2018, mbasi shqyrtoi relacionin e përgatitur nga drejtoritë teknike, mbi miratimin e “Propozimit të të gjithë OST-ve për një Metodologji të Modelit të Përbashkët të Rrjetit, në përputhje me nenin 18 të Rregullores së Komisionit (BE) 2016/1719, të datës 26 shtator 2016, për krijimin e një udhëzuesi mbi alokimin e kapaciteteve në avancë”,
konstatoi se:
- OST sh.a., me shkresën nr. DOS/DO/SMZ 3886 prot., datë 25.5.2018, ka përcjellë në ERE për miratim “Propozimin e të gjithë OST-ve për një metodologji të modelit të përbashkët të rrjetit, në përputhje me nenin 18 të Rregullores së Komisionit (BE) 2016/1719, të datës 26 shtator 2016, për krijimin e një udhëzuesi mbi alokimin e kapaciteteve në avancë”, propozim i cili vjen në zbatim të dispozitave të ligjit 43/2015, “Për sektorin e energjisë elektrike”, të ndryshuar me ligjin 7/2018, përkatësisht neneve 56 dhe 63, si dhe në përmbushje të detyrimeve të përcaktuara në Kodin e Transmetimit të miratuar me vendimin e Bordit të ERE-s nr. 186, datë 10.11.2017, përkatësisht nenit 104 “Modelet individuale të rrjetit, modelet e bashkuara të rrjetit dhe analizat e sigurisë operative”, si dhe nenet 58, 59, 60, 61, 62 të tij.
- Bordi i ERE-s, me vendimin nr. 155, datë 3.7.2018, filloi procedurën për miratimin e “Propozimit të gjithë OST-ve për një metodologji të modelit të përbashkët të rrjetit, në përputhje me nenin 18, të Rregullores së Komisionit (BE) 2016/1719, të datës 26 shtator 2016 për krijimin e një udhëzuesi mbi alokimin e kapaciteteve në avancë”.
- Në vijim të kësaj vendimmarrje, me shkresën nr. 55/51 prot., datë 12.7.2018, u publikua njoftimi në media për fillimin e kësaj procedure, si dhe me shkresën nr. 422/1 prot., datë 16.7.2018, u dërgua për dijeni pranë palëve të interesit vendimi nr. 155, datë 3.7.2018.
- Dokumenti është një propozim i përbashkët i krijuar nga të gjithë operatorët e sistemeve të transmetimit, në lidhje me krijimin e një metodologjie të modelit të përbashkët të rrjetit, përbëhet nga 25 nene dhe saktëson mënyrën e krijimit të modeleve individuale të rrjetit nga secila OST, të dhënat që duhet të përmbajnë modelet përfshi topologjinë, ngarkesën, gjenerimin, si dhe mënyrën e bashkimit të këtyre modeleve në një të vetëm. Në këtë mënyrë do të bëhet në nivel evropian analiza e sigurisë me qëllim përcaktimin e kapaciteteve të lira në avancë por edhe ato të ditës në avancë apo brenda ditës. Gjithashtu, dokumenti përcakton krijimin e një platforme të vetme informacioni e cila do të shërbejë për grumbullimin e modeleve individuale të rrjetit dhe bashkimin e tyre në modelin e përbashkët të rrjetit. Gjithashtu, platforma do të kryejë analizën e flukseve për përcaktimin e kapaciteteve ndërkufitare.
- Kjo metodologji do të zbatohet për të gjithë OST-të e vendeve anëtare të Bashkimit Evropian të cilët e përcjellin për miratim tek autoritet respektive rregullatore. 
- Nevoja për implementimin e kësaj rregulloreje është theksuar edhe në mbledhjen Grupit të Përhershëm të Nivelit të Lartë, nr. 47, datë 30 qershor 2017, mbajtur në Vjenë.
Për gjithë sa më sipër, Bordi i ERE-s 

VENDOSI:

1. Të miratojë “Propozimin e të gjithë OST-ve për një metodologji të modelit të përbashkët të rrjetit, në përputhje me nenin 18 të Rregullores së Komisionit (BE) 2016/1719, të datës 26 shtator 2016, për krijimin e një udhëzuesi mbi alokimin e kapaciteteve në avancë”.

2. Versioni në gjuhën e origjinës (anglisht) ka përparësi në rast mosdakordësie në interpretim nga palët të versionit shqip.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti 

PROPOZIMI I GJITHË OST-ve 
PËR NJË METODOLOGJI TË MODELIT TË PËRBASHKËT TË RRJETIT, NË PËRPUTHJE ME NENIN 18 TË RREGULLORES SË KOMISIONIT (BE) 2016/1719, TË DATËS 26 SHTATOR 2016, PËR KRIJIMIN E NJË UDHËZUESI MBI ALOKIMIN E KAPACITETEVE 
NË AVANCË
SHTATOR 2017

Të gjithë OST-të, duke marrë parasysh sa vijon:
ndërkohë:
1. Ky dokument është një propozim i përbashkët i krijuar nga të gjithë Operatorët e Sistemeve të Transmetimit (këtej e tutje referuar si “OST”) në lidhje me krijimin e një propozimi për një metodologji të modelit të përbashkët të rrjetit (këtej e tutje referuar si “MMPRR”). 
2. Ky propozim (këtej e tutje referuar si “Propozimi MMPRR”) merr parasysh parimet e përgjithshme dhe objektivat e përcaktuar në Rregulloren e Komisionit (BE) 2016/1719, të datës 26 shtator 2016, për krijimin e një udhëzuesi mbi alokimin afatgjatë të kapaciteteve (këtej e tutje referuar si “Rregullorja 2016/ 1719”), si dhe Rregulloren (KE) nr. 714/2009 e Parlamentit Evropian dhe e Këshillit, e datës 13 korrik 2009, mbi kushtet për aksesin në rrjet për shkëmbimet ndërkufitare të energjisë elektrike (këtej e tutje referuar si “Rregullorja (KE) nr. 714/2009”). Qëllimi i Rregullores 2016/1719 është koordinimi dhe harmonizimi i llogaritjes së kapaciteteve dhe alokimin në avancë në tregjet ndërrajonale. Për të lehtësuar këto synime është e nevojshme për të gjithë OST-të të përdorin një model të përbashkët të rrjetit. Një model i përbashkët i rrjetit mund të krijohet vetëm në bazë të një metodologjie të përbashkët për ndërtimin e një modeli të tillë. 
3. Ndërsa MMPRR i përshkruar në propozimin aktual të MMPRR-së mundëson krijimin e një modeli të përbashkët të rrjetit, ofrimit të të dhënave të gjenerimit dhe ngarkesës të nevojshme për të krijuar modelin e përbashkët të rrjetit është trajtuar në metodologjinë e ofrimit të dhënave të gjenerimit dhe ngarkesës, në përputhje me nenin 17 të Rregullores 2016/1719.
4. Neni 17 i Rregullores së Komisionit (BE) 2015/1222, të 24 korrikut 2015 mbi krijimin e një udhëzuesi mbi alokimin e kapaciteteve dhe menaxhimin e kongjestionit (këtej e tutje referuar si “Rregullorja 2015/1222”) i referohet nenit 18 të Rregullores 2016/1719 dhe përcakton disa prej kërkesave specifike që Propozimi i MMPRR-së duhet të marrë në konsideratë:
1. Jo më vonë se 10 muaj pas hyrjes në fuqi të kësaj rregulloreje, Të gjithë OST-të bashkërisht do të hartojnë një propozim mbi metodologjinë e modelit të përbashkët të rrjetit. Propozimi do t’u nënshtrohet konsultimeve, në përputhje me nenin 12.
2. Metodologjia e modelit të përbashkët të rrjetit do të mundësojë krijimin e një modeli të përbashkët rrjeti. Ai duhet të përmbajë të paktën elementet e mëposhtme:
a) Përkufizimin të skenarëve, në përputhje me nenin 18;
b) Përkufizim të modeleve të veçanta të rrjetit, në përputhje me nenin 19;
c) Përshkrim të procesit për bashkimin e modeleve individuale të rrjetit për të formuar modelin e përbashkët rrjetit.
5. Neni 18 i Rregullores 2016/1719 përbën bazën ligjore të propozimit mbi metodologjinë e përbashkët të rrjetit për periudha afatgjata dhe përcakton disa kërkesa shtesë:
1. Jo më vonë se gjashtë muaj pas miratimit të metodologjisë së modelit të përbashkët të rrjetit për periudhën: ditë në avancë dhe brenda ditës, të përmendura në nenin 9 (6) të Rregullores së Komisionit (BE) 2015/1222, Të gjithë OST-të do të zhvillojnë së bashku një propozim për një metodologji të vetme të modelit të bashkuar të rrjetit për periudha kohore afatgjata. Metodologjia duhet të jetë objekt i konsultimeve, në përputhje me nenin 6.
 2. Metodologjia e modelit të përbashkët të rrjetit do të marrë në konsideratë dhe do të plotësojë metodologjinë e modelit të përbashkët të rrjetit të zhvilluar në pajtim me nenin 17 të Rregullores (BE) 2015/1222. Metodologjia duhet të mundësojë krijimin e modelit të përbashkët të rrjetit për llogaritjen e kapaciteteve afatgjata në rajonet llogaritëse, ku analiza e sigurisë është bërë në bazë të skenarëve të shumëfishtë në pajtim me nenin 10.
3. Kur hartohet metodologjia e modelit të përbashkët e rrjetit, do të zbatohen kërkesat e përcaktuara në nenin 17 të Rregullores (BE-së) 2015/1222.
6. Neni 2 (2) i Rregullores 2015/1222 përcakton modelin e përbashkët të rrjetit si:
“Një bashkim i gjerë të dhënash, i dakorduar ndërmjet OST-ve të ndryshëm duke përshkruar karakteristikat kryesore të sistemit energjetik (gjenerim, ngarkesë dhe topologji rrjeti) dhe rregullat për ndryshimin e këtyre karakteristikave gjatë procesit të llogaritjes së kapacitetit”.
7. Neni 2 (4) i Rregullores 2015/1222 përcakton një skenar si:
“Gjendja e parashikuar e sistemit energjetik për një periudhë të caktuar kohore”.
8. Neni 2 (1) të Rregullores 2015/1222 përcakton modelin individual të rrjetit si:
“Një grup të dhënash që përshkruan karakteristikat e sistemit energjetik (gjenerimin, ngarkesën dhe topologjinë e rrjetit) dhe rregullat respektive për të ndryshuar këto karakteristika gjatë llogaritjes së kapacitetit, përgatitur nga OST-të përgjegjës, për t’u bashkuar me komponentët e tjerë të modelit individual të rrjetit, me qëllim krijimin e modelit të përbashkët të rrjetit”.
9. Kërkesat e përcaktuara në nenin 17 janë të përcaktuara më hollësisht në nenet 18 dhe 19 të Rregullores 2015/1222. Neni 18 mbi skenarët e përshkruan si vijon:
“Të gjithë OST-të bashkërisht do të zhvillojnë skenarët e përbashkët për çdo periudhë kohore llogaritjeje të kapacitetit të përmendur në nenet 14 (1) (a) dhe (b). Skenarët e përbashkët do të përdoren për të përshkruar një situatë specifike parashikim për gjenerimin, ngarkesën dhe topologjinë e rrjetit për sistemin e transmetimit në modelin e përbashkët të rrjetit.
2. Për çdo njësi kohore të tregut do të krijohet një skenar, si për ditë më përpara dhe për atë brenda ditës.
3. Për çdo skenar, Të gjithë OST-të do të hartojnë së bashku rregullat e përbashkëta për përcaktimin e pozicionit neto të secilës zonë ofertash dhe fluksin për çdo linjë me rrymë të vazhduar. Këto rregulla të përbashkëta do të bazohen në parashikimin më të mirë të pozicionit neto të secilës zonë ofertimi dhe në parashikimin më të mirë të flukseve në çdo linje të rrymës së vazhduar për secilin skenar dhe duhet të përfshijnë bilancin e përgjithshëm ndërmjet ngarkesës dhe gjenerimit për sistemin e transmetimit. Nuk do të ketë diskriminim të panevojshëm ndërmjet shkëmbimeve të brendshme dhe atij ndërrajonal gjatë përcaktimit të skenarëve, në përputhje me pikën 1.7, të aneksit I, të Rregullores (KE) nr. 714/2009.
Pika 1.7 e aneksit I të Rregullores (KE) nr. 714/2009 përcakton si në vijim:
“Gjatë përcaktimit të zonave të rrjetit, në/dhe mes të cilave menaxhohet kongjestioni, OST-të do të udhëhiqen nga parimet e kosto-efektivitetit dhe minimizimit të ndikimeve negative në tregun e brendshëm të energjisë elektrike. Në mënyrë të veçantë, OST-të nuk do të kufizojnë kapacitetin e interkoneksionit si mënyrë zgjidhjeje për kongjestionet brenda zonës së tyre të kontrollit, ta ruajnë për shkaqet e lartpërmendura dhe për shkaqe të ruajtjes së sigurisë operative. Nëse një situatë e tillë ndodh, kjo do të përshkruhet dhe do ët paraqitet në mënyrë transparente nga OST-të për të gjithë përdoruesit e sistemit. Një situatë e tillë do të tolerohet deri në gjetjen e një zgjidhjeje afatgjatë. Metodologjia dhe projektet për arritjen e zgjidhjes afatgjatë do të përshkruhet dhe paraqitet në mënyrë transparente nga OST-të për të gjithë përdoruesit e sistemit.”.
10. Neni 19 përcakton më shumë kërkesa specifike në lidhje me modelet e veçanta të rrjetit, prej të cilave ndërtohet modeli i përbashkët i rrjetit:
“1. Për çdo zonë ofertimi dhe për çdo skenar:
a) Të gjithë OST-të e zonës së ofertimit bashkërisht do të ofrojnë një model të përbashkët individual të rrjetit i cili është, në përputhje me nenin 18(3); ose
b) Çdo OST në zonën e ofertimit do të ofrojë një model individual të rrjetit për zonën e tij të kontrollit, përfshi interkonektorët, me kusht që shuma e pozicioneve neto në zonat e kontrollit, përfshirë interkonektorët, në zonën ofertuese të jetë, në përputhje me nenin 18(3).
2. Çdo model individual i rrjetit duhet të përfaqësojë parashikimin më të mirë të mundshëm të kushteve të sistemit të transmetimit për çdo skenar të specifikuar nga OST-të në kohën kur modeli individual i rrjetit është krijuar.
3. Modelet individuale të rrjetit do të marrin parasysh të gjitha elementet e rrjetit të sistemit të transmetimit që janë përdorur në analizat rajonale të sigurisë së operimit për periudhën kohore të dhënë.
4. Të gjithë OST-të do të harmonizojë në masën maksimale të mundshme mënyrën në të cilën modelet individuale rrjetit janë ndërtuar.
5. Çdo OST do të sigurojë të gjitha të dhënat e nevojshme në modelin individual të rrjetit për të lejuar flukset e fuqisë aktive dhe reaktive dhe analizat e tensionit në gjendje të qëndrueshme.
6. Kur shihet e përshtatshme dhe në bazë të marrëveshjes në mes të të gjithë OST-ve brenda një rajoni llogaritës të kapacitetit, çdo OST në atë rajon të llogaritjes së kapacitetit do të shkëmbejë të dhëna me njëri-tjetrin për të mundësuar analizat e qëndrueshmërisë dinamike dhe tensioneve.”
11. Kërkesat e përcaktuara në nenin 18 janë të përcaktuara më hollësisht në nenet 19 dhe 20 të Rregullores 2016/1719. Neni 19 mbi skenarët përshkruan si vijon:
1. “Të gjithë OST-të në rajonet e llogaritjes së kapacitetit, ku aplikohet analiza e sigurisë në bazë të skenarëve të shumëfishtë në pajtim me nenin 10, bashkërisht do të zhvillojnë një grup të përbashkët të skenarëve që do të përdoren në modelin e përbashkët të rrjetit për çdo periudhë afatgjatë të llogaritjes së kapacitetit.
2. Kur krijohet grupi i përbashkët i skenarëve, do të zbatohen kërkesat respektive të përcaktuara në nenin 18 të Rregullores (BE-së) 2015/1222”.
12. Neni 20 i Rregullores 2016/1719 përcakton:
“Kur krijohet modeli individual i rrjetit për llogaritjen e kapacitetit për periudhën kohore afatgjatë, në rajonet e llogaritjes së kapaciteteve, ku aplikohen analizat e sigurisë në bazë të skenarëve të shumëfishtë në pajtim me nenin 10, secili OST do të zbatojë kërkesat e përcaktuara në nenin 19 të Rregullores (BE) 2015/1222”.
13. Neni 27 (1) të Rregullores 2015/1222 formulon një kërkesë në lidhje me procesin e bashkimit:
“1. Jo më vonë se gjashtë muaj pas vendimit mbi metodologjinë e të dhënave të gjenerimit dhe ngarkesës të përmendur në nenin 16 dhe metodologjinë e modelit të përbashkët të rrjetit të përmendur në nenin 17, të gjithë OST-të do të organizojnë procesin e bashkimit të modeleve individuale të rrjetit.”
 14. Neni 21 (1) i Rregullores 2016/1719 i referohet nenit 27 të Rregullores 2015/1222 në përcaktimin e kërkesave për krijimin e modeleve të përbashkëta të rrjetit për periudhën kohore afatgjatë:
“1. Procesi i bashkimit të modeleve individuale të rrjetit të krijuar, në përputhje me nenin 27 të Rregullores (BE) 2015/1222, duhen zbatuar kur bashkohen modelet individuale të rrjetit në një model të përbashkët të rrjetit, për secilën periudhë kohore afatgjatë. Jo më vonë se gjashtë muaj pas miratimit të metodologjisë së sigurimit të të dhënave të gjenerimit dhe ngarkesës për periudha kohore afatgjata, të përmendura në nenin 17 dhe metodologjisë së modelit të përbashkët të rrjetit për periudha kohore afatgjata të përmendura në nenin 18, Të gjithë OST-të në çdo rajon të llogaritjes së kapacitetit duhet të krijojnë bashkërisht rregullat operative për llogaritjen e kapacitetit për periudhat afatgjata kohore, për të plotësuar rregullat e përcaktuara për operim, për të bashkuar modelet individuale të rrjetit në përputhje me nenin 27 të Rregullores (BE) 2015/1222”. 
 15. Neni 22 i Rregullores 2016/1719 përcakton kërkesat e mëposhtme në lidhje me modelin e përbashkët të rrjetit për periudhën kohore afatgjata:
“Procesi dhe kërkesat e përcaktuara në nenin 28 të Rregullores (BE) 2015/1222 për krijimin e një modeli të përbashkët të rrjetit, duhen zbatuar kur krijohet modeli i përbashkët i rrjetit për periudhën kohore afatgjatë të llogaritjes së kapacitetit në rajonet e llogaritjes të kapacitetit, ku analiza e sigurisë është aplikuar në bazë të skenarëve të shumëfishtë, në pajtim me nenin 10”.
 16. Neni 4(8) i Rregullores 2016/1719 përcakton dy detyrime të mëtejshme:
“Propozimi për termat dhe kushtet ose metodologjitë duhet të përfshijë afatet e propozuara për zbatimin e tyre dhe një përshkrim të ndikimit të tyre të pritshëm mbi objektivat e kësaj rregulloreje.”
 17. Nenet 28 pikat 3–5 të Rregullores 2015/1222, formulon detyrimet shtesë të rëndësishme për propozimin e MMPRR-së:
“3. Për çdo periudhë kohore të llogaritjes së kapacitetit, çdo OST do të krijojë modelin individual të rrjetit për çdo skenar, në përputhje me nenin 19, në mënyrë që të bashkohen modelet individuale të rrjetit në një model të përbashkët të rrjetit.
4. Çdo OST do t’i dorëzojë OST-së përgjegjëse për bashkimin e modeleve individuale të rrjetit një model të përbashkët të rrjetit, grupin më të besueshëm të vlerësimeve praktike për secilin model individual të rrjetit.
5. Për çdo periudhë kohore të llogaritjes së kapacitetit, do të krijohet një model i vetëm i bashkuar i rrjeti, siç është përcaktuar në nenin 18, nga bashkimi i modeleve të të gjithë OST-ve, duke aplikuar procesin e llogaritjes së kapaciteteve, siç është përcaktuar në paragrafin 3 të këtij neni.
18. Neni 4 (8) i Rregullores 2016/1719 kërkon që ndikimi i pritshëm i propozimit të MMPRR-së në objektivat e Rregullores 2016/1719 të jetë i përshkruar. Ndikimi është paraqitur më poshtë (pikat 19 deri 28 të këtij seksioni).
19. Propozimi i MMPRR-së kontribuon dhe nuk pengon në asnjë mënyrë arritjen e	 objektivave të nenit 3 të Rregullores 2016/1719. Në veçanti, propozimi i MMPRR-së i shërben objektivit të nxitjes të tregut efektiv ndërkufitar me synimet afatgjata mbrojtëse ndërkufitare për pjesëmarrësit e tregut (neni 3(a) i Rregullores 2016/1719), duke kontribuar në llogaritjen e koordinuar të kapacitetit nëpërmjet një metodologjie të përbashkët për përgatitjen e modeleve të veçanta të rrjetit, shkrirjen e tyre në modelin e përbashkët panevropian të rrjetit për tregjet afatgjata që përdoret vetëm në rajonet e llogaritjes së kapacitetit, ku analiza e sigurisë është aplikuar në bazë të skenarëve të shumëfishtë në pajtim me nenin 10 të Rregullores 2016/1719. 
 20. Në pajtim me nenin 3(b) të Rregullores 2016/1719 dhe duke marrë parasysh metodologjitë që do të hartohen sipas Rregullores 2016/1719 për llogaritjen e kapacitetit, krijimin e modelit të përbashkët të rrjetit dhe përdorimin e tij në procesin e llogaritjes së kapacitetit për alokimin afatgjatë, të përdorur vetëm në rajonet e llogaritjes të kapacitetit, ku analiza e sigurisë është aplikuar në bazë të skenarëve të shumëfishtë në pajtim me nenin 10 të Rregullores 2016/1719, do të optimizojë llogaritjen dhe alokimin e kapacitetit ndërrajonal, duke përfshirë alokimin afatgjatë të kapacitetit ndërkufitar, duke siguruar një metodologji dhe të dhëna hyrëse të përbashkëta për përgatitjen e modeleve individuale të rrjetit dhe shkrirjen e tyre në modelin e përbashkët të rrjetit panevropian. 
 21. Duke pasur një model të përbashkët të rrjetit për tregun afatgjatë, të përdorur vetëm në rajonet e llogaritjes së kapacitetit, ku analiza e sigurisë është aplikuar në bazë të skenarëve të shumëfishtë në pajtim me nenin 10 të Rregullores 2016/1719, i përgatitur mbi bazën e një metodologjie të përbashkët, të detyrueshme, propozimi i MMPRR-së do të sigurojë që objektivi i trajtimit të drejtë dhe jodiskriminues i OST-ve, bursave, agjencive, autoriteteve rregullatore dhe pjesëmarrësve tregut është përmbushur po aq sa dhe krijimi i një modeli të përbashkët të rrjetit të bazuar në një metodologji të detyrueshme që ka qenë objekt i konsultimeve me palët e interesuara, në përputhje me Rregulloren 2016/1719 dhe që do të miratohet nga autoritetet rregullatore para zbatimit. 
 22. Metodologjia e MPRR-së siguron dhe rrit transparencën dhe besueshmërinë e informacionit më tej në nenin 3(f) të Rregullores 2016/1719, duke ofruar për monitorim treguesit e cilësisë dhe publikimin e treguesve dhe rezultateve të monitorimit, si pjesë e të dhënave që do të ofrohen, në përputhje me nenin 26(3) të Rregullores 2016/1719. 
 23. Propozimi i MMPRR-së, gjithashtu, kontribuon në objektivin e respektimit të nevojës për alokimin afatgjatë të kapacitetit në mënyrë të ndershme (neni 3(e) i Rregullores 2016/1719) përmes ofrimit të një modeli të përbashkët të rrjetit që do të përdoret në procesin e llogaritjes së kapacitetit në tregjet afatgjata, i përdorur vetëm në rajonet e llogaritjes të kapacitetit, ku analiza e sigurisë është aplikuar në bazë të skenarëve të shumëfishtë, në pajtim me nenin 10 të Rregullores 2016/1719, në bazë të një metodologjie të përbashkët, duke specifikuar të dhënat hyrëse për përgatitjen e modeleve të veçanta të rrjetit të bashkuar në modelin e përbashkët të rrjetit panevropian.
 24. Propozimi i MMPRR-së do të kontribuojë në funksionimin efikas afatgjatë dhe zhvillimin e sistemit të transmetimit të energjisë elektrike, si dhe sektorit të energjisë elektrike në EU me anë të një modeli të përbashkët të rrjetit panevropian, që do të përdoret në mënyrë të koordinuar në të gjithë EU-në (neni 3(g) i Rregullores 2016/1719). 
 25. Së fundi, propozimi i MMPRR-së kontribuon në objektivin e së drejtës jodiskriminuese për sigurimin e kapacitetit afatgjatë ndërrajonal (neni 3(c) i Rregullores 2016/1719), përsëri nëpërmjet ofrimit të një modeli të përbashkët të rrjetit, bazuar në një metodologji të përbashkët të detyrueshme, që do të përdoret në procesin e llogaritjes së kapacitetit për tregjet afatgjata vetëm në rajonet e llogaritjes të kapacitetit, ku analiza e sigurisë është aplikuar në bazë të skenarëve të shumëfishtë në pajtim me nenin 10 të Rregullores 2016/1719. 
 26. Në përfundim, propozimi i MMPRR-së kontribuon në objektivat e përgjithshëm të Rregullores 2016/1719, në dobi të të gjithë OST-ve, bursave, agjencive, autoriteteve rregullatore dhe pjesëmarrësve të tregut.
Paraqesin këtë propozim mbi MMPRR-në për të gjitha ERE-t: 
Neni 1
Lënda dhe fushëveprimi

1. Metodologjia e modelit të përbashkët të rrjetit, e përshkruar në këtë propozim është propozimi i përbashkët i të gjithë OST-ve, në përputhje me nenin 18 të Rregullores 2016/1719.
2. Kjo metodologji do të zbatohet në të gjithë OST-të në zonën e përmendur në nenin 1 (2) të Rregullores 2016/1719.
3. OST-të jashtë juridiksionit të zonës referuar në nenin 1(2) të Rregullores 2016/1719 mund të krijojnë dhe dërgojnë MIRR-të e tyre, të lejojnë që ai të bashkohet në MPRR, dhe të bashkohen në procesin MPRR mbi baza vullnetare, me kusht që:
a) Të jetë teknikisht e mundur dhe në përputhje me kërkesat e Rregullores 2016/1719;
b) Të bien dakord që do të kenë të njëjtat të drejta dhe përgjegjësi me lidhje me procesin e MPRR-ve si OST-të e përmendur në paragrafin 1; në mënyrë të veçantë, të pranojnë se kjo metodologji dhe metodologjia e sigurimit të të dhënave të gjenerimit dhe ngarkesës në pajtim të nenit 17 të Rregullores 2016/1719 zbatohet, gjithashtu, edhe për palët përkatëse në zonën e tyre të kontrollit;
c) Të pranojnë çfarëdo kushtesh të tjera që lidhen me natyrën vullnetare të pjesëmarrjes së tyre në procesin e MPRR-së që mund të vendosen nga OST-të e përmendur në paragrafin 1;
d) OST-të e përmendur në paragrafin 1 kanë lidhur një marrëveshje që rregullon kushtet e pjesëmarrjes vullnetare me TSO-të e referuara në këtë paragraf;
e) Kur OST-të pjesëmarrëse mbi baza vullnetare në procesin e MPRR-së kanë treguar pajtueshmëri objektive me kërkesat e përcaktuara në “a”, “b”, “c” dhe “d”, OST-të e përmendur në paragrafin 1, pas verifikimit të plotësimit të kritereve në “a”, “b”, “c” dhe “d”, miratojnë kërkesën e OST-së që dëshiron t’i bashkohet procesit të MPRR-së, në përputhje me procedurën e përcaktuar në nenin 4(2) të Rregullores 2016/1719.
4. OST-të e përmendur në paragrafin 1 do të monitorojnë nëse OST-të pjesëmarrëse në procesin MPRR mbi baza vullnetare në pajtim me paragrafin 3 respektojnë detyrimet e tyre. Nëse një OST që merr pjesë në procesin e MPRR-së në pajtim me paragrafin 3, nuk respekton detyrimet thelbësore në mënyrë që rrezikon dukshëm zbatimin dhe funksionimin e Rregullores 2016/1719, OST-të e përmendur në paragrafin 1 do të ndërpresin pjesëmarrjen vullnetare të OST-së në procesin e MPRR-së, në përputhje me procedurën e përcaktuar në nenin 4(2) të Rregullores 2016/1719.

Neni 2
Përkufizimet dhe interpretimi

	Për qëllime të këtij propozimi, termat e përdorur kanë kuptimin e përkufizimeve të përfshira në nenin 2 të Rregullores 2016/1719 dhe termave të legjislacionit tjetër të përmendur aty, si dhe të nenit 2 të Metodologjisë së Modelit të Përbashkët të Rrjetit e në pajtim me nenin 17 të Rregullores 2015/1222.

Neni 3
Skenarët

1. Kur ndërtojnë modelet individuale të rrjetit për vitin përpara vitit në avancë për llogaritjen e kapacitetit, të gjithë OST-të bashkërisht do të krijojnë një grup të përbashkët të skenarëve që do të përdoren. Këta skenarë do të respektojnë parimet e përcaktuara në paragrafin 3. Gjendjet e pikut dhe gjendja me ngarkesë minimale do të merren parasysh në mënyrë adekuate. Derisa këto skenarë të krijohen, çdo OST do të përdorë si parazgjedhje skenarët në vijim:
a) Piku i dimrit, e mërkura e tretë e janarit të vitit aktual, ora 10:30 (periudha e synuar treguese: çereku i parë);
b) Minimumi i dimrit, e diela e dytë e janarit të vitit aktual, ora 03:30 (periudha e synuar treguese: çereku i parë);
c) Piku i pranverës, e mërkura e tretë e prillit e vitit aktual, ora 10:30 (periudha e synuar treguese: çereku i dytë);
d) Minimumi i pranverës, e diela e dytë e prillit të vitit aktual, ora 03:30 (periudha e synuar treguese: çereku i dytë);
e) Piku i verës, e mërkura e tretë e korrikut e vitit të kaluar, ora 10:30 (periudha e synuar treguese: çereku i tretë);
f) Minimumi i verës, e diela e dytë e korrikut e vitit të kaluar, ora 03:30 (periudha e synuar treguese: çereku i tretë);

g) Piku i vjeshtës, e mërkura e tretë e tetorit e vitit të kaluar, ora 10:30 (periudha e synuar treguese: çereku i tretë);
h) Minimumi i vjeshtës, e diela e dytë e tetorit e vitit të kaluar, ora 03:30 (periudha e synuar treguese: çereku i tretë).
2. Kur ndërtojnë modelet individuale të rrjetit për muajin para muajit në avancë për periudhat kohore të llogaritjes së kapacitetit, të gjithë OST-të bashkërisht do të krijojnë një grup të përbashkët të skenarëve që do të përdoren. Këto skenarë do të respektojnë parimet e përcaktuara në paragrafin 3, derisa këto skenarë të krijohen, çdo OST do të përdorë si parazgjedhje skenarët në vijim:
a) Piku, e mërkura e tretë e të njëjtit muaj gjatë vitit të kaluar, ora 10:30.
b) Minimumi, e diela e dytë e të njëjtit muaj të vitit paraardhës, ora 03:30.
3. Parimet e mëposhtme janë të zbatueshme në skenarët për periudha afatgjata kohore të cilat janë të përcaktuara nga të gjithë OST-të në pajtim me paragrafin 1 dhe 2.
a) Situata e parashikuar për topologjinë e rrjetit
i. ndërprerjet, pavarësisht arsyes së ndërprerjes, ajo do të modelohet vetëm nëse elementi i rrjetit pritet të jetë në jashtë pune për të gjithë periudhën llogaritëse të kapacitetit në rastet e llogaritjes së kapacitetit një vit përpara dhe një muaj përpara;
ii. elementet e rrjetit që ndihmojnë rregullimin e tensionit do të përfshihen edhe pse ata mund të jenë të shkyçur për arsye operative;
iii. topologjia do të pasqyrojë gjendjen operative;
b) Ku të dhënat strukturore ndryshojnë gjatë periudhës kohore me të cilën lidhet skenari
i. elementet e rrjetit që shtohen ose hiqen do të përfshihen për të gjithë periudhën llogaritëse dhe do të hiqen nga topologjia e MIRR-së në të gjithë skenarët ku ata nuk janë të disponueshëm për të paktën një pjesë të kohëzgjatjes së periudhës llogaritëse;
ii. ndryshimet në karakteristikat e elementeve të rrjetit do të trajtohen duke përfshirë ato karakteristika, përdorimi i të cilave është më e kujdesshme nga pikëpamja e sigurisë operative;
c) Kufijtë e operimit

i. çdo OST do të zbatojë kufijtë e duhur që korrespondojnë me sezonin e synuar për çdo element të rrjetit;
ii. për kufijtë termikë, çdo OST do të përdorë PATL dhe TATL.
d) Në lidhje me situatën e parashikuar për gjenerimin
i. për gjenerimin e përhershëm, çdo OST do të përdorë parashikimin më të përshtatshëm;
ii. për gjenerimin e dispeçerueshëm, çdo OST do të marrë parasysh vetëm ndërprerjet e njohura, përndryshe të supozojë disponueshmërinë e gjenerimit të shpejtë dhe të rregullojë parashikimin e gjenerimit, duke marrë parasysh gjenerimin e përhershëm të parashikuar të tillë që ai të balancojë ngarkesën e parashikuar, humbjet e rrjetit dhe pozicionin neto. 
e) Në lidhje me situatën e parashikuar për ngarkesën;
i. Çdo OST do të përdorë parashikimin më të mirë të ngarkesës
f) Në lidhje me pozicionin neto në secilën zonë ofertuese dhe fluksin për çdo linjë me rrymë të vazhduar.
i. çdo OST do të ndjekë metodën e përshkruar në nenin 19.
4. Pas përcaktimit të skenarëve për periudhat afatgjata në pajtim me paragrafin 1 ose 2, në përputhje me parimet e përcaktuara në paragrafin 3, të gjithë OST-të, do të publikojnë në web përshkrime të hollësishme të këtyre skenarëve jo më vonë se 15 korriku i vitit që paraprin, vitin për të cilën skenarët zbatohen në rastin e skenarëve të vitit në avancë dhe nga pesëmbëdhjetë ditë para fillimit të muajit në të cilën skenarët aplikohen në rastin e skenarëve të muajit në avancë. Publikimi do të deklarojë periudhën gjatë së cilës këta skenarë janë për t’u përdorur nga ana e OST-ve. Të gjithë OST-të do të krijojnë një sistem paralajmërimi elektronik për të siguruar që të gjitha agjencitë rregullatore janë informuar në lidhje me publikimin e skenarëve në kohë.
5. Ku të gjithë OST-të dëshirojnë të përcaktojnë skenarët për periudha afatgjata në pajtim me paragrafin 1 ose 2 dhe këto skenarë nuk janë, në përputhje me parimet e përcaktuara në paragrafin 3, OST-të do të kërkojnë miratim e këtyre skenarëve me anë të një kërkese për ndryshimin e metodologjisë aktuale.
6. Kur të gjithë OST-të në rajonet e llogaritjes së kapaciteteve, ku zbatohen analizat e sigurisë bazuar në skenarët e shumëfishtë sipas nenit 10 të Rregullores 2016/1719, së bashku hartojnë një grup të përbashkët skenarësh që do të përdoren në modelin e rrjetit të përbashkët për secilën kornizë kohe të llogaritjes së kapacitetit afatgjatë sipas nenit 19(1) të Rregullores 2016/1719 dhe këta skenarë ndryshojnë nga skenarët e përcaktuar nga të gjithë OST-të e përmendur përkatësisht në paragrafin 1 dhe 2, OST-të jashtë rajoneve të llogaritjes së kapaciteteve, ku zbatohen analizat e sigurisë në bazë të skenarëve të shumëfishtë, në përputhje me nenin 10 të Rregullores 2016/1719, nuk do të jenë të detyruar të ndërtojnë modelet individuale të tyre të rrjetit për skenarë të ndryshëm nga skenarë të ndryshëm nga skenatët e përmendur përkatësisht në paragrafin 1 dhe 2.

Neni 4
Modelet individuale të rrjetit

1. Në bazë të nenit 22 të Rregullores 2016/1719, çdo OST do të ndërtojë modelet individuale të rrjetit për secilin prej skenarëve të aplikueshëm në nivel panevropian të përshkruara në nenin 3 (1); d.m.th. ose grupin e përbashkët të skenarëve të dakorduar nga të gjithë OST-të ose në mungesë të skenarëve të përbashkët, skenarët e parazgjedhur; në qoftë se të paktën një rajon i llogaritjes së kapaciteteve vendos të aplikojë analizën e sigurisë në bazë të skenarëve të shumëfishtë në pajtim me nenin 10 të Rregullores 2016/1719, për llogaritjen e kapacitetit për periudhën një vit në avancë. OST-të e një rajoni të llogaritjes së kapacitetit, kur dëshirojnë të aplikojnë analizat e sigurisë në bazë të skenarëve të shumëfishtë për llogaritjen e kapacitetit për periudhën e vitit në avancë, duhet të informojë të gjithë OST-të e tjerë për qëllimet e tyre jo më vonë se data 31 mars të vitit që i paraprin vitit të parë për të cilin do të llogariten kapacitetet.
2. Në bazë të nenit 22 të Rregullores 2016/1719 çdo OST do të ndërtojë modelet individuale të rrjetit për secilin prej skenarëve të aplikueshëm në nivel panevropian, të përshkruara në nenin 3 (2); d.m.th. ose grupin e përbashkët të skenarëve të pranuar nga të gjithë OST-të ose në mungesë të skenarëve të përbashkët, skenarët e parazgjedhur; në qoftë se të paktën një rajon i llogaritjes së kapaciteteve vendos të aplikojë analizën e sigurisë në bazë të skenarëve të shumëfishtë në pajtim me nenin 10 të Rregullores 2016/1719, kur llogarit kapacitetet për periudhën një muaj në avancë për llogaritjen e kapacitetit dhe nuk janë të disponueshme modelet për periudhën një vit në avancë. OST-të e një rajoni të llogaritjes së kapacitetit, që dëshirojnë të aplikojnë analizat e sigurisë në bazë të skenarëve të shumëfishtë, për llogaritjen e kapacitetit për periudhën një muaj në avancë duhet të informojnë të gjithë OST-të e tjera jo më vonë se gjashtë muaj para ditës së parë të muajit të parë për të cilin është për t’u llogaritur kapaciteti.
3. Për ndërtimin e MIRR-së, çdo OST do të plotësojë hapat e mëposhtëm:
a) Krijon një model të përditësuar të pajisjeve që përmban të dhënat strukturore të përshkruara në nenet 5 deri 11;
b) Identifikon dhe inkorporon ndryshimet strukturore, në përputhje me parimet e përcaktuara në nenin 3;
c) Përfshin supozimet operative të përditësuara, duke përfshirë të dhënat e ndryshueshme të përshkruara në nenet 12 deri 16;
d) Shkëmben me të gjithë OST-të e tjerë të dhënat e përshkruara në nenin 17, nëpërmjet platformës së informacionit të përmendur në nenin 21;
e) Zbaton rregullat e përbashkëta për përcaktimin e pozicionit neto në secilën zonë ofertuese dhe fluksin për çdo linjë të rrymës së vazhduar përcaktuar në nenet 18 dhe 19;
f) Garanton që modeli të jetë në përputhje me pozicionet neto dhe flukset në linjat me rrymë të vazhduar, të krijuara në përputhje me nenet 18 dhe 19;
g) Garanton se veprimet korrigjuese të aplikuara (nëse ka) mund të identifikohen qartë dhe janë në përputhje me metodologjinë për veprimet korrigjuese në llogaritjen e kapacitetit sipas nenit 14 të Rregullores 2016/1719, respektivisht, dhe objektivit të përgjithshëm për një trajtim të drejtë dhe jodiskriminues sipas nenit 3 (d) të Rregullores 2016/1719;

h) Kryen analizën e flukseve për të verifikuar që:
i. zgjidhja konvergon;
ii. ka besueshmëri të niveleve të tensionit në nyjat e rrjetit dhe të flukseve të fuqisë reaktive dhe aktive në elementet e rrjetit;
iii. ka besueshmëri të prodhimit të fuqisë reaktive dhe aktive në secilin gjenerues;
iv. ka besueshmëri të prodhimit/konsumit të fuqisë reaktive në shunt-reaktorëve e lidhur në rrjet; dhe
v. ka pajtueshmëri me standardet e aplikueshme të sigurisë operacionale;
i) Nëse kërkohet, ndryshon modelin e pajisjeve dhe/ose supozimeve operative dhe përsërit hapin (h);
j) Nëse zbatohet, kryen reduktimin e rrjetit në përputhje me nenin 11;
k) Siç kërkohet me nenin 22 të Rregullores 2016/1719 eksporton modelin MIRR dhe e vë atë në dispozicion të krijimit të modelit të përbashkët të rrjetit nëpërmjet platformës së informacionit të përmendur në nenin 21;
l) Sigurohet që MIRR-js plotëson kriteret e cilësisë në përputhje me nenin 23;
m) Përsërit hapat përkatës, siç kërkohen dhe në përputhje me detyrimet e tjera të përcaktuara në këtë metodologji.
4. Çdo OST do të respektojnë procesin për bashkimin e MIRR-së në një MPRR përshkruar në nenin 20.
5. Çdo OST do të përditësojë MIRR-në e tij me masat e rëna dakord, nëse është e aplikueshme.
6. Çdo OST duhet të respektojë kërkesat e parashikuara në nenin 22. Të gjitha kohët e përcaktuara në këtë propozim të MMPRR-së i referohen kohës së tregut, siç përcaktohet në nenin 2 (15) të Rregullores 2015/1222.

Neni 5
Të dhënat për t’u përfshirë në MIRR

1. MIRR-të duhet të përmbajnë elementet e rrjetit të tensionit të lartë dhe ekstra të lartë për aq kohë sa këto përdoren në analizat rajonale të sigurisë operacionale për periudhën përkatëse kohore. 
2. Një identifikues unik do të vendoset për çdo element të rrjetit të përfshirë në model.
3. Ku kjo metodologji i referohet ndarjes sipas burimeve primare të energjisë, është e nevojshme një ndarje në burimet e primare të energjisë në përputhje me ato të përdorura nga platforma e transparencës së informacionit në pajtim me Rregulloren 543/2013.
4. Nëse ndonjë nga të dhënat e kërkuara nuk është e disponueshme për ndonjë OST, në vend të saj, OST-ja do të përdorë parashikimin e tij më të mirë.

Neni 6
Elementet e rrjetit

1. Elementet e rrjetit të përshkruar në paragrafin 2 të këtij neni duhet të përfshihen në çdo MIRR pavarësisht nëse këto janë të operuar nga OST-ja ose OSSH-ja (përfshirë OSMSH-në) në qoftë se këto elemente e rrjetit janë të nivelit të tensionit:
a) 220 kV ose më lart;
b) Prej më pak se 220 kV dhe elementet e rrjetit të cilat përdoren në analizat e sigurisë operative rajonale.
2. Elementet e rëndësishme të rrjetit dhe të dhënat që duhet të ofrohen për ta janë:
a) Për nënstacionet: nivelet e tensionit, seksionet e skarave dhe nëse është e aplikueshme metoda e modelimit e përdorur për pajisjet komutuese, lloji i çelësave, i thikave, i izolatorëve dhe i çelësave të ngarkesës;
b) Për linjat ose kabllot: karakteristikat elektrike, nënstacionet në të cilat janë të lidhura;
c) Për transformatorët e fuqisë përfshirë transformatorët fazues: karakteristikat elektrike, nënstacionet ku janë të lidhur, lloji i ancafkave, dhe llojin e rregullimit ku është e mundur;
d) Për pajisjet kompensuese të fuqisë dhe sistemet e transmetimit fleksibël AC (FACTS): tipi, karakteristikat elektrike dhe llojin e rregullimit ku është e mundur.
3. Një model apo një model ekuivalent i atyre pjesëve të rrjetit që operohen në tension më të vogël se 220 kV do të përfshihen në MIRR, pavarësisht nëse janë pjesë e rrjetit OST ose OSSH (përfshirë OSMSH-në), nëse:
a) Këto pjesë të rrjetit kanë elemente të përdorura në analizat rajonale të sigurisë operative; ose
b) Elementet përkatëse të rrjetit në këtë pjesë të rrjetit lidhin:

i. një njësi gjeneruese ose ngarkese të modeluar në mënyrë të detajuar në përputhje me nenin 8 ose 9 në tension 220 kV apo më të lartë;
ii. dy nyja në tension 220 kV ose më e lartë.
4. Modelet dhe modelet ekuivalente sipas paragrafit 3 duhet të përmbajnë të paktën shumatoret e ngarkesës të veçuara nga gjenerimi, dhe kapacitetin gjenerues të ndarë sipas burimeve primare të energjisë dhe të ndarë nga ngarkesa në pjesët korresponduese të rrjetit të ndara sipas nënstacioneve të modelit ekuivalent ose të nënstacioneve në të cilat janë lidhur pjesët korresponduese të rrjetit.

Neni 7
Pikat kufitare

1. Për çdo kufi respektiv, OST-të në fjalë do të përcaktojnë përgjegjësitë e tyre përkatëse pas dakordësimit të pikave përkatëse kufitare.
2. Çdo OST duhet të përfshijë në MIRR të gjitha elementet e rëndësishme të rrjetit në anën e tij për çdo kufi.
3. Çdo duhet të përfshijë në MIRR çdo pikë kufi me një injektim imagjinar.

Neni 8
Gjenerimi

1. Njësitë gjeneruese përfshirë pompat dhe kapacitorët sinkronë duhet të modelohen në detaje, nëse ata janë të lidhura në nivelin e tensionit:
a) 220 kV ose më lart;
b) Më pak se 220 kV dhe të përdoren në analizat rajonale të sigurisë operative.
2. Shumë njësi gjeneruese identike apo të ngjashme mund të modelohen në detaje së bashku nëse ky modelim është i mjaftueshëm në analizat rajonale të sigurisë operative. Për njësitë gjeneruese të modeluara në mënyrë të detajuar së bashku, një model ekuivalent duhet të përfshihen në MIRR. 
3. Kapaciteti gjenerues, i modeluar në mënyrë jo të detajuar, do të përfshihet në MIRR si shumatore e modeluar.
4. Si për njësitë gjeneruese të modeluara në mënyrë të detajuar, ashtu edhe për ato të modeluara si shumatore të kapacitetit gjenerues, të ndara sipas burimeve primare të energjisë dhe të veçuara nga ngarkesa, në MIRR duhet të përfshihen të dhënat e mëposhtme:
a) Pika e lidhjes;
b) Burimi primar i energjisë.
5. Për njësitë gjeneruese të modeluara në mënyrë të detajuar, në MIRR duhet të përfshihen të dhënat e mëposhtme:
a) Vlerat maksimale dhe minimale të fuqisë aktive; të përcaktuara si vlera për të cilat njësi gjeneruese mund të rregullohet. Në rastin e pompave hidroelektrike rezervuese, do të modelohen dy cikle dhe dy të dhënat duhet të jepen (d.m.th., nga një për të gjenerimin dhe mënyrën e pompimit);
b) Llojin e mënyrës së kontrollit, me një nga të mëposhtme: “e padisonueshme”, “në kontroll të tensionit”, “në kontroll të faktorit të fuqisë”, “në kontroll të fuqisë reaktive” , dhe për njësitë gjeneruese me tension të rregullueshëm, skarat me tension të rregulluara ku është vendosur tensioni i planifikuar;
c) Vlerat maksimale dhe minimale të fuqisë reaktive kur është dhënë vlera minimale dhe maksimale e fuqisë aktive, si dhe kurbën e aftësisë në qoftë se kjo është e nevojshme për analizën rajonale të sigurisë operative;
d) Nevoja vetjake e njësisë gjeneruese që përfaqëson kërkesën e brendshme të njësisë gjeneruese, nëse është e nevojshme në analizat rajonale të sigurisë operative duhet të modelohet si një ngarkesë jokonforme në pikën e lidhjes, 
6. Për njësitë gjeneruese të modeluara si shumatore në MIRR duhet të përfshihen të dhënat e mëposhtme:
a) Shumatorja e kapacitetit gjenerues e ndarë sipas burimeve primare të energjisë dhe e ndarë nga ngarkesa në pjesët korresponduese të rrjetit të ndara sipas nënstacioneve të modelit ekuivalent apo nënstacioneve në të cilat janë të lidhura pjesët korresponduese të rrjetit.

Neni 9
Ngarkesa

1. Ngarkesat duhet të jenë të modeluar në detaj nëse janë të lidhura në nivelet e tensionit:
a) 220 kV ose më lart;
b) Më pak se 220 kV dhe ato përdoren në analizat rajonale të sigurisë operative.
2. Shumë ngarkesa identike apo të ngjashme mund të modelohen në detaje së bashku nëse ky modelim është i mjaftueshëm për analizat rajonale të sigurisë operative. Për ngarkesat e modeluara në mënyrë të detajuar së bashku, në MIRR duhet të përfshihet një model ekuivalent në MIRR.
3. Ngarkesa e modeluar në mënyrë jo të detajuar, do të përfshihet në modelin MIRR e modeluar si shumatore.
4. Për ngarkesat e modeluara në mënyrë të detajuar, si dhe për ato të modeluara si shumatore të ndara nga gjenerimi, në MIRR duhet të përfshihen të dhënat e mëposhtme:
a) Pika e lidhjes;
b) Faktori i fuqisë ose fuqia reaktive
c) Flamuri i përputhshmërisë (ku vlera “e vërtetë” nënkupton që konsumi i fuqisë aktive dhe reaktive i ngarkesës duhet të jetë i shkallëzuar kur shkallëzohet ngarkesa e përgjithshme).
5. Për ngarkesat e modeluara si shumatore, në MIRR duhet të përfshihen të dhënat e mëposhtme:
a) Shumatorja e ngarkesës (e ndarë nga gjenerimi) në pjesët korresponduese të rrjetit të ndara sipas nënstacioneve të modelit ekuivalent apo nënstacioneve në të cilat janë të lidhura pjesët korresponduese të rrjetit.

Neni 10
Lidhjet HVDC

1. Lidhjet HVDC duhet të modelohen pavarësisht nëse janë të vendosura tërësisht brenda një zone të vetme ofertuese apo nëse lidhin dy zona ofertuese.
2. OST-të brenda zonës/ave ofertuese të të cilit ndodhet lidhja HVDC ose OST-të në zonat ofertuese të të cilëve janë të lidhur nëpërmjet lidhjes HVDC duhet të dakordësojnë për shkallën e detajeve me të cilën do të modelohet lidhja HVDC. Ato do të bazojnë vendimin e tyre mbi funksionet për të cilat do të përdoret lidhja HVDC. Si parazgjedhje, një lidhje HVDC do të modelohet në mënyrë të detajuar dhe pjesët AC/DC e lidhjes HVDC do të shkëmbehen nga OST-ve në fjalë, pavarësisht se funksionet për të cilat do të përdoret nuk e kërkojnë këtë.
3. Për lidhjet HVDC të modeluara në mënyrë të detajuar dhe për ato të modeluara në një mënyrë të thjeshtëzuar, duhet të përfshihen të dhënat në vijim:
a) Pikat e lidhjes.
4. Për lidhjet HVDC ndërzonale të modeluara në detaje, OST-në fjalë do të bien dakord se cili nga ata do të ofrojë modelin e detajuar, duke përfshirë atë në MIRR të tij ose duke e vënë në dispozicion ndaras. Në rastin e lidhjeve HVDC që lidhin zonën e MPRR-së me një zonë ofertimi që nuk është pjesë e zonës MPRR, OST-ja që është brenda zonës MPRR do të përfshijë modelin e detajuar në MIRR-në e tij. Modelet e detajuara të lidhjeve HVDC do të përfshijnë:
a) Karakteristikat elektrike;
b) Llojin dhe karakteristikat e mënyrave të komandimit.
5. Lidhjet HVDC të modeluara në mënyrë të thjeshtuar, do të përfaqësohen nga flukse ekuivalente në pikën e lidhjes.
 6. Në rastin e lidhjeve HVDC që lidhin zonën e MPRR-së me një zonë ofertimi që nuk është pjesë e zonës MPRR, OST që është brenda zonës MPRR do të përpiqet të lidhë një marrëveshje me pronarët e lidhjes HVDC që nuk është pjesë e kësaj metodologjie me qëllim sigurimin e bashkëpunimit të tyre në përmbushjen e kërkesave të përcaktuara në këtë nen.
Neni 11
Modelimi i rrjeteve fqinje

1. OST-të do të modelojnë lidhjet HVDC me rrjetet fqinje në pajtim me nenin 10.
2. Çdo OST do të modelojë lidhjet AC me rrjetet fqinje siç është përshkruar në këtë nen.
3. Në fillim të procesit të përshkruar në nenin 4, çdo OST do të përdorë një model ekuivalent të rrjeteve fqinje në MIRR-në e tij.

Neni 12
Topologjia

1. Gjatë ndërtimit të MIRR-së së tij, çdo OST duhet të sigurojë që
a) MIRR-ja tregon gjendjen e kyçur/shkyçur, e hapur ose e mbyllur, të të gjitha pajisjeve komutuese të modeluara;
b) MIRR-ja tregon pozicionin e ancafkave në gjithë transformatorët e modeluar përfshirë transformatorët fazues;
c) Topologjia e MIRR-së pasqyron padisponueshmërinë e planifikuar ose të detyruar të pajisjeve që janë të padisponueshme të modeluara, në përputhje me skenarët e përshkruar në nenin 3;
d) Topologji e IGM-së është përditësuar për të reflektuar veprimet përmirësuese, si dhe masat e dakorduara mbi topologjinë, në pajtim me nenin 14 të Rregullores 2016/1719, 

e) Duke marrë parasysh “c” dhe “d”, topologjia e MIRR-së reflekton gjendjen operative më të mirë të mundshme;
f) Statusi i lidhjes së interkonektorëve dhe linjave lidhëse me OST-të e tjerë është në përputhje me MIRR-në e OST-ve përkatës fqinjë.

Neni 13
Injektimi i energjisë dhe ngarkesat

1. Gjatë ndërtimit të MIRR-së, çdo OST do të respektojë parimet e përgjithshme të mëposhtme në lidhje me injektimet e energjisë dhe ngarkesat:
a) Për modelin e injektimit të energjisë
i. MIRR-ja specifikon injektimin e fuqisë aktive dhe reaktive për çdo njësi gjeneruese të modeluar përfshirë kondesatorët sinkronë dhe pompat dhe kjo është e aplikueshme për çdo njësi gjenerimi të modeluar në mënyrë të detajuar në baza individuale ose përbëra ose modeluar si një shumatore;
ii. injektimi i specifikuar i fuqisë aktive dhe reaktive për çdo njësi gjenerimi të modeluar është në përputhje me limitet e caktuara maksimale dhe minimale të fuqisë aktive dhe reaktive dhe/ose kurbën e aftësisë reaktive;
iii. injektimet e energjisë aktive lidhur me gjenerimin brenda MIRR-së do të jenë në përputhje me veprimet përkatëse korrigjuese në përputhje me nenin 14 të Rregullores 2016/1719 dhe masave të tjera të nevojshme për të ruajtur sistemin brenda kufijve të sigurisë operative, duke përfshirë por pa u kufizuar në sigurimin e rezervave të mjaftueshme të sipërme dhe të poshtme të fuqisë aktive që kërkohet për ruajtjen e frekuencës;
b) Për modelin e ngarkesës
i. MIRR-ja specifikon konsumin e fuqisë aktive dhe reaktive nga çdo ngarkesë dhe pompë në shërbim të modeluar;
ii. Shuma e tërheqjes së fuqisë aktive nga ngarkesat dhe pompat në shërbim të modeluara duhet të përputhet me ngarkesën totale të skenarit të marrë në konsideratë.
2. Gjatë ndërtimit të MIRR-së, çdo OST do të respektojë parimet e përgjithshme të mëposhtme në lidhje me injektimet e energjisë:
a) Në mënyrë që të krijojë modelin e injektimeve për skenarin përkatës, OST-ja do të zvogëlojë ose përndryshe do të modifikojë individualisht injeksionet e fuqisë aktive që lidhen me njësitë gjeneruese të modeluara;
b) Për njësitë gjeneruese të modeluara në mënyrë të detajuar, gjendja e disponueshmërisë do të marrë në konsideratë pikat në vijim, në përputhje me skenarët e përshkruar në nenin 3:
i. planet e ndërprerjeve;
ii. profilet e testimit;
iii. padisponueshmërinë e planifikuar;
iv. çdo kufizim të kapacitetit të fuqisë aktive;
c) Për njësitë gjeneruese të dispeçerueshme të modeluara në mënyrë të detajuar, modeli do të marrë në konsideratë sa më poshtë, në përputhje me skenarët e përshkruara në nenin 3:
i. për të gjithë skenarët
1. Statusin e disponueshmërisë;
2. Politikat dhe marrëveshjet (e aplikueshme me prioritet dispeçerimin);
ii. dispeçerimin më të mirë të parashikuar të bazuar në përzgjedhjen e:
1. Të dhënave përkatëse aktuale, historike ose të parashikuara mbi baza komerciale/të tregut;
2. Dallimin midis gjenerimit të ngarkesës bazë dhe gjenerimit margjinal;
3. NKGJ-ja (ndryshimi kryesor i gjenerimit), renditjes sipas merit order ose faktorëve të pjesëmarrjes;
4. Çdo informacion tjetër të përshtatshëm;
d) Për njësitë gjeneruese të dispeçerueshme të modeluara si shumatore, modeli i dispecerimit të modeluar do të marrë në konsideratë sa më poshtë 
i. për të gjithë skenarët modelin me të mirë të parashikuar të dispeçerimit bazuar në përzgjedhjen e:
1. Të dhënave përkatëse aktuale, historike ose të parashikuara mbi baza komerciale/të tregut;
2. Dallimit midis gjenerimit bazë dhe gjenerimin margjinal;
3. NKGJ-ja (ndryshimi kryesor i gjenerimit), renditjen sipas merit order ose faktorët e pjesëmarrjes;
4. Të dhënat e kapacitetit gjenerues modeluar si shumator i veçuar nga burimet primare të energjisë dhe nga ngarkesa dhe i menaxhuar nga një agregator, të dhënat e të cilit janë përdorur në analizën rajonale të sigurisë së operimit, të ndara nga nënstacionet e modelit ekuivalent apo nënstacionet në të cilat janë të lidhura pjesët përkatëse të rrjetit;
5. Çdo informacion tjetër të përshtatshëm;
e) Për të gjitha njësitë gjeneruese të përhershme, të modeluara në mënyrë të detajuar ose të modeluara si shumatore, modeli i dispeçerimit të modeluar duhet të marrë parasysh statusin e disponueshmërisë, në përputhje me skenarët e përshkruar në nenin 3 skenarët më të përshtatshëm;
f) Për të gjitha njësitë gjeneruese të përhershme nëse janë  modeluar në detaje ose modeluar si shumatore, modeli i dispeçerimit të modeluar duhet të marrë në konsideratë, në përputhje me skenarët e përshkruar në nenin 3 parashikimin më të përshtatshëm.
3. Gjatë ndërtimit të MIRR-së, çdo OST do të respektojë parimet e përgjithshme të mëposhtme në lidhje me ngarkesat:
a) Në mënyrë që të krijojë modelin e ngarkesës për skenarin përkatës, OST-ja do të shkallëzojë ose do të modifikojë individualisht tërheqjet e fuqisë aktive dhe reaktive të nyjave që lidhen me ngarkesat dhe pompat e modeluara; 
b) Për të gjithë skenarët kjo do të bazohet në përzgjedhjet e mëposhtme
i. të dhënat referuese përfaqësuese historike, për sezonin përkatës, ditën, kohën përkatëse, dhe të dhëna të përshtatshme;
ii. SCADA dhe/ose të dhënat e matura;
iii. të dhënat e vlerësuara të gjendjes;
iv. analizat statistikore të të dhënave ose në të dhëna e parashikuara;
v. dallimin mes ngarkesave konforme dhe atyre konforme;
vi. ndërprerjet e planifikuara të paktën për ngarkesa të modeluara në mënyrë të detajuar;
vii. për ngarkesat e modeluara në detaje konsumin maksimal të fuqisë aktive dhe karakteristikat e kontrollit të fuqisë reaktive, ku këto janë të instaluara, si dhe fuqinë aktive maksimale dhe minimale e disponueshme për menaxhim të kërkesës dhe kohëzgjatjen maksimale dhe minimale të çdo përdorimi potencial të kësaj fuqie për menaxhim të kërkesës;
viii. për ngarkesa të modeluara si shumatore dhe të menaxhuara nga një agregator, të dhënat të cilat janë përdorur në analizën rajonale të sigurisë së operimit, shumatoret e fuqisë aktive maksimale dhe minimale në dispozicion për menaxhim të kërkesës, të veçuara nga gjenerimi, dhe kohëzgjatjen maksimale dhe minimale të përdorimit potencial të kësaj fuqie, të disponueshme për menaxhimin e kërkesës së menaxhuar nga agregatori në pjesën përkatëse të rrjetit, të ndarë nga nënstacionet e modelit ekuivalent ose nënstacionet në të cilat janë lidhur pjesët përkatëse të rrjetit;
ix. për ngarkesat e modeluara si shumatore dhe të menaxhuara nga një agregator, të dhënat e të cilit janë përdorur në analizën rajonale të sigurisë së operimit, një parashikim i fuqisë aktive të pakufizuar, të disponueshme për menaxhim të kërkesës dhe çdo përgjigje të planifikuar të kërkesës;
x. çdo informacion tjetër të përshtatshëm.

Neni 14
Monitorimi

1. Gjatë ndërtimit të MIRR-së, çdo OST do të respektojnë rregullat e përcaktuara në këtë nen në lidhje me kufijtë e monitorimit operativ për të gjitha elementet e modeluara të rrjetit.
2. Për çdo skenar të gjithë kufijtë operativë duhet të jenë në përputhje me kushtet operative, duke përfshirë, por jo kufizuar nga sezoni dhe faktorët përkatës të tjerë mjedisorë dhe meteorologjikë.
3. Për çdo skenar, çdo OST do të sigurojë që:
a) MIRR-ja specifikon, për çdo linjë transmetimi të modeluar në mënyrë eksplicite, kabllon, transformatorin dhe elementet përkatëse të pajisjeve DC, ose
i. një PATL, nëse vlerësimi nuk varet nga kushtet meteorologjike ose defekteve; ose
ii. vlerësimin më të mirë të parashikuar nëse vlerësimi varet nga kushtet meteorologjike ose para defektit;
b) MIRR-ja specifikon, për asetet përkatëse, një ose më shumë TATL, për sezonin përkatës dhe bazuar në PATL në fuqi, për çdo linjë transmetimi të modeluar në mënyrë eksplicite, kabllon, transformatorin dhe elementet përkatëse të pajisjes DC.
c) MIRR-ja përcakton kohëzgjatjen e një TATL-je për të gjitha elementet e pajisjeve të transmetimit, për të cilat është specifikuar kohëzgjatja e një TATL-je, për çdo TATL të specifikuar;
d) MIRR-ja specifikon rrymën e shkyçjes për çdo pjesë përkatëse të pajisjeve të transmetimit të modeluar në mënyrë eksplicite, nëse është e mundur;
e) MIRR-ja, në mënyrë të përshtatshme, reflekton vlerat maksimale dhe minimale të pranueshme të tensionit në çdo nivel të tensionit nominal, në bazë të kodeve, standardeve, licencave, politikave dhe marrëveshjeve përkatëse lokale në zbatim;
f) Kufijtë e monitorimit operativ që zbatohen për interkonektorët dhe linjat lidhëse me OST-të e tjerë janë në përputhje me ato të specifikuara në MIRR-në e OST-ve përkatëse fqinje; 
g) Kufijtë e monitorimit operativ të specifikuar në MIRR janë në përputhje me limitet e sigurisë operative;
h) MIRR-ja specifikon kufij artificialë të PATL-së dhe TATL-së mbi elementet individuale përkatëse ose grupeve të elementeve të pajisjeve të transmetimit të modeluar në mënyrë që të përfshijë kufizimet lokale të transmetimit, që nuk janë të lidhura me sigurinë termike ose qëndrueshmërinë e tensionit, duke përfshirë kufizimet që lidhen me gjendjen kalimtare apo qëndrueshmërinë e tensionit;
i) Për të gjitha modelet ekuivalente të pajisjeve të transmetimit dhe për elementet e modeluara të pajisjeve që nuk operohen nga OST-ja, duke përfshirë rrjetet e shpërndarjes, që janë të rëndësishme në lidhje me analizën e sigurisë operative dhe llogaritjen e kapacitetit ndërzonal, MIRR-ja përcakton limitet e duhura operative ekuivalente.

Neni 15
Parametrat e komandimit

1. Gjatë ndërtimit të çdo MIRR-je, çdo OST-je do të përcaktojë parametrat e duhur të kontrollit për të paktën elementet e mëposhtme të pajisjeve rregulluese, ku janë modeluar dhe janë me rëndësi:
a) Transformatorët e fuqisë dhe ancafkat e tyre;
b) Transformatorët fazues dhe ancafkat e tyre;
c) Pajisjet kompensuese të energjisë reaktive, duke përfshirë, por jo kufizuar në:
i. shunt-kompensatorët, përfshirë shunt-kapacitorët ose shunt-reaktorët ose bankat e shunt-reaktorëve ose kapacitorëve që kyçen në mënyrë diskrete
ii. kompensatorët statikë VAR;
iii. kondesatorët sinkronë;
iv. kompensatorët statikë sinkron (STATCOM) dhe pajisje të tjera fleksibël AC (FACTS);
d) Gjeneratorët që marrin pjesë në rregullim tensioni;
e) Pajisje DC.
2. Në rastin e elementeve të pajisjeve të përmendura në pikat “a”, “b”, “c” dhe “d”, të paragrafit 1, çdo MIRR duhet të përfshijë informacionin e mëposhtëm, kur është e nevojshme:
a) Gjendja e rregullimit - në punë/jashtë pune;
b) Mënyra e rregullimit - tensioni, fuqia aktive, fuqia reaktive, faktori i fuqisë, rryma ose mënyra të tjetra të aplikueshme;
c) Objektivi i rregullimit ose synimi i intervalit në kV, MR, MVAR, p.u. ​​ose njësitë e tjera të përshtatshme;
d) Objektivi i rregullimit në bandë;
e) Rregullimi i faktorit të pjesëmarrjes;
f) Nyjat e rregulluara.
3. Në rastin e elementeve të përmendura në pikën “e”, të paragrafit 1, çdo MIRR duhet të përfshijë informacionin e mëposhtëm, kur është e nevojshme:
a) Regjimin e punës: inverter/shndërrues;
b) Mënyra e kontrollit: tensioni, fuqia aktive, fuqia reaktive, faktori i fuqisë, rryma ose mënyra të tjera të aplikueshme;
c) Fuqia aktive e synuar; 
d) Tensioni i synuar;
e) Nyjat balancuese.
4. Kur një element i modeluar i pajisjes DC është pjesë e një interkonektori, çdo OST do të sigurojë që flukset rezultante në interkonektor janë në përputhje me flukset e rëna dakord për linjat e rrymës së vazhduar për skenarin përkatës në përputhje me nenin 18.
5. Çdo OST do të sigurojë që tensionet e synuara dhe diapazoni synuar i tensionit janë pasqyruese të skenarit përkatës dhe të politikave në fuqi të zbatueshme për menaxhim të tensionit dhe limiteve operative të sigurisë.
6. Çdo OST duhet të specifikojë të paktën një nyjë referuese në çdo MIRR për menaxhimin e mospërputhjes mes prodhimit total dhe kërkesës gjatë kryerjes së një analize të flukseve.

Neni 16
Supozime mbi rrjetet fqinje

1. Gjatë ndërtimit të MIRR-së, çdo OST do të përditësojë supozimet operative në lidhje me rrjetet fqinje me grupin më të besueshëm të vlerësimeve praktike. Pas përfundimit të suksesshëm të kontrolleve të përshkruara në nenin 4(3)(h), modelet ekuivalente të rrjeteve fqinje do të hiqen dhe zëvendësohen me injeksionet ekuivalente në pikat përkatëse kufitare.
2. Për çdo MIRR shuma e injeksioneve në pikat kufitare do të jetë e barabartë me pozicionin neto korrespondues.

Neni 17
Informacion i lidhur

1. Për të bërë të mundur aplikimin e rregullave për ndryshimin e karakteristikave të modeleve individuale të rrjetit gjatë llogaritjes së kapaciteteve dhe proceset e tjera përkatëse, çdo OST do të vendosë në dispozicion informacionin e mëposhtëm për të gjithë OST-të nëpërmjet platformës së informacionit të përmendur në nenin 21:
a) NKGJ-ja (ndryshimi kryesor i gjenerimit en-generation shfit key).

Neni 18
Pozicioni neto dhe flukset në linjat me rrymë të vazhduar

1. Për të gjithë skenarët e llogaritjes së kapacitetit për periudhën një muaj në avancë dhe një vit në avancë në pajtim të nenit 3, çdo OST do të ndjekë procedurën e rregullimit të MPRR-së të përshkruar në nenin 19, në mënyrë që të jetë në përputhje me nenin 19(2) të Rregullores 2016/1719.
2. Për të gjithë skenarët, në pajtim me nenin 3 në rastin e zonave ofertuese të lidhura me më shumë se një linjë të rrymës së vazhduar, në mënyrë që të përputhen me nenin 19(2) të Rregullores 2016/1719, respektivisht, OST-të përkatëse do të bien dakord mbi vlerat e qëndrueshme të flukseve të linjave me rrymë të vazhduar që do të përdoren në MIRR e çdo OST-je. Këto do të jenë, gjithashtu, vlerat që OST-të i vendosin në dispozicion të të gjithë OST-ve të tjerë.

Neni 19
Rregullimi i MPRR-së

1. Për çdo skenar për llogaritjen e kapacitetit për periudhën një muaj në avancë dhe një vit në avancë në pajtim me nenin 3, çdo OST do të përgatisë dhe ndajë me të gjithë OST-ve të tjerë nëpërmjet platformës së informacionit të përmendur në nenin 21, në përputhje me përshkrimin e procesit MPRR përcaktuar në nenin 22 parashikimin e saj më të mirë të
a) Pozicionit neto për zonën e tij ofertuese, duke qenë ky pozicioni neto paraprak;
b) Fluksit për çdo linjë të rrymës së vazhduar në zonën e tij ofertuese, duke qenë ky flukset paraprake në çdo linjë të rrymës së vazhduar;
c) Çdo të dhënë tjetër që kërkohet nga algoritmi në pajtim me paragrafin 2.
2. Të gjithë OST-të bashkërisht do të përcaktojnë një algoritëm për secilin skenar dhe për të gjitha zonat ofertuese rregullimet e pozicioneve neto paraprake dhe flukset paraprake në çdo linjë të rrymës së vazhduar, në një mënyrë të tillë që pas përshtatjes nga algoritmi:
a) Shuma e pozicioneve neto të rregulluara për të gjitha zonat e ofertimit në zonën MPRR balancon pozicionin neto të synuar për zonën MPRR;
b) Për të gjitha zonat ofertuese të lidhura me të paktën një linjë të rrymës së vazhduar, shuma e flukseve në të gjitha linjat e rrymës së vazhduar është reciprokisht në përputhje për të dyja zonat ofertuese në fjalë.
3. Algoritmi duhet të ketë veçoritë ose karakteristikat e mëposhtme për të siguruar që, në përputhje me nenin 19(2) të Rregullores 2016/1719 nuk ka diskriminim të panevojshëm në shkëmbimet e brendshme dhe atyre ndërzonale: 
a) Rregullimet e pozicioneve paraprake neto dhe flukset paraprake në çdo linjë të rrymës së vazhduar do të përdoren në të gjitha zonat ofertese dhe asnjë zonë ofertuese nuk do të përfitojë nga trajtimi preferencial apo statusi i privilegjuar në lidhje me funksionimin e algoritmit;
b) Gjatë përcaktimit të rregullimeve të nevojshme, në funksionin e tij objektiv algoritmi do t’i japë peshën e duhur:
i. shkallës së rregullimeve të nevojshme për çdo pozicion neto paraprak dhe flukseve paraprake në çdo linjë të rrymës së vazhduar, që duhen minimizuar;
ii. aftësisë së një zone ofertuese për të rregulluar pozicionin neto paraprak dhe flukset paraprake në çdo linjë të rrymës së vazhduar, bazuar në kritere objektive dhe transparente; 
c) Algoritmi duhet të përcaktojë kriteret objektive dhe transparente dhe kriteret e cilësisë së të dhënave që duhet të përmbushë çdo OST;
d) Algoritmi duhet të jetë i aftë mjaftueshëm për të siguruar rezultatet sipas paragrafit 2, në të gjitha rrethanat nëpërmjet të dhënave që i janë ofruar.
4. OST-të do të bien dakord mbi procedurat për:
a) Të zvogëluar vlerën absolute të shumës së pozicioneve neto paraprake për të gjitha zonat e ofertimit në zonën MPRR; dhe
b) Të ofruar të dhëna të përditësuara nëse është e nevojshme; dhe
c) Të marrë parasysh kapacitetet rezervë dhe limitet e qëndrueshmërisë në qoftë se është e nevojshme për përditësimin e të dhënave.
5. OST-të do të shqyrtojnë rregullisht dhe nëse është e nevojshme, përmirësojnë algoritmin.
6. OST-të duhet të publikojnë algoritmin si pjesë e të dhënave që do të ofrohen në përputhje me nenin 26(3) të Rregullores 2016/1719. Nëse algoritmi është modifikuar gjatë periudhës raportuese, OST-të do të deklarojnë në mënyrë të qartë se cili algoritëm ishte në përdorim, gjatë cilës periudhë dhe arsyet e modifikimit të tij.
7. Të gjithë OST-të bashkërisht do të sigurojnë që algoritmi është i arritshëm për të gjitha palët përkatëse nëpërmjet platformës së informacioni përmendur në nenin 21.
8. Në përputhje me nenin 62 të Rregullores 2016/1719, çdo OST do të caktojë një operator rregullues i cili do të kryejë, në emër të OST-së, detyrat e mëposhtme, në përputhje me procesin e përshkruar në nenin 22:
a) Të kontrollojë plotësinë dhe cilësinë e të dhënave të dhëna sipas paragrafit 1 dhe nëse është e nevojshme, të zëvendësojë të dhënat e munguara ose ato me cilësi të pamjaftueshme me të dhëna zëvendësuese;
b) Të aplikojë algoritmin në mënyrë që të llogarisë për çdo skenar dhe zonë ofertuese pozicionet neto të rregulluara dhe flukset e rregulluara në të gjitha linjat e rrymës së vazhduar që plotësojnë kriteret e përcaktuara në paragrafin 2 dhe ua vë këto në dispozicion të gjithë OST-të nëpërmjet platformës së informacionit të përmendur në nenin 21;
 c) Të sigurojë që rezultatet e arritura janë në përputhje me ato të marra nga të gjithë operatorët rregullues (nëse ka).
9. Në përputhje me nenin 4(3)(f), çdo OST do të sigurojë që MIRR-ja e tij është në përputhje me pozicionin neto të rregulluar dhe flukset e rregulluara në linjat e rrymës së vazhduar të ofruara nga operatori rregullues.

Neni 20
Modeli i përbashkët i rrjetit

1. Në përputhje me nenin 62 të Rregullores 2016/1719 dhe në bazë të nenit 21(3) të Rregullores 2016/1719 çdo OST do të caktojë një agjent bashkimi i cili do të kryejë, në emër të OST-së, detyrat e mëposhtme sipas procesit të përshkruar në nenin 22:
a) Kontrollon përputhjen e MIRR-ve të ofruara nga OST-ja kundrejt kritereve të cilësisë të përcaktuara në pajtim me nenin 23;
b) Në qoftë se një MIRR nuk ka cilësinë e përmendur në “a” ose krijohet një MIRR i ri cilësor nga OST-ja përgjegjëse ose zëvendësohet me një MIRR alternativë, në përputhje me rregullat e zëvendësimit të përmendura në paragrafin 4 dhe vihet në dispozicion nëpërmjet platformës së informacionit të përmendur në nenin 21;
c) Zbaton kërkesat sipas paragrafit 2, në mënyrë që të bashkojë të gjithë MIRR-ve në një MPRR në pajtim me nenin 22 të Rregullores 2016/1719 dhe bën MPRR-në më të disponueshëm për të gjithë OST-të nëpërmjet platformës së informacionit të përmendur në nenin 21;
d) Siguron që çdo MPRR i krijuar është në përputhje me ata të marrë nga gjithë agjentët e bashkimit (nëse ka);
e) Identifikon cenimet e limiteve të sigurisë operative në MPRR;
f) Merr nga OST-të MIRR-të përkatëse të përditësuara nën dritën masave e dakordësuara, nëse ka dhe përsërit hapat nga “a” deri “e”, siç kërkohet;
g) Nëse është e aplikueshme vlerëson MPRR-në dhe e vë atë në dispozicion nëpërmjet platformës së informacionin të përmendur në nenin 21.
2. Të gjithë OST-të do të përcaktojnë bashkërisht kërkesat e zbatueshme për agjentët e bashkimit dhe procesit të bashkimit në përputhje me nenin 24.
3. Çdo agjent bashkimi duhet të plotësojë kërkesat e përmendura në paragrafin 2 dhe do të zbatojë kërkesat e aplikueshme për procesin e bashkimit të përmendur në paragrafin 2.
4. Të gjithë OST-të do të përcaktojnë bashkërisht rregullat e zëvendësimit të aplikueshme në MIRR që nuk plotësojnë kriteret e cilësisë të përcaktuara në nenin 23.

5. Çdo OST do të sigurojë të dhënat e kërkuara nga rregullat e zëvendësimit të përmendura në paragrafin 4 nëpërmjet platformës së informacioni i përmendur në nenin 21.

Neni 21
Platforma e informacionit 

1. Të gjithë OST-të do të delegojnë detyrën e implementimit dhe administrimit të një platforme të përbashkët të informacionit që siguron të paktën shërbimet e përshkruara në paragrafin 2, në përputhje me nenin 62 të Rregullores 2016/1719.
2. Platforma e informacionit duhet që minimalisht të mundësojë procesin MPRR në mënyrat e mëposhtme dhe duhet ketë të gjitha karakteristikat e nevojshme për këtë qëllim:
a) Çdo OST do të jetë në gjendje të përdorë platformën e informacionit, për të shkëmbyer me gjithë OST-të e tjerë, në bazë të procesit të MPRR-së të përshkruar në nenin 22 parashikimin e tij më të mirë të
i. pozicionit neto për zonën e tij ofertuese, përfshirë pozicionin neto paraprak;
ii. flukset në çdo linjë me rrymë të vazhduar të lidhura në zonën e tij të ofertimit, duke përfshirë flukset paraprake në linjat me rrymë të vazhduar;
iii. çdo të dhënë tjetër që kërkohet nga algoritmi i përcaktuar në nenin 19 (2);
b) Algoritmi, në pajtim me nenin 19 (2), do të jetë i arritshëm nëpërmjet platformës së informacionit;
c) Operatori/ët rregullues duhet të jetë në gjendje të bëjë të disponueshëm nëpërmjet platformës së informacionit për të gjithë OST-të, pozicionet neto të rregulluara dhe flukset e rregulluara në linjat e rrymës së vazhduar që plotësojnë kushtet e përcaktuara në nenin 19(2); 
d) Çdo OST do të jetë në gjendje të bëje të disponueshëm nëpërmjet platformës së informacionit, për të gjithë OST-të informacionin shoqërues të specifikuar në nenin 17;
e) Çdo OST do të jetë në gjendje të bëjë të disponueshëm nëpërmjet platformës së informacionit, për të gjithë OST-të informacionin, të gjitha MIRR-të e tij;
f) Për çdo OST dhe çdo skenar, të gjitha të dhënat e kërkuara nga rregullat e zëvendësimit të përmendura në nenin 20(5) do të jenë të disponueshme nëpërmjet platformës së informacionit;
g) Platforma e informacionit do të jetë në gjendje të japë informacion mbi cilësinë e MIRR-së përfshirë zëvendësimet që kanë qenë të nevojshme;
h) Të gjithë agjentët e bashkimit do të jenë në gjendje të vënë MPRR në dispozicion të të gjithë OST-ve nëpërmjet platformës së informacionit;
i) Gjithë informacioni i nevojshëm në lidhje me pikat kufitare, në bazë të nenit 7, do të jetë në dispozicion përmes platformës së informacionit;
j) Pikat e mëposhtme të informacionit dhe/ose të të dhënave do të jenë në dispozicion të të gjithë OST-të nëpërmjet platformës së informacionit;
i. NKGJ-ja (ndryshimi kryesor i gjenerimit).

Neni 22
Procesi i MPRR-së

1. Kur krijohet MPRR-ja për llogaritjen e kapacitetit për periudhën një muaj në avancë dhe një vit në avancë (për tregjet e afatgjata, të përdorura vetëm në rajonet e llogaritjes së kapaciteteve ku aplikohet analiza e sigurisë në bazë të skenarëve të shumëfishtë në pajtim me nenin 10 të Rregullores 2016/1719), të gjithë OST-të, agjentët e bashkimit dhe operatorët rregullues duhet të ndjekin hapat e mëposhtëm:
a) Çdo OST do të vendosë në dispozicion për të gjithë OST-të nëpërmjet platformës së informacionit të përmendur në nenin 21, pozicionet neto paraprake, flukset paraprake të linjave me rrymë të vazhduar, si dhe çdo të dhënë tjetër të nevojshme për procesin e rregullimit të MPRR-së; 
b) Operatori/ët e bashkimit do të kontrollojë plotësinë dhe cilësinë e të dhënave të siguruara në bazë të nenit 19(1) dhe nëse është e nevojshme, të zëvendësojë të dhënat e munguara ose të dhëna me cilësi të pamjaftueshme me të dhëna zëvendësuese;
c) Operatori/ët rregullues do të aplikojë algoritmin për të llogaritur për çdo skenar dhe zonë ofertimi pozicionet neto të rregulluara dhe flukset e rregulluara në linjat me rrymë të vazhduar që plotësojnë kushtet e përcaktuara në nenin 19(2);
d) Operatori/ët rregullues do të vendosë për të gjithë OST-të, nëpërmjet platformës së informacionit të përmendur në nenin 21, pozicionet neto të rregulluara dhe flukset e rregulluara në linjat me rrymë të vazhduar;
e) Çdo OST do të bëjë të disponueshëm MIRR-në e tij, në dispozicion nëpërmjet platformës së informacionit, në përputhje me nenin 21; në pajtim me nenin 4(3)(f) OST-ja do të sigurojë që MIRR-ja i tij është në përputhje venë pozicionet neto të rregulluara dhe flukset e rregulluara në linjat me rrymë të vazhduar ofruara nga operatorët rregullues;
f) Agjenti i bashkimit i OST-së do të:
i. kontrollojë përputhshmërinë e MIRR-së të dhënë nga OST-ja me kriteret e cilësisë të përcaktuara në përputhje me nenin 23;
ii. në qoftë se një MIRR dështon në kontrollin e cilësisë të përmendur në “i” ose përfton një MIRR të ri me cilësi të mjaftueshme nga OST përgjegjës ose zëvendëson një MIRR alternativ në përputhje me rregullat e zëvendësimit të përmendura në nenin 20(4) dhe e vendos këtë model të vlefshëm në dispozicion nëpërmjet platformës së informacionit të përmendur në nenin 21; 
g) Agjenti i bashkimit i OST-së do të:
i. zbatojë kërkesat në pajtim me nenin 20(3), në mënyrë që të bashkojë të gjithë MIRR-të në një MPRR në pajtim me nenin 22 të Rregullores 2016/1719 dhe të vendosë MPRR përfundimtar në dispozicion të të gjithë OST-ve dhe llogaritësve të koordinuar të kapaciteteve, me qëllim llogaritjen e kapacitetit nëpërmjet platformës së informacionit të përmendur në nenin 21; 
ii. vlerësojë çdo MPRR të përftuar dhe sigurojë pajtueshmërinë me ato të përftuara nga të gjithë agjentët e bashkimit (nëse ka).
2. Të gjithë OST-të duhet të sigurojnë që procesi i bashkimit dhe MPRR-të janë të përfunduara në kohë sipas afateve operative për muajin në avancë dhe vitin në avancë, të përcaktuara për t’u plotësuar në Rregulloren 2016/1719 dhe metodologjitë e kërkuara në Rregulloren 2016/1719 dhe, në mënyrë të tillë, modeli me i saktë dhe i përditësuar i mundshëm të mund të dërgohet për qëllim të llogaritjes së kapaciteteve në çdo periudhë kohore.

Neni 23
Monitorimi i cilësisë 

1. Të gjithë OST-të përcaktojnë bashkërisht kriteret e cilësisë që MIRR-ja duhet të përmbushë në mënyrë që të bashkohen në një model të përbashkët të rrjetit. Një MIRR që nuk i plotëson këto kritere të cilësisë duhet të zëvendësohet me një MIRR zëvendësues.
2. Të gjithë OST-të përcaktojnë bashkërisht kriteret e cilësisë që MPRR-ja duhet të përmbushë përpara se të vihen në dispozicion nëpërmjet platformës së informacionit.
3. Të gjithë OST-të përcaktojnë bashkërisht kriteret që të plotësojnë pozicionet neto paraprake dhe flukset paraprake të linjave me rrymë të vazhduar, si dhe të dhëna të tjera të nevojshme për procesin e rregullimit të MPRR-së, në përputhje me nenin 19. Grupet e të dhënave që nuk plotësojnë këto kritere do të zëvendësohen me të dhëna zëvendësuese. 
4. Të gjithë OST-të përcaktojnë bashkërisht treguesit e cilësisë që bëjnë të mundur vlerësimin e gjithë fazave të procesit MPRR, përfshirë në veçanti, procesin e rregullimit të MPRR-së të përshkruar në nenin 19. Ata do të monitorojë këta tregues cilësie dhe do të publikojnë treguesit dhe rezultatet e monitorimit si pjesë e të dhënave që do të ofrohen në përputhje me nenin 26(3) të Rregullores 2016/1719.

Neni 24
Afati kohor i zbatimit

1. Pas miratimit të metodologjisë së tanishme çdo OST do të publikojë atë në internet, në përputhje me nenin 4(13) të Rregullores 2016/1719.
2. Të gjithë OST-të do të zhvillojnë bashkërisht një menaxhim për platformën e informacionit të referuar në nenin 21, e cila minimalisht do të adresojë temat e pronësisë, pritjes, alokimin e kostos, kërkesat e licencimit, dhe përgjegjësitë operuese. Ky kuadër menaxhimi duhet të përgatitet në kohë të mjaftueshme për të lejuar të gjithë OST-të të përmbushin afatin e përcaktuar në paragrafin 3 dhe duhet të respektojë dispozitat mbi delegimin përcaktuara në nenin 62 të Rregullores 2016/1719.
3. Jo më vonë se gjashtë muaj pas miratimit të metodologjisë së modelit të përbashkët të rrjetit të paraqitur në pajtim me neni 17 i Rregullores 2015/1222 të gjithë OST-të duhet të organizojnë procesin e bashkimit modele individuale të rrjetit duke plotësuar detyrat e mëposhtme:
a) Të gjithë OST-të do të zhvillojë së bashku kornizën menaxhuese referuar në paragrafin 2. Ata duhet të respektojnë dispozitat mbi delegimin të përcaktuara në nenin 81 të Rregullores 2015/1222 dhe nenit 62 të Rregullores 2016/1719, respektivisht;
b) Çdo OST do të zyrtarizojë marrëveshjen e delegimit me operatorin rregullues referuar në nenin 19. Në hartimin e kësaj marrëveshjeje çdo OST do të respektojë dispozitat mbi delegimin e përcaktuar në nenin 81 të Rregullores 2015/1222 dhe nenit 62 të Rregullores 2016/1719, respektivisht;
c) Të gjithë OST-të duhet të specifikojnë së bashku dhe të zhvillojnë algoritmin referuar në nenin 19 dhe, gjithashtu, do të përcaktojnë rregullat dhe procesin lidhur me algoritmin e përmendur. Të gjithë OST-të do të publikojë në internet specifikimet, rregullat dhe procesin lidhur me algoritmin referuar në nenin 19;
d) Të gjithë OST-të do të përcaktojnë bashkërisht kriteret e cilësisë dhe treguesit e cilësisë të referuara në nenin 23;
e) Të gjithë OST-t duhet të formulojnë bashkërisht kërkesat në lidhje me agjentët e bashkimit dhe procesi i bashkimi i përmendur në nenin 20(2), si dhe rregullat e zëvendësimit të përmendura në nenin 20(4);
f) Çdo OST do të zyrtarizojë marrëveshjen e delegimit me agjentët e bashkimit përmendur në nenin 20. Në hartimin e kësaj marrëveshjeje çdo OST duhet të respektojë dispozitat mbi delegimin e përcaktuar në nenin 81 të Rregullores 2015/1222 dhe nenin 62 të Rregullores 2016/1719, respektivisht.
4. Jo më vonë shtatë muaj pas miratimit të metodologjisë së modelit të përbashkët të rrjetit të paraqitur në pajtim me neni 17 i Rregullores 2015/1222 ose 14 korrik 2017, cilido OST qoftë e vonuar, platforma informacioni përmendur në nenin 21, do të jetë funksionale. Të gjithë OST-të, të gjithë operatorët rregullues dhe të gjithë agjentët e bashkimit do të jenë të lidhur në platformën e informacionit dhe do të jenë në gjendje të përdorin të gjitha karakteristikat e tij, siç përshkruhet në metodologjinë aktuale.
5. Jo më vonë trembëdhjetë muaj pas miratimit të metodologjisë së modelit të përbashkët të rrjetit të paraqitur në pajtim të nenit 17 të Rregullores 2015/1222 ose 14 janar 2018, cilido OST, qoftë i vonuar, të gjithë OST-të së bashku do të sigurojnë që procesi MPRR të jetë funksional dhe në dispozicion për përdorim nga kalkuluesit e koordinuar të kapaciteteve.
6. Të gjitha OST-të bashku do të përgatisin të dhënat e disponueshme në lidhje me monitorimin e cilësisë në një afat kohor të mjaftueshëm për të mundësuar përfshirjen e tyre në raportin e parë të përmendur në nenin 31 të Rregullores 2015/1222, përkatësisht jo më vonë se 14 gusht 2017 dhe raportit të parë të përmendur në nenin 26 të Rregullores 2016/1719, jo më vonë se 17 tetor 2018. Ata do të përgatisin këto të dhëna në vitet e mëvonshme, siç kërkohet. 

Neni 25
Gjuha

Gjuha e referencës për këtë propozim të MMPRR-së do të jetë anglishtja. Për shmangien e pasigurive, kur OST-të duhet të përkthejnë këtë propozim në gjuhën e tyre kombëtare, në rast të mospërputhjeve ndërmjet versionit në gjuhën angleze të publikuar nga OST-ja, në përputhje me nenin 4(13) të Rregullores 2016/1719 dhe versionit në një gjuhë tjetër, OST-të, në përputhje me legjislacionin kombëtar, i sigurojnë autoritetit rregullator përkatës një përkthim të përditësuar të propozimit.

VENDIM
Nr. 190, datë 30.8.2018

MBI SHQYRTIMIN E APLIKIMIT TË SHOQËRISË OSHEE SHA PËR TARIFAT E SHËRBIMIT TË SHPËRNDARJES SË ENERGJISË ELEKTRIKE, SIPAS NIVELIT TË TENSIONIT DHE LËNIEN NË FUQI TË ÇMIMEVE ME PAKICË PËR KLIENTËT QË SHËRBEHEN NGA FURNIZUESI I SHËRBIMIT UNIVERSAL PËR VITIN 2018

Në mbështetje të nenit 16, nenit 20, germa “c”, të ligjit nr. 43/2015, “Për sektorin e energjisë elektrike”, VKM-së nr. 244, datë 30.3.2016, “Për miratimin e kushteve për vendosjen e detyrimit të shërbimit publik, që do të zbatohen ndaj të licencuarve në sektorin e energjisë elektrike, të cilët ushtrojnë aktivitetin e prodhimit, transmetimit, shpërndarjes dhe furnizimit me energji elektrike”, të ndryshuar, nenit 22 të “Rregullave të organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i Entit Rregullator të Energjisë (ERE), në mbledhjen e tij të datës 30.8.2018, mbasi shqyrtoi relacionin e përgatitur nga Drejtoria e Tarifave dhe e Çmimeve në lidhje me kërkesën e OSHEE sh.a. për shqyrtimin e aplikimit të OSHEE sh.a., për tarifat e shërbimit të shpërndarjes së energjisë elektrike sipas nivelit të tensionit dhe lënien në fuqi të çmimeve me pakicë për klientët që shërbehen nga Furnizuesi i Shërbimit Universal për vitin 2018, 
konstatoi se: 
- Shoqëria OSHEE sh.a. me anë të shkresës nr. 26933 prot., datë 14.12.2017 dhe protokolluar në ERE me nr. 699/2 prot., datë 15.12.2017, ka paraqitur aplikimin për tarifat e shërbimit të shpërndarjes së energjisë elektrike sipas nivelit të tensionit dhe lënien në fuqi të çmimeve me pakicë për klientët që shërbehen nga Furnizuesi i Shërbimit Universal për vitin 2018.
- ERE, me vendimin nr. 211, datë 28.12.2017, filloi procedurën për shqyrtimin e aplikimit të OSHEE sh.a. për tarifat e shërbimit të shpërndarjes së energjisë elektrike sipas nivelit të tensionit dhe në pikën 2 të këtij vendimi, përcaktoi lënien në fuqi të çmimeve me pakicë për klientët që shërbehen nga Furnizuesi i Shërbimit Universal për vitin 2018.
- Në zbatim të “Rregullores për organizimin, funksionimin dhe procedurat e ERE-s”, përgjatë procesit të shqyrtimit të këtij aplikimi janë kryer veprimet procedurale të cilat përfshijnë:
- Publikimi i aplikimit në faqen zyrtare të ERE-s brenda afatit të përcaktuar në rregullat e ERE-s. 
- Korrespondencë e mbajtur me shoqërinë OSHEE sh.a. për plotësimin e dokumentacionit, lidhur me aplikimin për tarifat e shërbimit të shpërndarjes së energjisë eklektike sipas nivelit të tensionit për vitin 2018 (korrespondencë e detajuar në relacionin e këtij vendimi). 
- Korrespondencë e mbajtur me Ministrinë e Infrastrukturës dhe Energjisë në përputhje me nenin 10, të ligjit nr. 43/2015, “Për sektorin e energjisë elektrike”. ERE me anë të shkresës nr. 360 prot., datë 7.5.2018, iu drejtua Ministrisë së Infrastrukturës dhe Energjisë, ku parashtroi problematikat e hasura në lidhje me përcaktimin e tarifave të shpërndarjes dhe çmimeve me pakicë për klientët që shërbehen nga Furnizuesi i Shërbimit Universal për vitin 2018. 
- ERE, për qëllime të shqyrtimit të aplikimit të OSHEE sh.a. ka zhvilluar disa seanca dëgjimore, përfshirë një seancë dëgjimore publike me shoqërinë OSHEE sh.a., si dhe ftoi të gjitha palët e interesuara në lidhje me këtë proces. ERE organizoi edhe një takim konsultativ në të cilin iu la detyrë OSHEE sh.a. që të plotësojë të dhënat e kërkuara të cilat iu dërguan nëpërmjet postës elektronike të datës 15.5.2018.
- Lidhur me aplikimin e shoqërisë OSHEE sh.a., sipas shkresës nr. 26933 prot., datë 14.12.2017, duhet vënë në dukje se ai është bazuar mbi parashikime të treguesve të vitit 2017 pasi ky nuk ishte mbyllur ende. Më tej, ky aplikim është përditësuar pasi viti ushtrimor u mbyll, ku të dhënat e dërguara nga aplikuesi, si dhe çështjet e trajtuara gjatë seancave dëgjimore dhe teknike gjatë muajve janar–mars 2018, kanë shërbyer për të reflektuar një analizë më të saktë të të ardhurave të kërkuara nga shoqëria OSHEE sh.a., për mbulimin e aktivitetit të licencuar për vitin 2018. Analiza e aplikimit dhe e dokumentacionit shtesë të dërguar në kuadër të kërkesave të ERE-s, si dhe çështjeve të diskutuara gjatë seancave dëgjimore janë bazuar në të dhënat e pasqyrave financiare, bilancit energjetik faktik dhe treguesve të tjerë tekniko-ekonomikë të shoqërisë OSHEE sh.a. për periudhën paraardhëse.
- Për qëllime të analizës së të ardhurave të kërkuara të shoqërisë për ushtrimin e aktivitetit të licencuar janë analizuar të gjithë zërat që lidhen me:
- Shpenzimet operative, për vitet 2015, 2016, 2017 dhe 2018. OPEX është analizuar duke iu referuar pasqyrave financiare (PF) të viteve respektive, deklarimit të bërë nga shoqëria në aplikimin e vitit 2018 dhe analizën konform metodologjisë së shpërndarjes dhe objektivit të humbjeve të energjisë elektrike në rrjet sipas nivelit të lejuar në vendimin e ERE-s nr. 148 datë 26.12.2014. Nga kjo analizë vërehet se OPEX-i i realizuar sipas PF-së së vitit 2015, në përgjithësi për të gjithë zërat rezultojnë në ulje kundrejt atij të miratuar nga ERE, duke përjashtuar gjobat e penalitetet. Sa u takon viteve 2016 dhe 2017, nisur nga fakti se periudha rregullatore është një vit, OPEX-et e pranuara nga ana jonë, janë ato të shpenzimeve të realizuara në fakt për vitin 2016 dhe 2017, por duke përjashtuar si jo të arsyeshme njohjen e shpenzimeve për panalitete dhe gjoba. OPEX paraqitet në rritje, kryesisht në zërat:  Paga, mirëmbajtje dhe shpenzime të tjera. Nga analiza e të ardhurave të kërkuara për vitin 2018, OPEX-et e pranuara nga ERE janë ato të shpenzimeve të realizuara në fakt për vitin 2017, të indeksuara me inflacionin, si dhe kostot shtesë të parashikuara nga shoqëria. Zëri “Shpenzime për personelin”, për vitin 2018, kundrejt 2014-ës rezulton me një rritje të konsiderueshme, por nga deklarimet e kompanisë sqarohet se këto vlera janë miratuar dhe nga Këshilli Mbikëqyrës dhe lidhen kryesisht me ristrukturimin e skemës organizative të shoqërisë, si dhe planin e masave në kuadrin e ndërhyrjes dhe të aksionit për uljen e humbjeve dhe rritjen e arkëtimeve. Shoqëria deklaron që paga e përputhur me shpërblimin, sipas vlerës së tregut, do të rrisë përgjegjshmërinë në punë, si dhe performancën e shoqërisë. Në lidhje me këtë zë për vitin 2018 pranohet rritja vetëm për efekt indeksimi. Zëri mirëmbajtje është kërkuar, gjithashtu, me rritje kundrejt atij të rezultuar për vitin 2017. Kryesisht, vërehet se shpenzimet për riparime në Rrjetin e Shpërndarjes përbëjnë pjesën kryesore të këtij zëri. Meqenëse të ardhurat për të mbuluar zërat e tjerë të OPEX-it për vitin 2018 janë rreth 3% më të larta se viti 2017, sipas PF-së pa përfshirë gjobat dhe penalitetet, vlerësohen si të arsyeshme kostot e kërkuara nga kompania.		
- Kosto e energjisë elektrike për mbulimin e humbjeve: Kjo kosto, si pjesë e shpenzimeve operative, përbëhet nga kostot e blerjes së energjisë elektrike në treg të parregulluar, si dhe nga kostot e transmetimit të këtyre humbjeve, të cilat rezultojnë më të larta nga ato të miratuara, në kuadër të vendimit nr. 146, datë 26.12.2014, të Bordit të ERE-s. Sipas VKM-së nr. 171, datë 25.2.2015, “Për miratimin e planit të rimëkëmbjes financiare të sektorit të energjisë elektrike”, këto kosto rezultojnë më të larta se sa nivelet e këtyre treguesve që përcakton ky vendim. Vërehet se në uljen e shpenzimeve të blerjes së energjisë elektrike për mbulimin e humbjeve, krahasuar me ato të miratuara për vitet respektive, ka ndikuar edhe faktori çmim i tregut, i cili ka pësuar ulje ndaj atij të parashikuar për vitet 2015 dhe 2016. Nga ana tjetër, kostoja e humbjeve për vitin 2017 dhe 2018, është ndikuar edhe nga çmimi më i lartë i blerjes së energjisë elektrike nga prodhuesit me përparësi dhe HEC “Ashta”. Humbjet totale faktike në rrjet për vitet 2015, 2016 dhe 2017 rezultojnë me përmirësim, por përsëri ato janë më të larta se targetet e përcaktuar nga VKM-ja nr. 171, datë 25.2.2015. Efekti nga kjo kosto e tepërt përtej asaj të lejuar, ka impakt në të ardhurat e kërkuara për aktivitetin e shpërndarjes së energjisë elektrike.
 - Në lidhje me kostot kapitale, CAPEX, vlerat e RAB-it, të llogaritur nga ERE nuk përputhen me ato të paraqitura nga shoqëria në aplikimin e saj për vitin 2018. Mbi bazën e treguesve të shpjeguar në mënyrë të detajuar në relacionin e këtij vendimi dhe nisur nga vlera e RAB-it të pranuar nga ERE dhe ai i kërkuar nga shoqëria rezulton me diferencë dhe është e kuptueshme që edhe kthimi mbi RAB, i llogaritur do të jetë i ndryshëm. Për vitin 2017, vlera e RAB-it e llogaritur nga ERE është shumë më e vogël se ajo e paraqitur nga shoqëria për vitin 2017 në aplikimin e saj për vitin 2018. Kjo është vazhdim i diferencave të paraqitura nga shoqëria për asetet deri në fund të vitit 2011, problem ky i trajtuar në analizën për të ardhurat e kërkuara të rishikuar për vitin 2015. Vlera e RAB-it për vitin 2017 reflekton investimet e reja të vitit 2015 dhe 2016 të marrë nga pasqyrat financiare, si dhe 1/2 e vlerës së aseteve të shtuara/investimeve të realizuara për vitin 2017, duke e konsideruar si vlerë të aseteve të vëna në operim për këtë periudhë. Kjo shifër rezulton nga pasqyrat financiare të vitit 2017. Vlera e RAB-it për vitin 2018 reflekton investimet e reja të vitit 2017 marrë nga pasqyrat financiare të kësaj periudhe.
 - Të ardhurat e tjera si të ardhurat për lidhjet e reja dhe energjinë reaktive, të konsideruara të zbritshme për shoqërinë, janë ato të rezultuara në PF dhe të përditësuara sipas aplikimit. 
- Energji e livruar në Rrjetin e Shpërndarjes, për vitet 2015, 2016, 2017 dhe rezulton në sasitë 4,459 gwh, për vitin 2015, 4,605 gwh për vitin 2016, 4,782 gwh për vitin 2017 dhe për vitin 2018 është pranuar sasia e energjisë së livruar prej 4,803 GWh.
- Nga raportimi i strukturës së shitjes për vitet 2015,2016 dhe 2017 rezulton që çmimi mesatar i realizuar nga shitja është më i lartë nga ai miratuar prej 10.7 lekë/kWh, duke rezultuar me të ardhura shtesë për shoqërinë. Këto diferenca vlerësohen të përdoren si rezervë për mbulimin e kapitalit negativ të trashëguar që nga viti 2014, duke i mundësuar shoqërisë aftësinë për likuidimin e detyrimeve, si dhe mbulimin e kostove të blerjes së energjisë elektrike për mbulimin e humbjeve mbi target.
- Përllogaritja e tarifave të aktivitetit të shpërndarjes sipas nivelit të tensionit
Shoqëria ka kërkuar tarifat e aksesit për nivel tensioni për vitin 2018 si më poshtë:
- Për vitin 2018, - 5.16 lekë; 
- tension i mesëm -2.36 lekë;
- tension i mesëm (20–6 kV) – 3.81 lekë; 
- tension i ulët (0.4 kV) – 5.51 lekë. 
- Për përllogaritjet e këtyre tarifave, shoqëria shprehet se është bazuar në koeficientet e alokimit të shpenzimeve që marrin parasysh sasinë e energjisë elektrike të shitur sipas strukturës së shitjeve, strukturën e aseteve sipas niveleve të tensionit dhe humbjet teknike të energjisë elektrike sipas niveleve të tensionit. Koeficientët e llogaritur mbi bazë të peshës specifike të shitjes së energjisë elektrike në nivel tensioni, OSHEE sh.a. i ka përdorur për alokimin e shpenzimeve kapitale dhe të ardhurave nga lidhjet e reja dhe energjia reaktive. Për alokimin e shpenzimeve operative, shpenzimeve për mbulimin e humbjeve të energjisë elektrike, shoqëria ka përdorur koeficientët e ponderuar që marrin parasysh peshat specifike të energjisë elektrike të shitur dhe humbjet teknike.
- Konsiderojmë jokorrekte praktikën për alokimin e kostove kapitale, duke përdorur thjesht peshat specifike të konsumit të energjisë elektrike në atë nivel tensioni, pa marrë në konsideratë vlerat e aseteve për nivelet përkatëse të tensionit, si dhe faktin që asetet në nivele më të larta tensioni shërbejnë edhe për furnizimin e klientëve të lidhur në tensionet më të ulëta. Kostoja e përllogaritur për blerjen e humbjeve në Rrjetin e Shpërndarjes nuk është llogaritur në zbatim të përcaktimeve të VKM-së nr. 171, datë 25.2.2015, si dhe të VKM-së nr. 244, datë 30.3.2016. Kështu që, llogaritjet tona reflektojnë këto diferenca në të ardhurat e kërkuara, të cilat në përfundim rezultojnë me një tarifë prej 4,85 nga 5,14 lekë, e kërkuar nga shoqëria OSHEE sh.a. 
- Për të mundësuar përllogaritjet në mënyrë që tarifat e aksesit të pasqyrojnë kostot e arsyeshme të shërbimit në atë nivel tensioni, iu kërkuan shoqërisë vlerat e aseteve për çdo nivel tensioni, apo minimalisht shtesat e reja të aseteve për çdo nivel tensioni për periudhën 2014–2017. Për shkak se shoqëria nuk ka paraqitur informacion në plotësim të kësaj kërkese, kemi vënë në përdorim të vetmin informacion që trashëgojmë në lidhje me vlerat e aseteve për nivel tensioni, pra ato të datës 31.5.2014. 
- Për shpërndarjen e kostos së humbjeve është konsideruar, gjithashtu:
a) Studimi i paraqitur nga shoqëria në lidhje me “Humbjet e energjisë elektrike aktive në rrjetat 35 kV për vitin 2017”; 
b) Studimi i paraqitur në aplikimin për tarifat e vitit 2017 në lidhje me humbjet në rrjetat e TM-së: 
- Në llogaritjen e koeficientëve për alokimin e kostos së humbjeve është përdorur arsyetimi se një pjesë e humbjeve të shkaktuara në nivelet e mësipërme të tensionit i takojnë konsumit të energjisë elektrike në tensionet në vijim. Për këtë qëllim janë shfrytëzuar raportet e konsumit të energjisë elektrike në çdo nivel tensioni ndaj totalit të energjisë elektrike. Vlerësimet tona, bazohen në të dhënat e paraqitura nga shoqëria, dhe në vetvete mbartin pasiguri në shpërndarjen e kostove sipas nivelit të tensionit, ashtu siç deklarohet në aplikim. 
- Për sa trajtohet në relacionion argumentues të këtij vendimi, vërehet se të ardhurat totale nga aktiviteti i shpërndarjes dhe i furnizimit me pakicë rezultojnë më të larta se ato të lejuara për periudhën 2015–2017, kjo për faktin se në llogaritjet tona nuk janë përfshirë kostot totale të blerjes së energjisë elektrike për mbulimin e humbjeve në Rrjetin e Shpërndarjes, përtej targetit të përcaktuar në VKM-në nr. 171, datë 25.2.2015, vlerë kjo e konsiderueshme për shoqërinë dhe që në të njëjtën kohë do të kërkonte financime shtesë nga pronari shtet ose në të kundërt kjo vlerë duhet të mbulohet nga klientët që shërbehen nga FSHU-ja.
- OSHEE sh.a., me shkresën nr. 13063, datë 29.6.2018, informon se, në kuadër të rishikimit të vendimit të Këshillit të Ministrave nr. 171, datë 25.2.2015, “Për miratimin e Planit të Rimëkëmbjes Financiare të Sektorit të Energjisë Elektrike”, shoqëria ka kërkuar ndër të tjera, ndryshimin e pjesës VI, “Veprimet/aktivitetet e planit të rimëkëmbjes financiare”, germa “c” dhe konkretisht të pjesës ku thuhet: “Duhet të theksohet se këto tarifa përfshijnë vetëm humbjet teknike dhe nuk pasqyrojnë humbjet joteknike që janë rezultat i vjedhjes së energjisë elektrike nga një numër i madh konsumatorësh në kurriz të konsumatorëve të tjerë”. Me këtë ndryshim do të hiqet pengesa për të përfshirë në përllogaritjen e tarifave humbjen e energjisë elektrike sipas planit të miratuar dhe jo vetëm humbjen teknike. Për pasojë, OSHEE sh.a. kërkon shtyrjen e shqyrtimit të miratimit të tarifave deri në marrjen e vendimit për ndryshime në Planin e Rimëkëmbjes.
- ERE, me shkresën nr. 360/1 prot., datë 11.7.2018, i ka kërkuar MIE-s, opinionin e saj në lidhje me argumentin e paraqitur nga OSHEE sh.a. për të shtyrë vendimmarrjen për tarifat e vitit 2018, si dhe në lidhje me problematikat e hasura në lidhje me përcaktimin e tarifave të shpërndarjes dhe çmimeve me pakicë të energjisë elektrike për vitin 2018, bërë prezente me shkresën e ERE-s nr. 360 prot., datë 7.5.2018. 
- Lidhur me kërkesën e OSHEE-së nisur nga problematikat e paraqitura më lart dhe për më tepër deklarimi i kompanisë se:
- Është i domosdoshëm për shoqërinë, mbulimi i kostove për blerjen e energjisë elektrike për mbulimin e humbjeve totale në Rrjetin e Shpërndarjes prej 24%; 
- Pamundësinë e evidentimit të saktë të vlerave të aseteve sipas nivelit të tensionit; 
- Ndarjen e aktiviteteve të shpërndarjes dhe furnizimit deri në fund të vitit 2018 kërkesë kjo e ligjit nr. 43/2015, “Për sektorin e energjisë elektrike”;
- Gjykohet se nga eksperienca e deritanishme, Operatori i Sistemit të Shpërndarjes është në vështirësi financiare për mbulimin e kostove të tepërta të pambuluar në zbatim të VKM-së nr. 171, datë 25.2.2015. Për pasojë, aftësia likuiduese e kompanisë, me gjithë rezultatet pozitive financiare për periudhën 2015–2016, nuk ka përmirësuar marrëdhëniet midis operatorëve të tjerë të sistemit elektroenergjetik për shlyerjen e detyrimeve të ndërsjella. 
Për gjithë sa më sipër cituar, Bordi i ERE-s 

VENDOSI:

1. Lënien në fuqi të vendimit nr. 52, datë 6.4.2017, “Mbi lënien në fuqi të vendimit nr. 190 datë 22.12.2016, të Bordit të ERE-s” për tarifat e shërbimit të shpërndarjes si vijon:
- tarifa e shërbimit të shpërndarjes në nivelin e tensionit 35 kV:	 1.5 lekë/kwh;
- tarifa e shërbimit të shpërndarjes në nivelin e tensionit 20 kV: 3.9 lekë/kwh;
- tarifa mesatare e shërbimit të shpërndarjes:  4.79 lekë/kwh;
2. Rishikimin e të ardhurave të kërkuara të Operatorit të Sistemit të Shpërndarjes në periudhat pasardhëse për vlerësimin e të ardhurave të kërkuara për vitin 2018.
3. Lënien në fuqi për vitin 2018, të pikave 3, 4 dhe 5 të vendimit të Bordit të ERE-s nr. 211, datë 28.12.2017, “Mbi fillimin e procedurës për shqyrtimin e aplikimit të OSHEE sh.a., për tarifat e shërbimit të shpërndarjes së energjisë elektrike, sipas nivelit të tensionit dhe lënies në fuqi të çmimeve me pakicë për klientët që shërbehen nga Furnizuesi i Shërbimit Universal për vitin 2018”.
4. Drejtoria Juridike dhe e Mbrojtjes së Konsumatorit të njoftojë shoqërinë OSHEE sh.a., dhe Ministrinë e Infrastrukturës dhe Energjisë, për vendimmarrjen e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti

VENDIM
Nr. 191, datë 30.8.2018

MBI FILLIMIN E PROCEDURËS PËR SHQYRTIMIN E APLIKIMIT TË SHOQËRISË “AEE” SHPK, PËR LICENCIM NË AKTIVITETIN E PRODHIMIT TË ENERGJISË ELEKTRIKE NGA CENTRALI FOTOVOLTAIK “PLUG”, ME FUQI 
TË INSTALUAR 2 mw

Në mbështetje të nenit 16, nenit 37, pika 2, germa “a”, të ligjit nr. 43/2015, “Për sektorin e energjisë elektrike”; nenit 4, pika 1, germa “a”; nenit 5, pika 1 germa “a”; nenit 10, pikat 1 dhe nenit 3 të “Rregullores për procedurat dhe afatet për dhënie, modifikimi, transferimi, rinovimi ose heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016 dhe nenit 19 pika 1, germa “a”, të “Rregullave të organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i Entit Rregullator të Energjisë (ERE), në mbledhjen e tij të datës 30.8.2018, mbasi shqyrtoi aplikimin e paraqitur nga shoqëria “AEE” sh.p.k., si dhe relacionin e Drejtorisë së Licencimit dhe Monitorimit të Tregut për shqyrtimin e aplikimit të shoqërisë “AEE” sh.p.k., për licencim në veprimtarinë e prodhimit të energjisë elektrike të kësaj shoqërie,
konstatoi se: 
Shoqëria “AEE” sh.p.k., me shkresën nr. 194 prot., datë 9.8.2018, protokolluar në ERE me nr. 549 prot., datë 9.8.2018, ka paraqitur kërkesën për t’u pajisur me licencë në aktivitetin e prodhimit të energjisë elektrike nga centrali fotovoltaik “Plug”, me fuqi të instaluar 2 mw. 
Aplikimi i shoqërisë “AEE” sh.p.k. plotëson pjesërisht kërkesat e parashikuara nga ERE në “Rregulloren për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, si më poshtë: 
- Formati i aplikimit (neni 9, pika 1, germat “a”, “b”, “c”) është plotësuar në mënyrë korrekte;
- Dokumentacioni juridik, administrativ dhe pronësor (neni 9, pika 2, germat “a”, “b”, “c”, “d”, “e”, “f” dhe “g”) është plotësuar në mënyrë korrekte; 
- Dokumentacioni financiar dhe fiskal (neni 9, pika 3, germat “a”, “b”, “c” dhe “d”) është plotësuar në mënyrë korrekte;
- Dokumentacioni teknik (neni 9, pika 4.4.1, pika 4.4.2, pika 4.4.3, germat “a”, “b”, “c”, “d”; pika 4.4.4, germat “a”, “b”, “c”, “d”; pika 4.4.5, germat “b”) është plotësuar në mënyrë korrekte.
Në lidhje me mungesën e dokumentacionit që ka të bëjë me: 
- Miratimin e OST-së ose OSSH-së për lidhjen e centralit në rrjetin elektrik të transmetimit ose shpërndarjes, do të njoftohet subjekti që në bazë të nenit 11, pika 1, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, ta paraqesë atë në ERE, brenda afateve.
Për gjithë sa më sipër cituar, Bordi të ERE-s 
VENDOSI:

1. Të fillojë e procedurën për shqyrtimin e aplikimit të shoqërisë “AEE” sh.p.k., për licencim në aktivitetin e prodhimit të energjisë elektrike nga Centrali Fotovoltaik “Plug”, me fuqi të instaluar 2 mw.
2. Drejtoria e Licencimit dhe e Monitorimit të Tregut të njoftojë aplikuesin për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti

VENDIM
Nr. 192, datë 30.8.2018

MBI FILLIMIN E PROCEDURËS PËR SHQYRTIMIN E APLIKIMIT TË SHOQËRISË “AEE” SHPK, PËR LICENCIM NË VEPRIMTARINË E TREGTIMIT TË ENERGJISË ELEKTRIKE

Në mbështetje të nenit 16, nenit 37, pika 2, germa “d”, të ligjit nr. 43/2015, “Për sektorin e energjisë elektrike”, nenit 4, pika 1, germa “e”; nenit 5, pika 1, germa “e”; nenit 10, pikat 1 dhe nenit 3, të “Rregullores për procedurat dhe afatet për dhënie, modifikimin, transferimin, rinovimin ose heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016 dhe nenit 19, pika 1, germa “a”, të “Rregullave të organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i Entit Rregullator të Energjisë (ERE), në mbledhjen e tij të datës 30.8.2018, mbasi shqyrtoi aplikimin e paraqitur nga shoqëria “AEE” sh.p.k., si dhe relacionin e Drejtorisë së Licencimit dhe të Monitorimit të Tregut për shqyrtimin e aplikimit të shoqërisë “AEE” sh.p.k., për licencim në veprimtarinë e tregtimit të energjisë elektrike të kësaj shoqërie,
konstatoi se: 
Shoqëria “AEE” sh.p.k., me shkresën nr. 555 prot., datë 16.8.2018, ka paraqitur kërkesën për t’u pajisur me licencë në veprimtarinë e tregtimit. 
Aplikimi i shoqërisë “AEE” sh.p.k. plotëson kërkesat e parashikuara nga ERE në “Rregulloren për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, si më poshtë: 
- Formati i aplikimit (neni 9, pika 1, germat “a”, “b”, “c”) është plotësuar në mënyrë korrekte;
- Dokumentacioni juridik, administrativ dhe pronësor (neni 9, pika 2, germat “a”, “b”, “c”, “d” dhe “e”) është plotësuar në mënyrë korrekte; 
- Dokumentacioni financiar dhe fiskal (neni 9, pika 3, germat “a”, “b”, “c” dhe “d”) është plotësuar në mënyrë korrekte;
- Dokumentacioni teknik për veprimtarinë e tregtimit të energjisë elektrike (neni 9, pika 4.8, germat “a”, “b”, “c”, “d”) është plotësuar në mënyrë korrekte.
Për gjithë sa më sipër cituar, Bordi i ERE-s 

VENDOSI:

1. Të fillojë procedurën për shqyrtimin e aplikimit të shoqërisë “AEE” sh.p.k., për licencim në aktivitetin e tregtimit të energjisë elektrike.
2. Drejtoria e Licencimit dhe e Monitorimit të Tregut të njoftojë aplikuesin për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti


















VENDIM 
Nr. 193, datë 30.8.2018

MBI MIRATIMIN E TRANSFERIMIT TË PLOTË TË LICENCËS SË SHOQËRISË “OSOJA ENERGY” SHPK, NR. 408, SERIA P18K, DHËNË ME VENDIMIN E BORDIT NR. 113, DATË 14.5.2018, PËR AKTIVITETIN E PRODHIMIT TË ENERGJISË ELEKTRIKE NGA CENTRALI FOTOVOLTAIK “SEMAN 1”, ME VENDNDODHJE, SHEQ, MARINAS, FIER, ME FUQI 2 mw, PËR NJË AFAT 20-VJEÇAR DHE KALIMIN E SAJ TE SHOQËRIA “SEMAN 1 SOLAR” SHPK

Në mbështetje të neneve 16 dhe 44, pika 1, të ligjit nr. 43/2015, “Për sektorin e energjisë elektrike”, të ndryshuar; neneve 10 pika 1; 17, pikat 1 dhe 4; të “Rregullores për procedurat dhe afatet për dhënie, modifikimi, transferimi, rinovimi ose heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016 dhe nenit 15 të “Rregullores për organizimin, funksionimin dhe procedurave të ERE-s”, miratuar me vendimin nr. 96 datë 17.6.2017, Bordi i ERE-s, në mbledhjen e tij të datës 30.8.2018, mbasi shqyrtoi relacionin e përgatitur nga Drejtoria e Licencimit dhe e Monitorimit të Tregut, mbi transferimin e licencës nr. 408, seria P18K, të shoqërisë “Osoja Energy” sh.p.k., për aktivitetin e prodhimit të energjisë elektrike nga centrali fotovoltaik “Seman 1”, me vendndodhje Sheq, Marinas, Fier, me fuqi 2 mw dhe kalimin e saj te shoqëria “Seman 1 Solar” sh.p.k.
konstatoi se:
- Bordi i ERE-s, me vendimin nr. 174, datë 3.8.2018, filloi procedurën për transferimin e plotë të licencës së shoqërisë “Osoja Energy” sh.p.k., me nr. 408, seria P18K, miratuar me vendimin e Bordit të ERE-s nr. 113, datë 14.5.2018, për ushtrimin e veprimtarisë së prodhimit të energjisë elektrike nga Centrali Fotovoltaik “Seman 1”, me vendndodhje Sheq, Marinas, Topojë, Bashkia Fier, me fuqi të instaluar 2 mw, për një afat 20-vjeçar, te shoqëria “Seman 1 Solar” sh.p.k.
- Në vijim të sa më sipër, ERE me shkresën nr. 55/53 prot., datë 6.8.2018, publikoi në median e shkruar njoftimin për fillimin e kësaj procedure dhe me shkresën nr. 413/3 prot., datë 9.8.2018, i ka kërkuar subjektit për nevoja të vendimmarrjes finale të informohet mbi vullnetin/dakordësinë e subjektit “Seman 1 Solar”, në lidhje me pagesën e kryer gabimisht nga subjekti “Seman 1 Solar” sh.p.k., për transferimin e licencës nga “Osoja Energy” sh.p.k. te “Seman 1 Solar” sh.p.k. 
- Subjekti “Seman 1 Solar” sh.p.k., me shkresën e protokolluar në ERE me nr. 413/4 prot., datë 22.8.2018, ka shprehur dakordësinë e shoqërisë “Seman 1 Solar” sh.p.k. që pagesa e aplikimit për transferimin e licencës nga “Osoja Energy” sh.p.k. te “Seman 1 Solar” sh.p.k. të konsiderohet si pagesë e kryer nga shoqëria “Osoja Energy” sh.p.k.
- Subjekti “Osoja Energy” sh.p.k. ka marrë miratimin nga MIE me nr. 3245/1 prot., datë 20.4.2018, “Miratimi i transferimit të të drejtave”, për transferimin e të drejtave dhe detyrimeve që disponon në respekt të miratimit përfundimtar nr. 3887/2 prot., 23.12.2017 dhe kontratës së lidhur me MIE-n, nr. 1163 rep. dhe nr. 376 kol., datë 29.12.2017, për ndërtimin, shfrytëzimin dhe administrimin e centralit fotovoltaik “Seman 1” me kapacitet instaluar 2 mw”, në zonën Sheq, Marinas, Topojë, Fier, në favor të shoqërisë “Seman 1 Solar” sh.p.k.
- Aplikimi i shoqërisë “Osoja Energy” sh.p.k. plotëson tërësisht kërkesat e parashikuara nga ERE në “Rregulloren për procedurat dhe afatet për dhënie, modifikim, transferim, rinovim ose heqjen e licencave në sektorin e energjisë elektrike”, si më poshtë:
- Neni 8, pika 2,
Aplikuesi do të kryejë pagesën për aplikim në momentin e paraqitjes së aplikimit, përcaktuar në aneksin A të kësaj rregulloreje, në shumën 50 000 lekë: plotësuar. 
- Neni 17, pika 1, kërkesë e të licencuarit për transferimin e plotë licencës: plotësuar. 
- Neni 17, pika 4, germat “a”, “b”, “c” (në rastin e kërkesës nga i licencuari për transferimin e licencës jo sipas rastit të parashikuar në pikat 2 dhe 3 të këtij neni):
- germa “a”, formatin e aplikimit sipas nenit 9, pika 1: plotësuar;
- germa “b”, një informacion me shkrim ku të shpjegohen arsyet e kërkesës për transferimin e licencës: plotësuar;
- germa “c”, vendimin me shkrim të organeve drejtuese të të licencuarit që shprehin vullnetin për të kërkuar transferimin e licencës: plotësuar.
Për gjithë sa më sipër cituar, Bordi i ERE-s 

VENDOSI:

1. Transferimin e plotë të licencës së shoqërisë “Osoja Energy” sh.p.k., me nr. 408, seria P18 K, miratuar me vendimin e Bordit të ERE-s nr. 113, datë 14.5.2018, për ushtrimin e veprimtarisë së prodhimit të energjisë elektrike nga centrali fotovoltaik “Seman 1”, me vendndodhje, Sheq, Marinas, Topojë, Bashkia Fier, me fuqi të instaluar 2 mw, për një afat 20-vjeçar, te shoqëria “Seman 1 Solar” sh.p.k.
2. Në titull dhe përmbajtje të licencës nr. 408, seria P18 K, miratuar me vendimin e Bordit të ERE-s nr. 113, datë 14.5.2018, emërtimi “Osoja Energy” sh.p.k., do të zëvendësohet me emërtimin “Seman 1 Solar” sh.p.k.
3. Drejtoria e Licencimit dhe e Monitorimit të Tregut të njoftojë aplikuesit për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti


















VENDIM
Nr. 194, datë 30.8.2018

MBI KËRKESËN E SHOQËRISË “HIDROPOWER ELEKTRIK” SHPK, PËR MODIFIKIMIN E LICENCËS NR. 130, SERIA PV11K, DHËNË SHOQËRISË “HIDROPOWER ELEKTRIK” SHPK, ME VENDIMIN E BORDIT TË KOMISIONERËVE TË ERE-s NR. 59, DATË 22.6.2011, PËR PRODHIMIN E ENERGJISË ELEKTRIKE NGA HEC-et: “SLABINJE 2A”, ME FUQI 2000 kw, “SLABINJE 2B”, ME FUQI 1600 kw,”SLABINJE 2C”, ME FUQI 1800 kw, “SLABINJE 2D”; “SLABINJE 2E”, ME FUQI 3400 kw, ME FUQI TOTALE 
13800 kw

Në mbështetje të neneve 16, 39, pika 4; dhe 43, të ligjit nr. 43/2015, “Për sektorin e energjisë elektrike”; nenit 15, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, miratuar me vendimin e Bordit të ERE-s nr. 109, datë 29.6.2016, si dhe nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016, Bordi i ERE-s, në mbledhjen e tij të datës 30.8.2018, mbasi shqyrtoi relacionin e përgatitur nga Drejtoria e Licencimit dhe e Monitorimit të Tregut, në lidhje me modifikimin e licencës nr. 130, seria PV11K dhënë shoqërisë “Hidropower Elektrik” sh.p.k., për HEC-et: “Slabinje 2a”, me fuqi 2000 kw, “Slabinje 2b”, me fuqi 1600 kw, “Slabinje 2C”, me fuqi 1800 kw, “Slabinje 2d”; “Slabinje 2e”, me fuqi 3400 kw, me fuqi totale 13800 kw, me vendimin e Bordit të Komisionerëve të ERE-s nr. 59, datë 22.6.2011, 
konstatoi se: 
- Shoqëria “Hidropower Elektrik” sh.p.k., është licencuar në aktivitetin e prodhimit të energjisë elektrike nga HEC-et: “Slabinje 2A”, me fuqi 2 mw, “Slabinje 2B”, me fuqi 1600 kw, “Slabinje 2C”, me fuqi 1800 kw, “Slabinje 2D”, me fuqi 5000 kw dhe “Slabinje 2E”, me fuqi 3400 kw, me fuqi totale 13800 kw, për një periudhë 30-vjeçare, miratuar me vendimin e Bordit të Komisionerëve të ERE nr. 59, datë 22.6.2011.
- Shoqëria “Hidropower Elektrik” sh.p.k., me shkresën e protokolluar në ERE me nr. 393, datë 15.5.2018, ka kërkuar modifikimin e licencës nr. 130, seria PV11K, për HEC-et e sipërcituara. 
- Shoqëria Koncensionare “Hidropower Elektrik” sh.p.k. po ndërton HEC-et “Slabinja 2”, mbi lumin Shkumbin në zbatim të kontratës së koncesionit të formës BOT, nr. 2830 rep. dhe nr. 374 kol., datë 3.9.2009, lidhur midis bashkimit të përkohshëm të shoqërive “LNK” sh.p.k. dhe “Euroterma Grup” sh.p.k. dhe METE, në cilësinë e autoritetit kontraktues, të ndryshuar me kontratë shtesë nr. 7169 rep, dhe nr. 2194 kol., datë 17.6.2013, ndryshuar me kontratat shtesë nr. 760 rep. dhe nr. 204 kol., datë 5.10.2016, ndryshuar së fundmi me kontratë shtesë nr. 1206 rep. dhe nr. 512 kol., datë 15.9.2017. Kjo kërkesë vjen si rrjedhojë e ndryshimeve të skemës së dalë gjatë zbatimit të punimeve që bëri të mundur rritjen e parametrave të fuqisë së instaluar.
- Disa nga shkaqet që çojnë në këtë modifikim:
- Terreni i thyer, i papërshtatshëm dhe me formacione të paqëndrueshme, në territorin ku kalonte ndërtimi i veprave;
- Punimet për veprat e derivacionit kalonin në tokat bujqësore të zonës;
- Në disa segmente gjurma kalonte në zona natyrore dhe arkeologjike të mbrojtura, për të cilat edhe pse të konstatuara me vonesë, subjekti iu drejtua Këshillit Kombëtar të Arkeologjisë, i cili mbasi shqyrtoi raportin e vëzhgimit sipërfaqësor në kuadër të zbatimit të projektit të HEC-eve “Slabinja 2B”, “Slabinja 2C”, “Slabinja 2D&2D/1” dhe “Slabinja 2E”, në zonën e Mokrës, Pogradec, me vendimin nr. 239, datë 7.4.2017, miratoi lejen për këtë projekt.
- Në këtë situatë, subjekti iu drejtua MEI-t dhe AKBN-së me kërkesën për ndryshimin e skemës së shfrytëzimit të HEC-eve “Slabinja 2”.
- MEI, me shkresën nr. 73/50 prot., datë 5.7.2017, i ka kërkuar AKBN-në të bëjë oponencën teknike për ndryshimet e projektit të zbatimit “Slabinja 2”.
- Referuar oponencës teknike të realizuar nga AKBN-ja, rezulton se është eliminuar HEC-i “2A” nga skema, për shkak të kostove shumë të larta ekonomike dhe sipërfaqja e pellgut ujëmbledhës është relativisht e vogël, për rrjedhojë është reduktuar numri i HEC-eve të parashikuara për t’u ndërtuar nga 5 në 4 impiante.
- Bordi i ERE-s, me vendimin nr. 136, datë 25.6.2018, ka filluar procedurën për modifikimin e licencës nr. 130, seria PV11K, dhënë për shoqërinë “Hidropower Elektrik” sh.p.k., me vendimin e Bordit të Komisionerëve të ERE-s nr. 59, datë 22.6.2011, për prodhimin e energjisë elektrike nga HEC-et: “Slabinje 2A”, me fuqi 2000 kw; “Slabinje 2B”, me fuqi 1600 kw; “Slabinje 2C”, me fuqi 1800 kw; “Slabinje 2D”, me fuqi 5000 kw dhe “Slabinje 2E”, me fuqi 3400 kw, me fuqi totale 13800 kw.
- Në vijim të sa më sipër, ERE ka bërë publikimin e vendimit të fillimit të procedurës në median e shkruar, me njoftimin nr. 55/43 prot., datë 26.6.2018 dhe mbas përfundimit të afatit të përcaktuar në “Rregulloren për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, rezultoi se gazetari Geri Emiri me e-mail-in e datës 30.7.2018, protokolluar në ERE në datën 31.7.2018, ka kërkuar informacion mbi ndërtimin e HEC-eve Slabinja 2. ERE, me shkresën nr. 532/1 prot., datë 9.8.2018, i ka dërguar z. Emiri informacionin e kërkuar dhe ka dhënë shpjegimet përkatëse për sa kërkohet në lidhje me kontratën shtesë të koncesionit nr. 1206 rep. dhe nr. 512 kol., datë 15.9.2017; hartën e vendndodhjes së HEC-it, si dhe vënien e tij në punë apo edhe vendimmarrjen finale të ERE-s mbi këtë modifikim.
- ERE me shkresën nr. 339/1 prot., datë 5.7.2018 (dërgim vendimi), ka njoftuar subjektin për vendimmarrjen e Bordit të ERE-s, mbi fillimin e procedurës, për modifikimin e licencës nr. 130, seria PV11K, për HEC-et Slabinja 2 dhe me shkresën nr. 339/2 prot., datë 5.7.2018, i ka kërkuar subjektit plotësimin e dokumentacionit të munguar.
- Në përgjigje të korrespondencës së sipërcituar të ERE-s, “Hidropower Elektrik” sh.p.k., me shkresën nr. 186/1 prot., datë 16.7.2018, ka përcjellë në ERE formatin e aplikimit, si dhe tri kontratat shtesë të koncesionit respektivisht: nr. 7169 rep. dhe nr. 2194 kol., datë 17.6.2013, ndryshuar me kontratat nr. 760 rep. dhe nr. 204 kol., datë 5.10.2016, ndryshuar së fundmi me kontratën nr. 1206 rep. dhe nr. 512 kol., datë 15.9.2017, siç kërkuar nga ERE. 
- ERE, në datën 20.8.2018, organizoi një seancë dëgjimore me përfaqësues të “Hidropower Elektrik” sh.p.k., për të diskutuar në lidhje me lejen e përdorimit të ujit dhe atë mjedisore dhe rifreskimit të tyre, sipas detyrës së lënë nga AKBN-ja në Raportin e Oponencës Teknike, si dhe miratimin nga OST-ja pas ndryshimeve të fuqive të instaluara të HEC-eve.
- Në seancë, përfaqësuesi i “Hidropower Elektrik” sh.p.k. deklaroi se lejet që ka depozituar në ERE nuk kanë nevojë për rifreskim pasi ndryshimet janë bërë vetëm në skemën e shfrytëzimit pa prekur fuqinë e instaluar totale të HEC-eve. 
- Sa më sipër, sa konstatuar nga aplikimi fuqia totale e HEC-eve ka qenë 13800 kw dhe pas ndryshimeve të shfrytëzimit të HEC-eve është bërë 15085 kw.
- Nga analiza që iu bë dokumentacionit të aplikimit, si dhe dokumenteve shtesë të depozituar në ERE nga shoqëria “Hidropower Elektrik” sh.p.k., në bazë të “Rregullores për procedurat e licencimit, modifikimit, transferimit të plotë/të pjesshëm dhe rinovimit të licencave”, rezulton i plotësuar pjesërisht si më poshtë: 
- Formati dhe dokumentacioni për aplikim është plotësuar nga aplikanti si më poshtë:
Neni 9, pika 1:
- germa “a” (të dhënat për aplikim): plotësuar;
- germa “b” (të dhëna identifikuese për aplikuesit): plotësuar;
- germa “c” (të dhëna për aplikuesin): plotësuar; 
Neni 15, pika 4:
- Germa “a” (një informacion me shkrim ku të shpjegohen arsyet e kërkesës për modifikimin e licencës): plotësuar. Është argumentuar nga shoqëria “Hidropower Elektrik” sh.p.k. se kërkesa për modifikim vjen për reduktimin e numrit të impianteve, duke eliminuar HEC-in “Sllabinja 2A”, me fuqi të instaluar 2 mw, si dhe ndryshimet e fuqive të instaluara të HEC-eve të tjera “Sllabinja 2B”, “Sllabinja 2C”, “Sllabinja 2D&2D/1” dhe “Sllabinja 2E”.
- Germa “b” (vendimin me shkrim të organeve drejtuese të të licencuarit, të cilat shprehin vullnetin për të kërkuar modifikimin e licencës): plotësuar. Subjekti ka depozituar vendimin e Asamblesë së Përgjithshme të Ortakëve, të datës 20.4.2018, i cili miraton modifikimin e parametrave dhe kushteve të tjerë të licencës për prodhimin e energjisë elektrike të HEC-it Slabinja 2D. 
- Germa “c” (miratimin e modifikimit të parametrave dhe kushteve të tjerë të licencës, kur këto janë të kushtëzuara me miratimin nga organe të tjera): plotësuar pjesërisht. Është depozituar në ERE nga subjekti shkresa e MEI-t nr. 73/54 prot., datë 4.9.2017, “Për miratimin e projektit të zbatimit të ndryshuar, për ndërtimin e HEC-eve: “Sllabinja 2B”, “Sllabinja 2C”, “Sllabinja 2D&2D/1” dhe “Sllabinja 2E”, si dhe kontrata shtesë e koncesionit me nr. 1206, datë 12.9.2017, e lidhur midis MIE-it dhe “Hidropower Elektrik” sh.p.k. në vijim të miratimit. Por nuk janë depozituar të rifreskuara leja mjedisore, leja e përdorimit të ujërave, si dhe miratimi i OST-së pas ndryshimeve që kanë sjellë dokumentet sipërcituara.
- Germa “d” (ndikimet e pritshme të modifikimit të licencës ndaj detyrimeve të të licencuarit sipas legjislacionit në fuqi): plotësuar. Reduktimi i numrit të hidrocentraleve nga 5 në 4, zvogëlon kufijtë koncesionarë, duke garantuar respektimin e infrastrukturës, rritja e fuqisë së instaluar të prodhimit të energjisë elektrike nuk sjell asnjë impakt negativ, për detyrimet e të licencuarit, sipas legjislacionit në fuqi. Në shkresën nr. 393/3 prot., datë 17.7.2018, subjekti “Hidropower Elektrik” sh.p.k. ka sqaruar se prodhimi i energjisë mbetet i pandryshuar, 71 587 000 kw/h në vit, siç përcaktohet dhe në shkresën e MIE-t nr. 73/54, datë 4.9.2017, “Miratimi i ndryshimit të projektit të zbatimit të hidrocentraleve në rrjedhën e lumit Shkumbin” dhe në kontratën e koncesionit, datë 3.9.2009. Duke qenë se mbas marrjes së koncesionit janë bërë thellime të studimeve, projektuesit arritën në përfundimin që kaskada të ketë të njëjtat parametra teknikë si te tenderi, ku nuk ndryshon prodhimi i energjisë në varësi të numrit të HEC-eve, por sipas këndvështrimit të projektuesve dhe me miratimin e MIE-t të rritet fuqia në mw me kusht që të mos prekej asnjë nga kushtet e kontratës koncesionare, gjë që u pasqyrua edhe në kontratën shtesë të Koncesionit të formuluar mbas ndryshimit të projektit.
- Germa “e” të ketë kryer pagesat e rregullimit në ERE: plotësuar.
Për gjithë sa më sipër, Bordi i ERE-s 




VENDOSI:

1. Pranimin e kërkesës së shoqërisë “Hidropower Elektrik” sh.p.k., për modifikimin e licencës nr. 130, seria PV11K, për “Prodhimin e energjisë elektrike” nga HEC-et: “Slabinje 2A”, me fuqi 2 mw; “Slabinje 2B”, me fuqi 1600 kw; “Slabinje 2C”, me fuqi 1800 kw; “Slabinje 2D”, me fuqi 5000 kw dhe “Slabinje 2E”, me fuqi 3400 kw, me fuqi totale 13800 kw, të miratuar nga Bordi i Komisionerëve të ERE-s, me vendimin nr. 59, datë, 22.6.2011, për një periudhë 30-vjeçare”, në përputhje me ndryshimet e reflektuara në kontratën shtesë të koncesionit nr. 1206 rep. dhe nr. 512 kol., datë 15.9.2017, si më poshtë:
- referuar kontratës shtesë të koncesionit nr. 1206 rep. dhe nr. 512 kol., datë 15.9.2017, bëhen ndryshimet si vijon: 
- HEC “Sllabinja 2B”, fuqi të instaluar 1800 kw; 
- HEC “Sllabinja 2C”, me fuqi të instaluar 3400 kw; 
- HEC “Sllabinja 2 D&2D/1” (fuqia e instaluar N/1. = 4885 kw dhe N/2. = 1200 kw); 
- HEC “Sllabinja 2 E”, me fuqi të instaluar 3800 kw; 
- dhe fuqi totale të instaluar N = 15085 kw,
me kushtin që brenda 3 muajve nga marrja dijeni e këtij vendimi, të depozitojë në ERE lejen mjedisore, lejen e shfrytëzimit të ujërave, dhe miratimin e lidhjes me rrjetin e transmetimit, të lëshuara nga organet kompetente për fuqinë totale të instaluar 15085 kw.
2. Në rastin e mospërmbushjes nga ana e subjektit “Hidropower Elektrik” sh.p.k., të kushtit të përcaktuar në pikën 1 të këtij vendimi, ky vendim shfuqizohet.
3. Ngarkohet Drejtoria e Licencimit dhe e Monitorimit të Tregut të njoftojë aplikuesin dhe subjektet e interesuara për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti

VENDIM
Nr. 195, datë 30.8.2018

MBI LICENCIMIN E SHOQËRISË “DERBI-E” SHPK, NË VEPRIMTARINË E PRODHIMIT TË ENERGJISË ELEKTRIKE NGA HEC “ANTENA”, ME FUQI TË INSTALUAR 1105 kw 

 Në mbështetje të neneve 16, 37, pika 2, germa “a”, të ligjit nr. 43/2015, “Për sektorin e energjisë elektrike”, të ndryshuar, neneve 4, pika 1, germa “a”; 5, pika 1, germa “a” dhe nenit 13, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, të miratuar me vendimin e Bordit të ERE-s, nr. 109, datë 29.6.2016, si dhe nenit 15 të “Rregullave të organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i ERE-s, në mbledhjen e tij të datës 30.8.2018, mbasi shqyrtoi relacionin e përgatitur nga Drejtoria e Licencimit dhe e Monitorimit të Tregut mbi licencimin e shoqërisë “Derbi-E” sh.p.k., në veprimtarinë e prodhimit të energjisë elektrike nga HEC “Antena”, me vendndodhje në lumin e Zallit të Shtamës, Bashkia Mat, qarku Dibër, me fuqi të instaluar 1105 kw, 
konstatoi se: 
- Bordi i ERE-s, me vendimin nr. 167, datë 19.7.2018, filloi procedurën për shqyrtimin e aplikimit të shoqërisë “Derbi-E” sh.p.k. për licencim në veprimtarinë e prodhimit të energjisë elektrike nga HEC “Antena”, me fuqi të instaluar 1105 kw.
- Në vijim të kësaj vendimmarrjeje, ERE me shkresën nr. 55/52 prot., datë 24.7.2018, ka kryer njoftimin në median e shkruar dhe me shkresën nr. 503/1 prot., datë 31.7.2018, ka përcjellë pranë subjektit kërkesën për plotësim të dokumentacionit të munguar, kërkesë e cila është përsëritur me shkresën nr. 503/3 prot., datë 16.8.2018.
- Në vijim të sa më sipër, subjekti “Derbi-E” sh.p.k., me shkresën e protokolluar në ERE me nr. 503/4 prot., datë 27.8.2018, ka përcjellë në ERE gjithë dokumentacionin e munguar të sipërcituar. 
- Në përfundim të afatit të përcaktuar në nenin 10, pika 11, të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, të miratuar me vendimin e Bordit të ERE-s, nr. 109, datë 29.6.2016, nuk rezultoi të ketë ndonjë vërejtje apo ankesë nga palët e treta, lidhur me aplikimin e bërë nga shoqëria “Derbi-E” sh.p.k., për licencim në veprimtarinë e prodhimit të energjisë elektrike. 
- Shoqëria “Derbi -E” sh.p.k., mbështetur në pikën 2, të nenit 49, të ligjit nr. 43/2015, “Për sektorin e energjisë elektrike”, si dhe VKM-së nr. 822, datë 7.10.2015, “Për miratimin e rregullave dhe procedurave të ndërtimit të kapaciteteve të reja prodhuese të energjisë elektrike, që nuk janë objekt koncesioni”, të ndryshuar, ka aplikuar në MEI dhe ka marrë miratimin përfundimtar nr. 5184/1 prot., datë 20.7.2017, për ndërtimin e HEC-it “Antena”, me kapacitet 1105 kw.
- MEI, pas miratimit përfundimtar nr. 5184/1 prot., datë 20.7.2017, ka lidhur me mbajtësin e miratimit përfundimtar shoqërinë “Derbi-E” sh.p.k., kontratën nr. 1859 rep., nr. 833/2 kol., datë 7.8.2017, sipërcituar.
- Subjekti ka paraqitur në ERE, me shkresën e protokolluar me tonën nr. 503/4, datë 27.8.2018, kontratën e qirasë, datë 8.5.2017, të lidhur midis Bashkisë Mat, me cilësinë e qiradhënësit dhe shoqërisë “Derbi-E” sh.p.k., në cilësinë e qiramarrësit, të amenduar referuar shkresës së Bashkisë Mat nr. 121 prot., datë 16.1.2018 (amendimi nr. 1 i kontratës së qirasë datë 8.5.2017 me shoqërinë “Derbi-E”, ku neni 3 i kontratës i lidhur për afatin 1-vjeçar bëhet për një periudhë 5-vjeçare me të drejtë përsëritjeje). Palët kanë nënshkruar për dhënien me qira të fondit pyjor kullosor publik, me sipërfaqe 5.921 km (hapje kanalesh, shtrirje tubacionesh, ndërtim rruge, ndërtim linje tensioni 10 kV, për ndërtimin e HEC-it “Antena”, vetëm sipas qëllimit, gjatësive dhe sipërfaqeve të miratuara nga Bashkia Mat, për ushtrimin e veprimtarisë dhe kërkesave të përcaktuara në kontratë dhe leje mjedisore.
- OSHEE-ja, me shkresën nr. 29784/1 prot., datë 11.12.2019, ka miratuar lejen për lidhjen e HEC-it “Antena” në rrjetin elektrik të shpërndarjes.
- Subjekti “Derbi-E” sh.p.k. ka marrë miratimin përfundimtar nga MIE për një afat 49-vjeçar, por nga ana tjetër, ERE, në zbatim të nenit 38, të ligjit, “Për sektorin e energjisë elektrike”, të ndryshuar, dhe nenit 5 të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, nuk mund të japë për veprimtarinë e prodhimit të energjisë elektrike një licencë me afat më të madh se 30 vjet.
- Aplikimi i shoqërisë “Derbi-E” sh.p.k. plotëson tërësisht kërkesat e parashikuara nga ERE në “Rregulloren për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, si më poshtë: 
- Formati i aplikimit (neni 9, pika 1): plotësuar. 
- Dokumentacioni juridik, administrativ dhe pronësor (neni 9, pika 2): plotësuar.
- Dokumentacioni financiar dhe fiskal (neni 9, pika 3): plotësuar. 
- Dokumentacioni teknik (neni 9, pikat 4.1.1, 4.1.2, 4.1.3, 4.1.4, 4.1.5): plotësuar. 
Për gjithë sa më sipër cituar, Bordi i ERE-s 

VENDOSI:

1. Të licencojë shoqërinë “Derbi-E” sh.p.k., në aktivitetin e prodhimit të energjisë elektrike nga HEC “Antena”, me fuqi 1105 kw, për një afat 30-vjeçar.
2. Shoqëria “Derbi -E” sh.p.k. në përfundim të afati 5-vjeçar të kontratës së qirasë me Bashkinë Mat, të depozitojë në ERE kontratën e rifreskuar.
3. Drejtoria e Licencimit dhe e Monitorimit të Tregut të njoftojë aplikuesin për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti






VENDIM
Nr. 196, datë 30.8.2018

PËR NJË NDRYSHIM NË VENDIMET E BORDIT TË ERE-s NR. 120, DATË 4.6.2018, “MBI FILLIMIN E PROCEDURËS PËR MIRATIMIN E PLANIT TË INVESTIMEVE PËR VITIN 2018 TË SHOQËRISË ‘ALBGAZ’ SHA” DHE NR. 121, DATË 4.6.2018, “MBI FILLIMIN E PROCEDURËS PËR MIRATIMIN E PLANIT 10-VJEÇAR TË ZHVILLIMIT TË RRJETIT TË SHOQËRISË ‘ALBGAZ’ SHA”

Në mbështetje të nenit 16, të ligjit nr. 43/2015, “Për sektorin e energjisë elektrike”; nenit 16, pika 12; neneve 46 dhe 56, të ligjit nr. 102/2015, “Për sektorin e gazit natyror”; nenit 113, pika 3, të ligjit nr. 44/2015, “Kodi i Procedurave Administrative”; neneve 8 dhe 9, të “Rregullores për procedurat e paraqitjes dhe miratimit të planit të investimeve nga operatorët e transmetimit dhe shpërndarjes së gazit natyror” dhe nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016, Bordi i ERE-s, në mbledhjen e tij të datës 30.8.2018, mbasi shqyrtoi relacionin e përgatitur nga grupi i punës për një ndryshim në vendimet e Bordit të ERE-s nr. 120, datë 4.6.2018, “Mbi fillimin e procedurës për miratimin e planit të investimeve për vitin 2018 të shoqërisë ‘Albgaz’ sh.a.” dhe nr. 121, datë 4.6.2018, “Mbi fillimin e procedurës për miratimin e planit 10-vjeçar të zhvillimit të rrjetit të shoqërisë ‘Albgaz’ sh.a.”,
konstatoi se:
- Bordi i ERE-s, me vendimin nr. 120, datë 4.6.2018, filloi procedurën për miratimin e planit të investimeve për vitin 2018 të shoqërisë “Albgaz” sh.a. dhe me vendimin nr. 121, datë 4.6.2018, filloi procedurën për miratimin e planit 10-vjeçar të zhvillimit të rrjetit të shoqërisë “Albgaz” sh.a.
- Sa më sipër, shoqëria “Albgaz” sh.a., në zbatim të vendimeve sipërcituar duhej të depozitonte pranë ERE-s jo më vonë se 30 ditë nga marrja e vendimit për fillimin e procedurave: 
- Për vendimin nr. 120, datë 4.6.2018:

- Miratimet nga Këshilli Mbikëqyrës, të Planit të Investimeve për vitin 2018, që reflektojnë ndryshimet e paraqitura pas shkresës nr. 43 prot., datë 21.3.2018 dhe nr. 43/1 prot., datë 14.5.2015. 
- Argumentime më të detajuara lidhur me projektet.
- Për vendimin nr. 121, datë 4.6.2018:
- Miratim nga Këshilli Mbikëqyrës, të Planit të Zhvillimit të Rrjetit për periudhën 2018–2027, që reflekton ndryshimet e paraqitura pas shkresës nr. 43 prot., datë 21.3.2018 dhe nr. 43/1 prot., datë 14.5.2015.
 - Argumentime më të detajuara lidhur me projektet.
- Në vijim të sa më sipër, ERE, me shkresën nr. 454 prot., datë 14.6.2018, bëri me dije shoqërinë “Albgaz” sh.a. për vendimmarrjet e sipërcituara, në të cilat pasqyrohej detyrimi për të përmbushur mungesën e dokumentacionit dhe kushteve të vendosura në dispozitivët e vendimeve për plotësimin e dokumentacionit të munguar brenda afateve të përcaktuara.
- Në përgjigje të korrespondencës së sipërcituar të ERE-s shoqëria “Albgaz” sh.a. me shkresën nr. 454/1 prot. i ERE-s, datë 13.7.2018, ka informuar ERE-n mbi përmbushjen e detyrimeve mbi planin e investimeve për vitin 2018, si dhe planin 10-vjeçar të zhvillimit të rrjetit. “Albgaz” sh.a. për vitin 2018 parashikon projekte të reja në lidhje me ngritjen e kapaciteteve, si dhe trajnimin e stafit në kuadër të investimeve strategjike (Gas Masterplan) ku gazsjellësi TAP AG do ketë rol suportues në implementimin e projektit. Në këtë kuadër, në mënyrë që të bëhet e mundur ecja me ritme sa më të shpejta e procesit të punës, “Albgaz” sh.a. informon ERE-n se është në negociata me TAP AG për finalizimin e marrëveshjes ku përfshihet edhe mbulimi i investimeve për ngritjen e kapaciteteve.
- Po ashtu, duke pasur parasysh edhe ndryshimet në drejtimin e shoqërisë “Albgaz” sh.a., si dhe strukturave të ministrive nga të cilat ky subjekt ka varësi, është bërë me dije se po merren të gjitha masat e nevojshme për plotësimin e pikave të kërkuara në vendimet nr. 120 dhe 121, datë 4.6.2018.
- Së fundmi, shoqëria “Albgaz” sh.a. në korrespondencën e saj nr. 454/1 prot. i ERE-s, datë 13.7.2018, ka përcjellë në ERE kërkesën për shtyrjen e afatit të vendosur në pikën 2, të vendimeve nr. 120 dhe nr. 121, datë 4.6.2017, për plotësimin e dokumentacionit të munguar, deri në datën 20.10.2018, për arsyet e sipërcituara.
Për gjithë sa më sipër, Bordi i ERE-s
 
VENDOSI:

1. Pika 2 e vendimit nr. 120, datë 4.6.2018, “2. “Albgaz” sh.a. të depozitojë pranë ERE-s jo më vonë se 30 ditë nga marrja e vendimit për fillimin e procedurave: - Miratimet nga Këshilli Mbikëqyrës, të Planit të Investimeve për vitin 2018 që reflektojnë ndryshimet e paraqitura pas shkresës nr. 43 prot., datë 21.3.2018 dhe nr. 43/1 prot., datë 14.5.2015. - Argumentime më të detajuara lidhur me projektet…” ndryshon dhe bëhet: “2. “Albgaz” sh.a. të depozitojë pranë ERE-s jo më vonë se data 20.10.2018: - Miratimet nga Këshilli Mbikëqyrës, të Planit të Investimeve për vitin 2018 që reflektojnë ndryshimet e paraqitura pas shkresës nr. 43 prot., datë 21.3.2018 dhe nr. 43/1 prot., datë 14.5.2015. - Argumentime më të detajuara lidhur me projektet.”.
2. Pika 2 e vendimit nr. 121, datë 4.6.2018, “2. “Albgaz” sh.a. të depozitojë pranë ERE-s jo më vonë se 30 ditë nga marrja e vendimit për fillimin e procedurave: - Miratim nga Këshilli Mbikqyrës, të Planit të zhvillimit të rrjetit për periudhën 2018–2027, që reflekton ndryshimet e paraqitura pas shkresës nr. 43 prot., datë 21.3.2018 dhe nr. 43/1 prot., datë 14.5.2015. - Argumentime më të detajuara lidhur me projektet…”, ndryshon dhe bëhet: “2. “Albgaz” sh.a. të depozitojë pranë ERE-s jo më vonë se data 20.10.2018: - Miratim nga Këshilli Mbikëqyrës, të Planit të zhvillimit të rrjetit për periudhën 2018–2027, që reflekton ndryshimet e paraqitura pas shkresës nr. 43 prot., datë 21.3.2018 dhe nr. 43/1 prot., datë 14.5.2015. - Argumentime më të detajuara lidhur me projektet”.
3. Drejtoria e Licencimit dhe e Monitorimit të Tregut të përcjellë këtë vendim pranë “Albgaz” sh.a. dhe Ministrisë së Infrastrukturës dhe Energjisë.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 45 ditëve kalendarike nga botimi në Fletoren Zyrtare. 

KRYETARI
Petrit Ahmeti
VENDIM
Nr. 197, datë 3.9.2018

MBI FILLIMIN E PROCEDURËS PËR MIRATIMIN E KODIT TË RRJETIT MBI RREGULLAT E NDËRVEPRIMIT DHE SHKËMBIMIT TË TË DHËNAVE 

Në mbështetje të neneve 16, 44, 55, të ligjit nr. 102/2015, “Për sektorin e gazit natyror” dhe nenit 26 të “Rregullave të organizimit, funksionimit dhe procedurave të ERE-s”, miratuar me vendimin e Bordit të ERE-s, nr. 96, datë 17.6.2016, si dhe parashikimeve të vendimit nr. 2018/02/PHLG-EnC, datë 12.1.2018 të Grupit të Përhershëm të Nivelit të Lartë të Komunitetit të Energjisë, Bordi i ERE-s në mbledhjen e tij të datës 3.9.2018, mbasi shqyrtoi relacionin e përgatitur nga drejtoritë teknike, mbi fillimin e procedurës për miratimin e Kodit i Rrjetit mbi Rregullat e Ndërveprimit dhe Shkëmbimit të të Dhënave,
konstatoi se:
- Operatori i Kombinuar i Gazit Natyror “Albgaz” sh.a. ka adaptuar/përshtatur Kodin e Rrjetit mbi Rregullat e Ndërveprimit dhe Shkëmbimit të të Dhënave, duke e paraqitur për shqyrtim dhe miratim në ERE, me shkresën nr. 101 prot., datë 8.8.2018;
- Ky Kod do të shqyrtohet dhe miratohet si detyrim i sa më poshtë:
- Shqipëria është anëtare e Komunitetit të Energjisë (ESC) që nga data 1.7.2006;
- Parashikimeve të Rregullores së Bashkimit Evropian (BE) nr. 715/2009, të Parlamentit Evropian dhe të Këshillit Evropës;
- Kërkesave të Rregullores së Komunitetit të Energjisë (KE) 2015/703, të datës 30 prill 2015;
- Vendimit nr. 2018/02/PHLG.EnC, datë 12.1.2018 të Grupit të Përhershëm të Nivelit të Lartë të Komunitetit të Energjisë me të cilin është miratuar vetëm Kodi i Rrjetit mbi Rregullat e Ndërveprimit dhe Shkëmbimit të të Dhënave, ndërsa dy të tjerët janë akoma në proces shqyrtimi për përshtatje dhe miratim nga vetë Komunitetit të Energjisë, procedura për shqyrtimin e tyre do të fillojë pas miratimit nga ky i fundit.
- Parashikimeve të ligjit nr. 102/2015, “Për sektorin e gazit natyror”;

Gjithashtu, Operatorit të Kombinuar të Gazit Natyror “Albgaz” sh.a. i lind e drejta për të aplikuar për shqyrtimin dhe miratimin e këtij Kodi, duke qenë se:
- Shoqëria “Albgaz” sh.a. është e licencuar në aktivitetin e transmetimit të dhe shpërndarjes së gazit natyror;
- Është certifikuar Operatori i Kombinuar i Gazit Natyror “Albgaz” sh.a., në përputhje me nenet 37, 59, 68 dhe 80, të ligjit nr. 102/2015, “Për sektorin e gazit natyror” dhe nenit 9, pika 6, të direktivës 73/2009 të Komunitetit të Energjisë (EC);
- “Albgaz” sh.a. gëzon statusin e vëzhguesit pranë ENTSO-G, Rrjetit Evropian të Operatorëve të Transmetimit të Gazit Natyror.
- Sipas Sekretariatit të Komunitetit të Energjisë, ky Kod duhet të transpozohet pa ndryshuar tekstin apo strukturën e tij. 
Për gjithë sa më sipër, Bordi i ERE-s 

VENDOSI:

1. Të fillojë procedurën për miratimin e “Kodit të Rrjetit mbi Rregullat e Ndërveprimit dhe Shkëmbimit të të Dhënave”.
2. Versioni në gjuhën e origjinës (anglisht) ka përparësi në rast mosdakordësie në interpretim nga palët të versionit shqip.
3. Drejtoria e Licencimit dhe e Monitorimit të Tregut të njoftojë të interesuarit për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 45 ditëve kalendarike nga botimi në Fletoren Zyrtare. 

KRYETARI
Petrit Ahmeti











VENDIM
Nr. 198, datë 3.9.2018

MBI LICENCIMIN E SHOQËRISË “FURNIZUESI I TREGUT TË LIRË” SHA (FTL SHA) NË VEPRIMTARINË E TREGTIMIT TË ENERGJISË ELEKTRIKE

Në mbështetje të nenit 16 dhe nenit 37, pika 2, germa “d”, të ligjit nr. 43/2015, “Për sektorin e energjisë elektrike”, të ndryshuar, nenit 4, pika 1, germa “e”; nenit 5, pika 1, germa “e” dhe nenit 13, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016, si dhe nenit 15 të “Rregullave të organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i ERE-s, në mbledhjen e tij të datës 3.9.2018, mbasi shqyrtoi relacionin e përgatitur nga drejtoritë teknike mbi licencimin e shoqërisë “Furnizuesi i tregut të lirë” sh.a. (FTL sh.a.), në veprimtarinë e tregtimit të energjisë elektrike,
konstatoi se: 
- Me shkresën e protokolluar në ERE me nr. 355 prot., datë 30.4.2018, “Operatori i Shpërndarjes së Energjisë Elektrike, OSHEE sh.a. ka përcjellë dokumentacionin për transferimin dhe licencimin e shoqërive të kontrolluara nga ana e saj. Ndër to, është edhe dokumentacioni i shoqërisë “Furnizuesi i tregut të lirë” sh.a. (FTL sh.a.), për licencim në veprimtarinë e tregtimit të energjisë elektrike.
- Me shkresën nr. 2 prot., datë 27.5.2018, “Furnizuesi i tregut të lirë” (FTL sh.a.) ka paraqitur në ERE kërkesën për t’u pajisur me licencë në veprimtarinë e Tregtimit të Energjisë Elektrike.
- Shoqëria “Furnizuesi i tregut të lirë” (FTL sh.a.) është themeluar si shoqëri e kontrolluar, në zbatim të ligjit nr. 43/2015, “Për sektorin e energjisë elektrike”, të ndryshuar, ligjit nr. 9901, datë 14.4.2008, “Për tregtarët dhe shoqëritë tregtare”, të ndryshuar dhe urdhrit të Asamblesë së Përgjithshme nr. 157 prot., datë 12.2.2018 të shoqërisë “Operatori i Shpërndarjes së Energjisë Elektrike, OSHEE sh.a., në cilësinë e aksionarit themelues dhe shoqërisë mëmë. Data e themelimit është 28.3.2018.
- Bordi i ERE-s, me vendimin nr. 130, datë 4.6.2018, vendosi të fillojë procedurën për shqyrtimin e aplikimit për licencim të shoqërisë “Furnizuesi i tregut të lirë” sh.a. (FTL sh.a.) në veprimtarinë e tregtimit të energjisë elektrike.
- Në vijim të kësaj vendimmarrje, ERE, në zbatim të nenit 10, pikat 8 dhe 9 të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, me shkresën nr. 55/34 prot., datë 13.6.2018, bëri njoftimin në median e shkruar lidhur me aplikimin e bërë nga ky subjekt dhe në përfundim të afatit të përcaktuar në nenin 10, pika 11, të rregullores sipërcituar, nuk rezultoi të ketë ndonjë vërejtje apo ankesë nga palët e treta, lidhur me aplikimin e bërë nga shoqëria “Furnizuesi i tregut të lirë” sh.a. (FTL sh.a.), për licencim në veprimtarinë e tregtimit të energjisë elektrike.
- Me shkresën nr. 355/1 prot., datë 17.5.3018, ERE i ka kërkuar aplikuesit plotësim të dokumentacionit dhe, me shkresën e datës 30.5.2018, protokolluar me tonën nr. 355/3 prot., “Operatori i Shpërndarjes së Energjisë Elektrike OSHEE sh.a. ka përcjellë në ERE dokumentacionin e munguar për llogari të shoqërisë së kontrolluar “Furnizuesi i tregut të lirë” (FTL sh.a.).
- Me shkresën nr. 7818 prot., datë 27.4.2018, protokolluar në ERE me nr. 355 prot., datë 30.4.2018, “Përcillet dokumentacioni ...”, Operatori i Shpërndarjes së Energjisë Elektrike, OSHEE sh.a. ndër të tjera bën me dije se “transferimi i personelit për këtë shoqëri”, Furnizuesi i tregut të lirë” (FTL sh.a.), është në proces. Për rrjedhojë, lista e personelit sipas profilit në përputhje me aktivitetin për të cilin kërkohet licenca, do të plotësohet në vijim”. 
- Aplikimi i shoqërisë “Furnizuesi i tregut të lirë” (FTL sh.a.) plotëson kryesisht kërkesat e parashikuara nga ERE në “Rregulloren për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, si më poshtë: 
- Formati i aplikimit (neni 9, pika 1, germat “a”, “b”, “c”) është plotësuar në mënyrë korrekte;
- Dokumentacioni juridik, administrativ dhe pronësor (neni 9, pika 2, germat “a”, “b”, “c”, “d” dhe “e”) është plotësuar kryesisht me përjashtim të listës së personelit sipas profilit në përputhje me aktivitetin për të cilin kërkohet licenca, dokumentacioni financiar dhe fiskal (neni 9, pika 3, germat “a”, “b”, “c” dhe “d”) është plotësuar në mënyrë korrekte;
- Dokumentacioni teknik (neni 9, pika 4.8, germat “a”, “b”, “c” dhe “d”) është plotësuar në mënyrë korrekte.
Për gjithë sa më sipër cituar, Bordi i ERE-s 

VENDOSI:

1. Të licencojë shoqërinë “Furnizuesi i tregut të lirë” sh.a. (FTL sh.a.), në veprimtarinë e tregtimit të energjisë elektrike, për një afat 5-vjeçar.
2. Shoqëria “Furnizuesi i tregut të lirë” sh.a. (FTL sh.a.), të paraqesë në ERE listën e personelit, sipas profilit, në përputhje me aktivitetin për të cilin kërkohet licenca, pasi të përfundojë transferimi i personelit për këtë shoqëri “Furnizuesi i tregut të lirë” (FTL sh.a.) nga struktura përkatëse.
3. Drejtoria e Licencimit dhe e Monitorimit të Tregut të njoftojë aplikuesin për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti

VENDIM
Nr. 199, datë 3.9.2018

MBI LICENCIMIN E SHOQËRISË “FURNIZUESI I TREGUT TË LIRË” SHA (FTL SHA) NË VEPRIMTARINË E FURNIZIMIT TË ENERGJISË ELEKTRIKE

Në mbështetje të nenit 16, nenit 37, pika 2, germa “ç”, të ligjit nr. 43/2015, “Për sektorin e energjisë elektrike”, të ndryshuar, nenit 4, pika 1, germa “d”; nenit 5, pika 1, germa “d” dhe nenit 13, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin energjisë elektrike”, të miratuar me vendimin e Bordit të ERE-s nr. 109, datë 29.6.2016, si dhe nenit 15 të “Rregullave të organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i ERE-s, në mbledhjen e tij të datës 3.9.2018, mbasi shqyrtoi relacionin e përgatitur nga drejtoritë teknike mbi licencimin e shoqërisë “Furnizuesi i tregut të lirë” sh.a. (FTL sh.a.), në veprimtarinë e furnizimit të energjisë elektrike,
konstatoi se: 
- Me shkresën e protokolluar në ERE me nr. 355 prot., datë 30.4.2018, “Operatori i Shpërndarjes së Energjisë Elektrike, OSHEE sh.a. ka përcjellë dokumentacionin për transferimin dhe licencimin e shoqërive të kontrolluara nga ana e saj. Ndër to është edhe dokumentacioni i shoqërisë “Furnizuesi i tregut të lirë” sh.a. (FTL sh.a), për licencim në veprimtarinë e furnizimit të energjisë elektrike.
- Me shkresën nr. 2/1 prot., datë 28.5.2018, “Furnizuesi i tregut të lirë” sh.a. (FTL sh.a.) ka paraqitur në ERE kërkesën për t’u pajisur me licencë në veprimtarinë e Furnizimit të Energjisë Elektrike.
- Shoqëria “Furnizuesi i tregut të lirë” (FTL sh.a.) është themeluar si shoqëri e kontrolluar, në zbatim të ligjit nr. 43/2015, “Për sektorin e energjisë elektrike”, të ndryshuar, ligjit nr. 9901, datë 14.4.2008, “Për tregtarët dhe shoqëritë tregtare”, të ndryshuar dhe urdhrit të Asamblesë së Përgjithshme nr. 157 prot., datë 12.2.2018, të shoqërisë “Operatori i Shpërndarjes së Energjisë Elektrike, OSHEE sh.a. në cilësinë e aksionarit themelues dhe shoqërisë mëmë. Data e themelimit është 28.3.2018.
- Bordi i ERE-s, me vendimin nr. 145, datë 25.6.2018, vendosi të fillojë procedurën për shqyrtimin e aplikimit për licencim të shoqërisë “Furnizuesi i tregut të lirë” sh.a. (FTL sh.a.) në veprimtarinë e furnizimit të energjisë elektrike.
- Në vijim të kësaj vendimmarrjeje, ERE, në zbatim të nenit 10, pikat 8 dhe 9, të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, me shkresën nr. 55/45 prot., datë 26.6.2018, bëri njoftimin në median e shkruar lidhur me aplikimin e bërë nga ky subjekt dhe në përfundim të afatit të përcaktuar në nenin 10 pika 11, të rregullores sipërcituar, nuk rezultoi të ketë ndonjë vërejtje apo ankesë nga palët e treta, lidhur me aplikimin e bërë nga shoqëria “Furnizuesi i tregut të lirë” sh.a. (FTL sh.a), për licencim në veprimtarinë e furnizimit të energjisë elektrike.
- Me shkresën nr. 355/1 prot., datë 17.5.3018, ERE i ka kërkuar aplikuesit plotësim të dokumentacionit, dhe me shkresën e datës 30.5.2018, protokolluar me tonën nr. 355/3 prot., Operatori i Shpërndarjes së Energjisë Elektrike, OSHEE sh.a., ka përcjellë në ERE dokumentacionin e munguar për llogari të shoqërisë së kontrolluar “Furnizuesi i tregut të lirë” (FTL sh.a.)
- Me shkresën nr. 7818 prot., datë 27.4.2018, protokolluar në ERE me nr. 355 prot., datë 30.4.2018, “Përcillet dokumentacioni ...”, “Operatori i Shpërndarjes së Energjisë Elektrike”, OSHEE sh.a., ndër të tjera, bën me dije se “transferimi i personelit për këtë shoqëri “Furnizuesi i tregut të lirë” (FTL sh.a.) është në proces. Për rrjedhojë, lista e personelit sipas profilit në përputhje me aktivitetin për të cilin kërkohet licenca, do të plotësohet në vijim”. 
- Aplikimi i shoqërisë “Furnizuesi i tregut të lirë” (FTL sh.a.) plotëson kryesisht kërkesat e parashikuara nga ERE në “Rregulloren për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, si më poshtë: 
- Formati i aplikimit (neni 9, pika 1, germat “a”, “b”, “c”) është plotësuar në mënyrë korrekte;
- Dokumentacioni juridik, administrativ dhe pronësor (neni 9, pika 2, germat “a”, “b”, “c”, “d” dhe “e”) është plotësuar kryesisht me përjashtim të listës së personelit sipas profilit në përputhje me aktivitetin për të cilin kërkohet licenca.
Për gjithë sa më sipër cituar, Bordi i ERE-s 

VENDOSI:

1. Të licencojë shoqërinë “Furnizuesi i tregut të lirë” sh.a. (FTL sh.a.), në veprimtarinë e furnizimit të energjisë elektrike, për një afat 5-vjeçar.
2. Shoqëria “Furnizuesi i tregut të lirë” sh.a. (FTL sh.a.), të paraqesë në ERE listën e personelit sipas profilit në përputhje me aktivitetin për të cilin kërkohet licenca, pasi të përfundojë transferimi i personelit për këtë shoqëri”, Furnizuesi i tregut të lirë” (FTL sh.a.), nga struktura përkatëse.
3. Drejtoria e Licencimit dhe e Monitorimit të Tregut të njoftojë aplikuesin për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare

KRYETARI
Petrit Ahmeti

VENDIM
Nr. 200, datë 3.9.2018

MBI MIRATIMIN E DISA NDRYSHIMEVE NË “RREGULLAT PËR ALOKIMIN E KAPACITETEVE TË INTERKONEKSIONIT”

Në mbështetje të neneve 16, 65 dhe nenit 97, pika 2, të ligjit nr. 43/2015, “Për sektorin e energjisë elektrike”, të ndryshuar, dhe nenit 26 të “Rregullave të organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i ERE-s, në mbledhjen e tij të datës 3.9.2018, mbasi shqyrtoi relacionin e drejtorive teknike në lidhje me shqyrtimin dhe miratimin e disa ndryshimeve të propozuar nga Operatori i Sistemit të Transmetimit sh.a. OST sh.a. në “Rregulloren e alokimit të kapaciteteve të interkoneksionit”, miratuar me vendimin e Bordit të ERE-s nr. 140, datë 22.11.2013, të ndryshuar me vendimet nr. 61, datë 7.7.2014 dhe nr. 76, datë 26.5.2017,
konstatoi se: 
- Operatori i Sistemit të Transmetimit OST sh.a. harton rregulloren për alokimin e kapaciteteve të interkoneksionit, e cila miratohet nga ERE në zbatim të ligjit nr. 43/2015, “Për sektorin e energjisë elektrike”, të ndryshuar. 
- Operatori i Sistemit të Transmetimit OST sh.a., me shkresën nr. 1713 prot., datë 28.2.2018 ka dërguar në ERE propozimin për disa ndryshime në vendimet nr. 140, datë 22.11.2013 dhe nr. 61, datë 7.7.2014, të Bordit të ERE-s, mbi “Rregullat për alokimin e kapaciteteve të interkoneksionit” .
- Referuar vendimit të ERE-s nr. 12, datë 29.1.2016, “Mbi ankandet e kapaciteteve të interkoneksionit në kufirin me Kosovën”, OST sh.a. do të zbatojë vendimin e Bordit të ERE-s nr. 140, datë 22.11.2013, të ndryshuar, deri në ndryshimin e rrethanave që lidhen me pjesëmarrjen e Kosovës në Zyrën e Koordinuar të Ankandeve për Evropën Juglindore (SEE CAO).
- Operatori i Sistemit të Transmetimit OST sh.a., në të sajën sipërcituar, ka bërë me dije se gjatë zhvillimit të ankandeve, vihet re se është paraqitur interes edhe nga subjekte të tjera, të cilat nuk janë të regjistruara ende si pjesëmarrëse të tregut shqiptar të energjisë elektrike. Në këto kushte lind nevoja e ndryshimit të përcaktimit, se si: pjesëmarrës të ankandeve duhet të jenë vetëm subjektet tregtare të regjistruar në Shqipëri”. Ky përcaktim nuk është në përputhje me kërkesat e tregut, por, gjithashtu, nuk është konform parimeve, frymës dhe përcaktimeve të ligjit nr. 43/2015, “Për sektorin e energjisë elektrike”, të ndryshuar.
- ERE, me vendimin e Bordit nr. 68, datë 26.3.2018, ka filluar procedurat për “Shqyrtimin dhe miratimin e një ndryshimi në “Rregullat për alokimin e kapaciteteve të interkoneksionit”.
- ERE, publikoi për 3 ditë me radhë në median e shkruar njoftimin për vendimmarrjen e sipërcituar të Bordit. Me anë të këtij njoftimi u ftuan të gjitha palët e interesuara për të shprehur opinionet dhe komentet e tyre brenda 15 ditëve pune.
- Me shkresën nr. 335 prot., datë 24.4.2018, ERE dërgoi vendimin nr. 68, datë 26.3.2018, “Mbi fillimin e procedurës për shqyrtimin dhe miratimin e disa ndryshimeve në Rregullat për alokimin e kapaciteteve të interkoneksionit”, për marrje mendimi pranë subjekteve: OST sh.a. Ministrisë së Infrastrukturës dhe Energjisë, Autoritetit të Konkurrencës, shoqatës FIAA dhe shoqatës AREA.
- Pas përfundimit të afatit 15-ditor të marrjes së mendimeve nga palët e interesuara, rezultoi se janë paraqitur në ERE mendime nga Ministria e Infrastrukturës dhe Energjisë, Autoriteti i Konkurrencës dhe shoqata AAES, ku shprehen në lidhje me ndryshimet e propozuar nga shoqëria OST sh.a.
- ERE, në datën 29.5.2018, organizoi një seancë dëgjimore, për të diskutuar dhe për të shprehur mendimet e tyre palët e interesit, në lidhje me këto propozime.
- Ndryshimi i propozuar nga Operatori i Sistemit të Transmetimit OST sh.a. konsiston në nenin 2, paragrafi 6, të “Rregullores për alokimin e kapaciteteve të interkoneksionit”.
- Gjithashtu, duke qenë se propozohet ky ndryshim në një kohë që kanë ndodhur përditësime të bazës ligjore dhe nënligjore të cilave u referohen këto rregulla, është e nevojshme të reflektohen edhe këto ndryshime në Rregullore. 
Për gjithë sa më sipër cituar, Bordi i ERE-s 

VENDOSI:

1. Në “Rregulloren për alokimin e kapaciteteve të interkoneksionit”, të bëhen ndryshimet si më poshtë:
Neni 2, paragrafi 6:
- Ishte: “Pjesëmarrës i tregut” është një entitet juridik i regjistruar në Shqipëri, i licencuar nga ERE për kryerjen e një ose më shumë aktiviteteve në sektorin energjetik dhe që i është nënshtruar të gjitha procedurave të parashikuara nga aktet ligjore e nënligjore në fuqi për regjistrimin në tregun e energjisë elektrike. Është një entitet juridik i regjistruar në Shqipëri, i licencuar nga ERE për kryerjen e një ose më shumë aktiviteteve në sektorin energjetik, dhe që ka nënshkruar me OST-në kontratën për përdorimin e kapacitetit ndërkufitar.”
- Bëhet: “Pjesëmarrës i tregut” është një entitet juridik i regjistruar në Shqipëri, i licencuar nga ERE për kryerjen e një ose më shumë aktiviteteve në sektorin energjetik dhe që u është nënshtruar të gjitha procedurave të parashikuara nga aktet ligjore e nënligjore në fuqi për regjistrimin në tregun e energjisë elektrike. Është një entitet juridik i regjistruar në Shqipëri, i licencuar nga ERE për kryerjen e një ose më shumë aktiviteteve në sektorin energjetik, dhe që ka nënshkruar me OST-në, kontratën për përdorimin e kapacitetit ndërkufitar, si dhe tregtarët dhe furnizuesit e energjisë elektrike, të regjistruar në një shtet tjetër anëtar të Traktatit të Komunitetit të Energjisë, kanë të drejtë të marrin pjesë në tregun e energjisë elektrike, bazuar në parimet e reciprocitetit dhe në përputhje me legjislacionin në fuqi.
2. Kudo në Rregullore termat e përdorur do të kenë të njëjtën kuptim me ligjin nr. 43/2015, “Për sektorin e energjisë elektrike” dhe aktet e tjera që rregullojnë sektorin e energjisë elektrike.
3. Drejtoria Juridike dhe e Mbrojtjes së Konsumatorit të njoftojë subjektet: OST sh.a. MIE, Autoriteti i Konkurrencës dhe AEES për vendimin e Bordit të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti

VENDIM
Nr. 201, datë 3.9.2018

PËR MIRATIMIN E “PLANIT TË MASAVE PËR OPERATORIN E SHPËRNDARJES SË ENERGJISË ELEKTRIKE OSHEE SHA, PËR RESPEKTIMIN E TË DREJTAVE TË KLIENTËVE TË FURNIZIMIT ME ENERGJI ELEKTRIKE”

Në mbështetje të nenit 16 dhe nenit 20, germat “a” dhe “h”; neneve 80, 81, 82, 83, 84, 85, 94 dhe 96, të ligjit nr. 43/2015, “Për sektorin e energjisë elektrike”, të ndryshuar; Rezolutës së Kuvendit të Shqipërisë datë 9.7.2018, “Për vlerësimin e veprimtarisë së Entit Rregullator të Energjisë për vitin 2017”, Bordi i ERE-s, në mbledhjen e tij të datës 3.9.2018, mbasi shqyrtoi relacionin mbi miratimin e “Planit të masave për Operatorin e Shpërndarjes së Energjisë Elektrike OSHEE sh.a. për respektimin e të drejtave të klientëve të furnizimit me energji elektrike”,
konstatoi se: 
Kuvendi i Shqipërisë në Rezolutën e tij, datës 9.7.2018, për vlerësimin e veprimtarisë së Entit Rregullator të Energjisë për vitin 2017, ka rekomanduar ndër të tjera:
- Në kuadër të mbrojtjes së konsumatorit përmes kompetencave që i jep ligji të kërkojë nga OSHEE sh.a. respektimin e të drejtave të konsumatorit, përmirësimin e shërbimit të kujdesit për klientin, evidentimin dhe ndëshkimin e sjelljeve arbitrare dhe të papërgjegjshme nga punonjës të OSHEE sh.a., si dhe respektimin e afateve për shërbimet përkatëse, të cilat jo rrallë nuk respektohen duke krijuar vonesa të cilat lënë vend për abuzim dhe korrupsion. 
- Në kuadër të mbrojtjes së konsumatorit dhe për të bërë të mundur që përdoruesit të mos ndjehen të pambrojtur në një treg, i cili akoma nuk është liberalizuar, ERE të hartojë një plan masash me detyra konkrete për OSHEE sh.a. lidhur me problematikat kryesore sa i takon respektimit të të drejtave të konsumatorit dhe të informojë Kuvendin mbi realizimin e këtyre masave nga OSHEE sh.a. mbi baza periodike gjatë vitit. 
- Të rrisë përpjekjet e OSHEE sh.a. në ndërgjegjësimin e konsumatorëve për të drejtat e tyre që lidhen me shërbimin e furnizimit me energji elektrike, përmes publikimeve në faqen online të institucionit, si dhe mjeteve të tjera të komunikimit;
- OSHEE sh.a. të vijojë t’i kushtojë një vëmendje të veçantë kujdesit për mbrojtjen e interesave të konsumatorëve, duke trajtuar jo vetëm ankesat e përcjella për kompetencë në ERE, por duke marrë pjesë në proceset gjyqësore në të cilat konsumatorët ushtrojnë të drejtën kushtetuese për ankesë ndaj Operatorit të Shpërndarjes së Energjisë Elektrike.
- Shërbimi i furnizimit me energji elektrike realizohet si një shërbimi i rregulluar çka përfshin “Kontrata Rregulluara”, Rregulla dhe standarde të cilësisë së shërbimit të miratuara nga ERE. Këto akte rregullojnë marrëdhëniet në veprimtarinë e furnizimit për klientët tariforë dhe, gjithashtu, synojnë të mbajnë në konsideratë ekuilibrimin sa më të mirë të të drejtave dhe detyrimeve të palëve në këtë marrëdhënie kontraktore. 
- Ligji nr. 43/2015, “Për sektorin e energjisë elektrike”, të ndryshuar, përcakton në mënyrë të qartë veprimtarinë e furnizimit të klientëve fundorë dhe atributin e ERE-s për të miratuar dhe monitoruar “Kushtet e përgjithshme të shërbimit universal të furnizimit si detyrim i shërbimit publik”. 
- Ligji nr. 43/2015, “Për sektorin e energjisë elektrike”, të ndryshuar, përcakton detyrime më specifike për furnizuesin e ngarkuar me detyrimin e shërbimit universal të furnizimit si detyrim i shërbimit publik, si dhe të drejta e detyrime të qarta për klientët fundorë. 
- Në këto kushte dhe për sa rekomanduar nga Kuvendi në rezolutën e sipërcituar, vlerësohet e nevojshme hartimi i një plani masash për OSHEE sh.a. për respektimin e të drejtave të konsumatorëve të furnizimit me energji elektrike me qëllim garantimin dhe mbrojtjen e interesave të klientëve fundorë, si një detyrim i cili buron nga ligji nr. 43/2015, “Për sektorin e energjisë elektrike”, të ndryshuar.
- Në këtë plan masash identifikohen qartësisht përgjegjësitë e furnizuesit në kuadër të detyrimit të shërbimit publik, të tillë si: E drejta e informimit, aksesit të konsumuarit ndaj shërbimeve, e drejta për të paraqitur ankesë ndaj shërbimit të ofruar, e drejta e zgjedhjes, përfshirë e drejta e zgjedhjes së modaliteteve të pagesave, e drejta e zgjedhjes së furnizuesit, e drejta për t’u informuar për çmimet. 
- ERE do të monitorojë punën e Furnizuesit të Shërbimit Universal kundrejt standardeve të vendosura në aktet rregullatore dhe në përputhje me detyrat sipas këtij plani masash. Brenda 6 muajve nga miratimi i këtij plani masash, furnizuesi do të miratojë një “Kod të Etikës dhe Sjelljes” të punonjësve të qendrave të kujdesit të klientit. Gjithashtu, Furnizuesi i Shërbimit Universal do të marrë masat për të vendosur një marrëdhënie bashkëpunimi me Operatorin e Sistemit të Shpërndarjes së Energjisë Elektrike për trajtimin e ankesave që lidhen me problematikat që mund të shfaqen. 
- Në fillim të çdo viti, OSHEE sh.a. do të zhvillojë një anketë të Shërbimit të Klientit, si një tregues i performancës. Lloji dhe numri i klientëve që do të anketohen do të përcaktohet nga Furnizuesi i Shërbimit Universal. Rezultatet e kësaj ankete do të publikohen në faqen zyrtare të OSHEE sh.a., si dhe do të raportohen në ERE jo më vonë se data 31 mars e çdo viti.
- Pas mbledhjes dhe analizimit të rezultateve të anketimit, OSHEE sh.a. brenda 12 muajve nga hyrja në fuqi e këtij plani masash do të hartojë një plan veprimi të ri, i cili do të përqendrohet në fushat për përmirësim të theksuar në rezultate, dhe progresi kundrejt standardeve të vendosura. Ky plan veprimi do të paraqitet për miratim në ERE. 
- ERE do të kryejë monitorime specifike për çështjet e trajtimit të ankesave-kërkesave, treguesit e cilësisë së shërbimit, konform rregullores për cilësinë e shërbimit, kushtet e punës të qendrave të kujdesit të klientit ngritura rishtazi apo atyre ekzistuese, eficiencës në dhënien e shërbimeve, transparencës në dhënien e informacionit të domosdoshëm për klientët etj.
Për gjithë sa më sipër cituar, Bordi i ERE-s

VENDOSI:

1. Të miratojë “Planin e masave për Operatorin e Shpërndarjes së Energjisë Elektrike OSHEE sh.a. për respektimin e të drejtave të klientëve të furnizimit me energji elektrike”.
 2. Drejtoria Juridike dhe e Mbrojtjes së Konsumatorit do të njoftojë OSHEE sh.a. për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike, nga botimi në Fletoren Zyrtare.

KRYETARI
Petrit Ahmeti

PLANI I MASAVE
PËR OPERATORIN E SHPËRNDARJES SË ENERGJISË ELEKTRIKE OSHEE SHA, “PËR RESPEKTIMIN E TË DREJTAVE TË KLIENTËVE TË FURNIZIMIT ME ENERGJI ELEKTRIKE”

Hyrje
Në zbatim të ligjit nr. 43/2015, “Për sektorin e energjisë elektrike”, të ndryshuar, ERE ka të drejtën dhe detyrën për të monitoruar, kontrolluar dhe inspektuar shërbimet e operatoreve të licencuar në lidhje me respektimin e detyrimeve ligjore, kushteve të shërbimit publik, kushteve të kontratës, si dhe zbatimin e vendimeve dhe urdhrave të ERE-s. Misioni i ERE-s, ndër të tjera, përfshin një treg energjie që reflekton një shërbim të mirë për klientët familjarë dhe jofamiljarë të shërbyer nga Furnizuesi i Shërbimit Universal dhe Furnizuesit e tjerë. 
Vizioni i ERE-s është për një treg të hapur dhe konkurrues ku klientët mbrohen dhe marrin shërbim të sigurt dhe brenda cilësisë së miratuar sipas ligjit nr. 43/2015, “Për sektorin e energjisë elektrike”, të ndryshuar

Qëllimi i ERE-s për mbrojtjen e klientit 
Autoriteti i ERE-s, për mbrojtjen e klientit ka si qëllim:
- Mbrojtjen e interesave të klientëve në tërësi bazuar në një trajtim të barabartë dhe jodiskriminues përmes procedurave ligjore e transparente;
- Monitorimin dhe kontrollin e shërbimeve që ofron i licencuari ndaj klientëve të energjisë elektrike; 
- Të promovojë përfitimet e konkurrencës dhe të mbrojtjes së klientit përmes ndërgjegjësimit publik; 
- Të informojë klientët për të bërë zgjedhje mbi bazën e informacionit të siguruar si pjesë e shërbimit publik, për të mbështetur kështu të drejtat e tyre përfshirë të drejtën e zgjedhjes së furnizuesit të energjisë elektrike. 
Ushtrimi i përgjegjësive nga ERE realizohet kryesisht përmes aktiviteteve të mëposhtme: 
- Zbatimi i ligjit nr. 43/2015, “Për sektorin e energjisë elektrike”, i ndryshuar. 
ERE është autoriteti përgjegjës për zbatimin e ligjit për sektorin e energjisë elektrike nga të licencuarit. ERE kryen monitorime, dhe kërkon nga të licencuarit zbatimin e ligjit dhe korrigjimin e efekteve kur konstatohen mosrespektim të legjislacionit në fuqi. Aktet rregullatore që ERE miraton reflektojnë jo vetëm kërkesat që lidhen me zbatimin e ligjit nr. 43/2015, “Për sektorin e energjisë elektrike”, por edhe kërkesat që lindin nga zbatimi i ligjit për mbrojtjen e klientit, të drejtën e informimit dhe mbrojtjen e të dhënave personale. Në çdo rast, kuadri rregullator përfshin, gjithashtu, edhe detyrimet që lidhen me angazhimin e vendit tonë në kuadër të Traktatit të Komunitetit të Energjisë, direktivat e BE-së për mbrojtjen e klientët në të gjitha fazat e një procesi që lidhet me shërbimin e furnizimit me energji elektrike. Për të trajtuar shkeljet e legjislacionit të mbrojtjes së klientit, është ngritur dhe funksionon prej shumë vitesh Sektori i Mbrojtjes së Konsumatorit që trajton çdo rast ku konstatohet sjellje të padrejta ose që dëmtojnë klientët në shkelje të legjislacionit në fuqi.
	- Zbatimi i rregullave që lidhen me sigurinë dhe cilësinë e furnizimit. 
Për respektimin e treguesve dhe kërkesave të operimit dhe cilësisë së furnizimit me energji elektrike, si dhe performancën në lidhje me sigurinë e rrjetit për Operatorin e Sistemit të Shpërndarjes (OSSH), sipas kërkesave të ligjit nr. 43/2015, “Për sektorin e energjisë elektrike”, të ndryshuar, me vendimin nr. 181, datë 10.11.2017, është miratuar “Rregullorja për kriteret standarde të cilësisë së shërbimit të furnizimit dhe performancës së sigurisë së Rrjetit të Shpërndarjes së energjisë elektrike”, e cila për qëllime të informimit të klientëve është publikuar në Fletoren Zyrtare dhe në faqen e internetit të ERE-s. Qëllimi i kësaj rregullore dhe akteve të tjera, që lidhen me kushtet e ofrimit të shërbimit publik është, të krijojë, gjithashtu, siguri më të madhe dhe transparencë në marrëdhëniet ndërmjet furnizuesve dhe klientëve. ERE është institucioni përgjegjës për monitorimin e pajtueshmërisë me kuadrin rregullator në fuqi, hetimin e ankesave dhe zgjidhjen e mosmarrëveshjeve dhe marrjen e masave zbatuese. 
Furnizuesi i Shërbimit Universal ka detyrën të ofrojë shërbimin në përputhje me:
- Ligjin nr. 43/2015, “Për sektorin e energjisë elektrike”, i ndryshuar; 
- Rregullore për cilësinë e shërbimit miratuar me vendimin nr. 181, datë 10.11.2017;
- Rregullat për vendosjen e detyrimit të shërbimit publik siç miratuar nga ERE, me vendimin nr. 112, datë 8.7.2016;
- Kushtet e përgjithshme të furnizimit me energji elektrike për klientët që furnizohen nga shërbimi universal, miratuar me vendimin e bordit të ERE-s nr. 15, datë 10.1.2018;
- Aktet e tjera rregullatore. 
Shërbimi Universal i Furnizimit është një detyrim i shërbimit publik i vendosur nga ERE për Furnizuesin e Shërbimit Universal, i cili siguron të drejtën e furnizimit me energji elektrike për klientët që përfitojnë nga shërbimi universal në Republikën e Shqipërisë, me një cilësi të caktuar të furnizimit, me çmime të rregulluara, lehtësisht dhe qartësisht të krahasueshme, transparente dhe jodiskriminuese, me qëllim mbrojtjen e tyre nga rritjet e paarsyetuara të çmimit duke arritur hapjen e plotë të tregut të energjisë elektrike, siç parashikuar në nenin 109, të ligjit nr. 43/2015, “Për sektorin e energjisë elektrike”, të ndryshuar.
Duke qenë i ngarkuar me detyrimin e shërbimit universal të furnizimit si pjesë e detyrimit të shërbimit publik, OSHEE sh.a./FSHU në funksionin e furnizuesit është i detyruar të furnizojë klientët fundorë sipas përcaktimeve të VKM-së nr. 244, datë 30.3.2016, “Për miratimin e kushteve për vendosjen e detyrimeve të shërbimit publik që do të zbatohen ndaj të licencuarve në sektorin e energjisë elektrike, të cilët ushtrojnë aktivitetin e prodhimit, transmetimit, shpërndarjes dhe furnizimit me energji elektrike”, të ndryshuar.
Përgjegjësitë e furnizuesit sipas kuadrit rregullator
- Informimi i klientëve për të drejtat e tyre
ERE në përputhje me autoritetin sipas ligjit për sektorin e energjisë elektrike, në çdo kohë do të kontrollojë mbi nivelin e informimit të klientëve për të drejtat e tyre. Është përgjegjësi e operatorit t’u ofrojë klientëve qasje në informacionin që lidhet me shërbimin e ofruar nga i licencuari. 
Sa më sipër, detyrimi i furnizuesit të shërbimit universal, konsiston në: 
a) Të informojë klientët për të drejtat dhe kushtet që të furnizohet sipas shërbimeve universale;
b) Të informojë klientët për termat dhe kushtet e furnizimit dhe çmimit të energjisë elektrike dhe që kanë të drejtën të zgjedhin një furnizues tjetër;
c) Të informojë klientët për furnizimin me energji elektrike sipas termave dhe kushteve të përcaktuara në këtë rregullore;
d) Të informojë klientët mbi masat për të kryer detyrimet e papaguara;
e) Të informojë klientët për kriteret e ndërprerjes së furnizimin të “klientëve në nevojë” sipas kushteve të përcaktuara në ligjin nr. 43/2015, “Për sektorin e energjisë elektrike”, të ndryshuar, dhe legjislacionit përkatës në vend;
f) Të publikojë në faqen zyrtare të internetit çmimet e furnizimit të miratuara nga ERE. 
Veprimet në kuadër të detyrimit për informim 
Veprimet në kuadër të detyrimit të furnizuesit për informim, përfshijnë dhënien e informacionit përmes shërbimeve telefonike, të kujdesit për klientët dhe internetit, kryerjen e njoftimeve publike për të ofruar një shërbim të dobishëm, të sjellshëm dhe efektiv për të gjithë klientët. 
Në çdo rast i licencuari do të sigurojë vënien në dispozicion në faqen e tij të internetit, si dhe në çdo qendër të kujdesit ndaj klientit (KNK), dhe në kopje të shtypura sipas kërkesës së klientit, informacionin mbi kushtet e përgjithshme të furnizimit. 
Për qëllime të vlerësimit të nivelit të zbatimit të detyrimit që lidhet me të drejtën për informim të klientit, Furnizuesi do të sigurojë përmes procedurave të tij të brendshme sa vijon:
- Njohjen e stafit me përgjegjësit e kompanisë duke siguruar që i gjithë stafi të jetë i vetëdijshëm dhe t’i përmbahet detyrimeve që rrjedhin nga zbatimi i kuadrit rregullator në fuqi.
- Të sigurojë auditim të brendshëm të shërbimit të klientit.
Barazia: i licencuari ka përgjegjësinë për të ofruar një shërbim që është në dispozicion për të gjithë klientët, për të siguruar që askush nuk është i diskriminuar në ndërveprimet dhe procedurat që lidhen me sigurimin e shërbimit universal të furnizimit, që të gjithë klientët trajtohen në mënyrë të barabartë në përputhje me legjislacionin në fuqi.
Veprimet në kuadër të detyrimit për trajtim të barabartë të klientëve të energjisë elektrike
Për qëllime të vlerësimit të nivelit të zbatimit të detyrimit që lidhet me trajtimin në mënyrë të barabartë të klientëve në përputhje me legjislacionin, Furnizuesi do të sigurojë përmes procedurave të brendshme sa vijon:
- Të mundësojë marrjen e komenteve nga klientët për shërbimin e ofruar (anketa dhe forma të tjera të përshtatshme sipas Furnizuesit).
- Të administrojë dhe të bëjë vlerësimet përkatëse në analizë të gjetjeve nga komentet e klientëve. 
Aksesi në shërbime
Ofrimi i zyrave të shërbimit që përputhen me standardet e punës dhe të sigurisë dhe si pjesë të kësaj, lehtësojnë aksesin për personat me aftësi të kufizuara dhe të tjerët me nevoja specifike, të tilla si: 
- Furnizuesi duhet të sigurojë çdo ndihmë që mund të jetë e nevojshme për personat që kanë aftësi të kufizuara. 
- Furnizuesi duhet të sigurohet që qendrat e kujdesit të klientit janë të disponueshme për vizitat e klientëve në përputhje me orarin e njoftuar të shërbimeve.

- Furnizuesi duhet të sigurojë dhënien e informacioni të qartë, në kohë, të saktë, e që është në dispozicion në të gjitha pikat e kontaktit. 
 - Furnizuesi duhet të sigurojë që potencialet e ofruara nga teknologjia e informacionit të jenë të shfrytëzueshme plotësisht e të disponueshëm në faqet e internetit. 
- Furnizuesi duhet të përgatisë formularë, fletëpalosje që përmbajnë informacion mbi shërbimin e furnizimit universal, duke siguruar informacion në gjuhë të thjeshtë që kuptohet lehtë. Linja telefonike pa pagesë e klientit është një tjetër rrugë kryesore për sigurimin e informacionit. Funksioni i saj është të informojë klientët duke iu përgjigjur pyetjeve në lidhje me të drejtat e përgjithshme të klientit, si dhe shërbimet e ofruara. 
Veprimet në kuadër të detyrimit për akses në shërbime 
Për qëllime të vlerësimit të nivelit të zbatimit të detyrimit që lidhet me aksesin në shërbime të klientëve në përputhje me legjislacionin, furnizuesi do të sigurojë përmes procedurave të brendshme sa vijon:
- Të mundësojë marrjen e komenteve nga klientët për shërbimin e ofruar (anketa dhe forma të tjera të përshtatshme sipas furnizuesit).
- Të vendosë një sistem regjistrimi të telefonatave që administrohen nga qendrat e kujdesit të klientit. 
- Të administrojë dhe të bëjë vlerësimet përkatëse në analizë të gjetjeve nga komentet e klientëve. 
- Të përgatisë përmes strukturave të brendshme, raporte periodike mbi sigurimin e dhënies së informacionit përmes linjave telefonike apo internetit, dhe sipas rastit të kryejë auditime për shërbimin e klientit, nivelin e informacionit të ofruar në qendrat e kujdesit ndaj klientit (KNK). 
- Të vlerësojë opinionin e stafit lidhur me disponueshmërinë dhe lehtësinë e qasjes në informacion nga klientët.
Ankesat
Mbajtja e një sistemi të qasshëm, transparent dhe të thjeshtë për t’u përdorur për t’u marrë me ankesat për cilësinë e shërbimit të ofruar. Furnizuesi duhet të ofrojë një shërbim me cilësi të lartë për të gjithë, duke siguruar që të gjitha ankesat të adresohen menjëherë, në mënyrë të drejtë dhe në mënyrë të qëndrueshme. I licencuari do të mbaj klientët të azhurnuar duke siguruar informacion në lidhje me ankesën e tyre në baza të vazhdueshme. I licencuari do të mbajë një sistem zyrtar të ankimit/rishikimit të formalizuar, transparent dhe të thjeshtë për përdorim, për të gjithë klientët, të cilët janë të pakënaqur në lidhje me shërbimet. Nëse parashtruesi i ankesës nuk është i kënaqur me rezultatin e ankesës së tyre fillestare, Klienti duhet të informohet për të drejtën e tij për të ankimuar qëndrimin e Furnizuesit, në institucionet e ngarkuar ame ligj për mbrojtjen e klientit, të tillë si: ERE, Zyrën e Avokatit të Popullit, Komisionit për Mbrojtjen e Klientit.
Veprimet në kuadër të detyrimit për trajtimin e ankesave 
Për qëllime të vlerësimit të nivelit të zbatimit të detyrimit që lidhet me trajtimin në mënyrë të barabartë të klientëve në përputhje me legjislacionin, furnizuesi do të sigurojë përmes procedurave të brendshme sa vijon:
- Të sigurohet se stafi është i vetëdijshëm për procesin e ankesave, pranon ankesën dhe merr të gjitha masat për ta zgjidhur atë brenda afateve. 
E drejta e zgjedhjes së shërbimit nga klienti: 
Ofrimi i zgjedhjes, aty ku është e mundur, në ofrimin e shërbimeve duhet të përfshijë metodat e pagesës, vendndodhjen e pikave të kontaktit të Furnizuesit, orët e hapjes dhe afatet e dorëzimit të kërkesave. Furnizuesi bën çdo përpjekje për të ofruar mënyra të shumta për klientët për të gjetur informacion rreth furnizuesit dhe për të kontaktuar atë. 
Veprimet në kuadër të detyrimit për të drejtën e zgjedhjes së shërbimit nga klienti
Për të siguruar këtë të drejtë, furnizuesi jep një sërë kanalesh kontaktesh, përfshirë dokumente shkresorë, e-mail, forma online, media dhe telefon pa pagesë, për të lehtësuar shkëmbimin e informacionit dhe hetimin efektiv të mbrojtjes së klientit.
Monitorimi dhe raportimi
ERE do të monitorojë punën e Furnizuesit të Shërbimit Universal kundrejt standardeve të vendosura në aktet rregullatore dhe në përputhje me detyrat sipas këtij plani masash. ERE do të monitorojë punën e Furnizuesit të Shërbimit Universal kundrejt standardeve të vendosura në aktet rregullatore dhe në përputhje me detyrat sipas këtij plani masash. Brenda 6 muajve nga miratimi i këtij plani masash, Furnizuesi do të miratojë një “Kod të Etikës dhe Sjelljes” të punonjësve të qendrave të kujdesit të klientit. Gjithashtu, Furnizuesi i Shërbimit Universal do të marrë masat për të vendosur një marrëdhënie bashkëpunimi me Operatorin e Sistemit të Shpërndarjes së Energjisë Elektrike për trajtimin e ankesave që lidhen me problematikat që mund të shfaqen. 
Në fillim të çdo viti, OSHEE sh.a. do të zhvillojë një anketë të Shërbimit të Klientit, si një tregues i performancës. Lloji dhe numri i klientëve që do të anketohen do të përcaktohet nga Furnizuesi i Shërbimit Universal. Rezultatet e kësaj ankete do të publikohen në faqen zyrtare të OSHEE sh.a., si dhe do të raportohen në ERE jo më vonë se data 31 mars e çdo viti.
Pas mbledhjes dhe analizimit të rezultateve të anketimit, OSHEE sh.a. brenda 12 muajve nga hyrja në fuqi e këtij plani masash do të hartojë një Plan Veprimi të ri, i cili do të përqendrohet në fushat për përmirësim të theksuar në rezultate, dhe progresi kundrejt standardeve të vendosura. Ky plan veprimi do të paraqitet për miratim në ERE. 
ERE do të kryejë monitorime specifike në lidhje me:
- Trajtimi dhe statusi i ankesave (ankesat e dërguara nga ERE; Avokati i Popullit; Zyra për Mbrojtjen e Klientit, zyrat qendrore të OSHEE-së etj.).
- Procedura e ndjekur nga qendrat e kujdesit ndaj klientit, për trajtimin e ankesave të klientëve të energjisë elektrike. 
- Afatet dhe procedurat për trajtimin e kërkesave dhe ankesave për “Lidhjet e reja” konform rregullores për “Lidhjet e reja me sistemin e shpërndarjes”. 
- Zbatimi i afateve lidhur me lëshimin e faturës së korrektuar dhe kompensimet përkatëse sipas “Kushteve të përgjithshme të shërbimit universal të furnizimit për klientët fundorë” dhe “Kushtet e përgjithshme të shërbimit të furnizimit për klientët fundorë”. 
- Treguesit e cilësisë së shërbimit, konform “Rregullores për kriteret standarde të cilësisë së shërbimit të furnizimit dhe performancës së sigurisë së Rrjetit të Shpërndarjes së energjisë elektrike”, miratuar me vendimin e ERE-s nr. 181, datë 10.11.2017.
- Zbatimi i vendimit të Bordit të ERE-s nr. 104, datë 23.6.2016, i ndryshuar me vendimin nr. 181, të Bordit të ERE-s, datë 23.11.2016, “Mbi përcaktimin e vlerave referuese në rast se të dhënat e matjes janë përkohësisht të padisponueshme dhe të paarritshme, si dhe mbi shfuqizimin e vendimeve të ERE-s nr. 49, datë 21.10.2004 dhe nr. 146, datë 21.12.2013, 
- Zbatimin e vendimit të ERE-s, lidhur me anulimin e faturave të klientëve të energjisë elektrike, nën emërtimin “dëm ekonomik” dhe “energji e pamatur” për periudhën 2008–2011. 
- Kushtet e punës të qendrave të ngritura rishtazi apo atyre ekzistuese.
- Eficienca në dhënien e shërbimeve.
- Transparenca në dhënien e informacionit të domosdoshëm për klientët.
- Afishimi dhe publikimi i të dhënave të domosdoshme për klientët si detyrim i operatorit të shpërndarjes edhe në cilësinë e të ngarkuarit me detyrimin e shërbimit universal apo/edhe furnizues i alternativës së fundit. 
- Plotësimi i kushtit që i licencuari t’i bëjë të dukshme afatet dhe kushtet e përgjithshme që rregullojnë marrëdhëniet e tij me klientët në të gjitha zyrat e tij, publikojë në faqen e tij të internetit, dhe t’u japë klientëve mundësinë të marrin një kopje të dokumentit. 
- Marrja e informacionit të detajuar mbi çmimet dhe tarifat e energjisë elektrike për kategori të ndryshme klientësh. 
- Lëshimi i faturave të detajuara sipas kërkesës, dhe mbajtja e dokumentacionit të mjaftueshëm për të mbështetur shumat e faturuara. 
- Ngritja dhe menaxhimi i njësive të dedikuara për marrëdhëniet me klientët dhe punësimi i një numri të mjaftueshëm personeli të kualifikuar.
- Publikimi i të dhënave mbi organizimin e njësisë së dedikuar, përfshirë vendndodhjen, orët e punës, orët për takimet me klientët, numrin e telefonit të kontaktit, afatet dhe kushtet për lidhjen e klientëve me Rrjetin e Shpërndarjes, aplikimet për hetimin e kushteve dhe procedurave për lidhjen e klientëve me Rrjetin e Shpërndarjes.
- Funksionimi i sistemit për regjistrimin dhe trajtimin e ankesave, aplikimeve dhe propozimeve të klientëve. 

OSHEE sh.a. do të përgatisë informacione periodike çdo tre muaj për të informuar ERE-n mbi nivelin e sigurimit të shërbimeve siç përcaktuar në këtë plan masash. Informacioni periodik do të përfshijë, ndër të tjera, raportim mbi:
Njohjen e stafit me përgjegjësit e kompanisë duke siguruar që i gjithë stafi të jetë i vetëdijshëm dhe t’u përmbahet detyrimeve që rrjedhin nga zbatimi i kuadrit rregullator në fuqi.
- Të sigurojë auditim të shërbimit të klientit.
- Të mundësojë marrjen e komenteve nga klientët për shërbimin e ofruar (anketa dhe forma të tjera të përtashme sipas furnizuesit).
- Të administrojë dhe të bëjë vlerësimet përkatëse në analizë të gjetjeve nga komentet e klientëve. 
- Të përgatisë përmes strukturave të brendshme, raporte periodike mbi sigurimin e dhënies së informacionit përmes linjave telefonike apo internetit dhe, sipas rastit, të kryejë auditime për shërbimin e klientit, nivelin e informacionit të ofruar në qendrat e kujdesit. 
- Të vlerësojë opinionin e stafit lidhur me disponueshmërinë dhe lehtësinë e qasjes në informacion nga klientët.
- Të sigurohet se stafi është i vetëdijshëm për procesin e ankesave, pranon ankesën dhe merr të gjitha masat për ta zgjidhur atë brenda afateve.
- Çështje të tjera në gjykimin e furnizuesit që lidhen me respektimin e të drejtave të klientëve.
Informacioni periodik i dërguar nga OSHEE sh.a. siç përcaktuar në këtë plan masash, dhe gjetjet e evidentuara në informacionin e përgatitur nga stafi teknik i ERE-s, nga monitorimet specifike siç cituar më lart, do të shërbejë për vlerësimin nga ERE të ofrimit të shërbimeve dhe sigurimin e respektimit të të drejtave të klientëve nga OSHEE sh.a. 
















VENDIM
Nr. 202, datë 13.9.2018

MBI RINOVIMIN E LICENCËS NR. 74 SERIA T08P, TË SHOQËRISË “GEN–I TIRANA” SHPK, NË VEPRIMTARINË E TREGTIMIT TË ENERGJISË ELEKTRIKE

Në mbështetje të nenit 16 dhe nenit 37, pika 2, germa “d”, të ligjit nr. 43/2015, “Për sektorin e energjisë elektrike”, si dhe në zbatim të nenit 4, pika 1, germa “e”, nenit 5, pika 1, germa “e”; neneve 13 dhe 16, të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016, si dhe nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016, Bordi i ERE-s, në mbledhjen e tij të datës 13.9.2018, mbasi shqyrtoi relacionin e përgatitur nga Drejtoria e Licencimit dhe e Monitorimit të Tregut për rinovimin e licencës nr. 74, seria T08P, të shoqërisë “Gen–I Tirana” sh.p.k., në veprimtarinë e tregtimit të energjisë elektrike, 
konstatoi se:
- Shoqëria “Gen–I Tirana” sh.p.k., është mbajtëse e licencës nr. 74, seria T08P, për aktivitetin e tregtimit të energjisë elektrike dhënë me vendimin e Bordit të Komisionerëve të ERE-s nr. 130, datë 2.12.2008, për një afat 5-vjeçar. 
- Kjo licencë është rinovuar me vendimin e Bordit të Komisionerëve të ERE-s, me nr. 105, datë 1.10.2013, për një afat 5-vjeçar.
- Në prag të përfundimit të afatit kohor të licencës, shoqëria “Gen–I Tirana” sh.p.k., kërkon rinovimin e licencës në veprimtarinë e tregtimit të energjisë elektrike në bazë të nenit 16, pika 1 (jo më vonë se 2 muaj para përfundimit të kohëzgjatjes së vlefshmërisë së licencës së dhënë, personi mund/duhet të kërkojë në ERE rinovimin e licencës duke paraqitur dokumentet përkatëse) të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”.
- Bordi i ERE-s, me vendimin nr. 186, datë 20.8.2018, filloi procedurën për rinovimin e licencës së shoqërisë “Gen–I Tirana” sh.p.k., në veprimtarinë e tregtimit të energjisë elektrike.
- Në vijim të sa më sipër, ERE me shkresën nr. 55/55 prot., datë 23.8.2018, publikoi në median e shkruar njoftimin për fillimin e kësaj procedure dhe me shkresën nr. 523/1 prot., datë 23.8.2018, i ka kërkuar subjektit “Gen–I Tirana” sh.p.k., të paraqesë në ERE dokumentacionin e munguar që ka të bëjë me bilancin financiar të vitit 2017, duke qenë se nga analiza e dokumentacionit të aplikimit, rezultoi se nuk ishte paraqitur.
- Subjektit “Gen–I Tirana” sh.p.k., me shkresën e protokolluar në ERE me nr. 523/2 prot., datë 29.8.2018, ka paraqitur në ERE dokumentacionin e munguar, sipërcituar. 
- Nga analiza që iu bë dokumentacionit të depozituar në ERE nga shoqëria “Gen–I Tirana” sh.p.k., gjatë fazës finale të shqyrtimit në bazë të “Rregullores për procedurat e licencimit, modifikimit, transferimit të plotë/të pjesshëm dhe rinovimit të licencave”, rezulton si më poshtë: 
- Formati dhe dokumentacioni për aplikim, neni 9, pika 1. Plotësuar; 
- Dokumentacioni juridik, administrativ dhe pronësor, neni 9, pika 2. Plotësuar;
- Dokumentacioni financiar dhe fiskal, neni 9, pika 3. Plotësuar; 
- Dokumentacioni teknik për aktivitetin e tregtimit të energjisë elektrike, neni 9, pika 4.8. Plotësuar. 
Për gjithë sa më sipër, Bordi i ERE-s 

VENDOSI:

1. Të rinovojë licencën nr. 74, seria T08P, të shoqërisë “Gen–I Tirana” sh.p.k., në veprimtarinë e tregtimit të energjisë elektrike për një afat 5-vjeçar.
2. Drejtoria e Licencimit dhe e Monitorimit të Tregut të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti
VENDIM
 Nr. 203, datë 13.9.2018

MBI RINOVIMIN E LICENCËS NR. 73, SERIA FK08, TË SHOQËRISË “GEN–I TIRANA” SHPK, NË VEPRIMTARINË E FURNIZIMIT TË ENERGJISË ELEKTRIKE

Në mbështetje të nenit 16 dhe nenit 37, pika 2, germa “ç”, të ligjit nr. 43/2015, “Për sektorin e energjisë elektrike”, si dhe në zbatim të nenit 4, pika 1, germa “d”, nenit 5, pika 1, germa “d”, neneve 13 dhe 16, të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, të miratuar me vendimin e Bordit të ERE-s nr. 109, datë 29.6.2016, si dhe nenit 15, të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 17.6.2016, Bordi i ERE-s, në mbledhjen e tij të datës 13.9.2018, mbasi shqyrtoi relacionin e përgatitur nga Drejtoria e Licencimit dhe e Monitorimit të Tregut për rinovimin e licencës nr. 73, seria FK08, të shoqërisë “Gen–I Tirana” sh.p.k., në veprimtarinë e furnizimit të energjisë elektrike, 
konstatoi se:
- Shoqëria “Gen–I Tirana” sh.p.k., është mbajtëse e licencës nr. 73, seria FK08, për aktivitetin e furnizimit të energjisë elektrike dhënë me vendimin e Bordit të Komisionerëve të ERE-s nr. 129, datë 2.12.2008, për një afat 5-vjeçar. 
- Kjo licencë është rinovuar me vendimin e Bordit të Komisionerëve të ERE-s, me nr. 104, datë 1.10.2013, për një afat 5-vjeçar.
- Në prag të përfundimit të afatit kohor të licencës, shoqëria “Gen–I Tirana” sh.p.k., kërkon rinovimin e licencës në veprimtarinë e tregtimit të energjisë elektrike në bazë të nenit 16, pika 1 (jo më vonë se 2 muaj para përfundimit të kohëzgjatjes së vlefshmërisë së licencës së dhënë, personi mund/duhet të kërkojë në ERE rinovimin e licencës duke paraqitur dokumentet përkatëse) të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”.

- Bordi i ERE-s, me vendimin nr. 185, datë 20.8.2018, filloi procedurën për rinovimin e licencës së shoqërisë “Gen–I Tirana” sh.p.k., në veprimtarinë e tregtimit të energjisë elektrike.
- Në vijim të sa më sipër, ERE me shkresën nr. 55/55 prot., datë 23.8.2018, publikoi në median e shkruar njoftimin për fillimin e kësaj procedure dhe me shkresën nr. 523/1 prot., datë 23.8.2018, i ka kërkuar subjektit “Gen–I Tirana” sh.p.k., të paraqesë në ERE dokumentacionin e munguar që ka të bëjë me bilancin financiar të vitit 2017, duke qenë se nga analiza e dokumentacionit të aplikimit, rezultoi se nuk ishte paraqitur.
- Subjektit “Gen–I Tirana” sh.p.k., me shkresën e protokolluar në ERE me nr. 523/2 prot., datë 29.8.2018, ka paraqitur në ERE dokumentacionin e munguar, sipërcituar. 
- Nga analiza që iu bë dokumentacionit të depozituar në ERE nga shoqëria “Gen–I Tirana” sh.p.k., gjatë fazës finale të shqyrtimit në bazë të “Rregullores për procedurat e licencimit, modifikimit, transferimit të plotë/të pjesshëm dhe rinovimit të licencave”, rezulton si më poshtë: 
- formati dhe dokumentacioni për aplikim, neni 9, pika 1. Plotësuar; 
- dokumentacioni juridik, administrativ dhe pronësor, neni 9, pika 2. Plotësuar;
- dokumentacioni financiar dhe fiskal, neni 9, pika 3. Plotësuar; 
- dokumentacioni teknik për aktivitetin e furnizimit të energjisë elektrike, neni 9, pikat 4.7 dhe 4.7.1. Plotësuar. 
Për gjithë sa më sipër, Bordi i ERE-s 

VENDOSI:

1. Të rinovojë licencën nr. 73, seria FK08, të shoqërisë “Gen–I Tirana” sh.p.k., në veprimtarinë e furnizimit të energjisë elektrike, për një afat 5-vjeçar.
2. Drejtoria e Licencimit dhe e Monitorimit të Tregut, të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti
VENDIM 
Nr. 204, datë 13.9.2018

MBI PËRCAKTIMIN E ÇMIMIT TË SHITJES SË ENERGJISË ELEKTRIKE NGA FURNIZUESI I MUNDËSISË SË FUNDIT PËR MUAJIN GUSHT 2018

Në mbështetje të nenit 16 dhe nenit 86, të ligjit nr. 43/2015, “Për sektorin e energjisë elektrike”, të ndryshuar; “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, miratuar me vendimin e Bordit të ERE-s nr. 201, datë 4.12.2017, e ndryshuar, nenit 15 të “Rregullores për organizimin, funksionimin dhe procedurat e ERE-s”, miratuar me vendimin e Bordit të ERE-s nr. 96, datë 3.9.2016, Bordi i ERE-s, në mbledhjen e tij të datës 13.9.2018, mbasi shqyrtoi relacionin e përgatitur nga Drejtoria e Tarifave dhe Çmimeve, “Mbi përcaktimin e çmimit të shitjes së energjisë elektrike të furnizuar nga Furnizuesi i Mundësisë së Fundit”, për muajin gusht 2018,
konstatoi se:
- OSHEE sh.a. me shkresën nr. 16436 prot., datë 27.8.2018, paraqiti në ERE aplikimin për çmimin e shitjes së energjisë elektrike për klientët e lidhur në nivelin e tensionit 35 kV, të cilët furnizohen nga Furnizuesi i Mundësisë së Fundit, për muajin gusht 2018.
- Informacioni i dërguar në këtë shkresë është përgatitur në mbështetje të vendimit të Bordit të ERE-s nr. 144, datë 25.6.2018 mbi rishikimin e “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, pikërisht neni 8, i rishikuar, i “Metodologjisë së përcaktimit të çmimit të shitjes së energjisë elektrike nga Furnizuesi i Mundësisë së Fundit”, miratuar me vendimin e Bordit të ERE-s nr. 201, datë 4.12.2017.
- Duke u mbështetur në formulën përllogaritëse të nenit 8, OSHEE sh.a. ka përcaktuar çmimin e shitjes së energjisë elektrike nga Furnizuesi i Mundësisë së Fundit për muajin gusht 2018 prej 12,86 lekë/kwh.
- Prodhimi i përgjithshëm i prodhuesve me përparësi dhe KESH-it për muajin gusht 2018 ka qenë i mjaftueshëm për të mbuluar kërkesat për klientët fundorë FSHU, për mbulimin e humbjeve dhe për furnizimin e klientëve të FMF-së. Për rrjedhim, kërkesa për klientët e FMF për muajin gusht 2018 është mbuluar nga prodhimi i energjisë nga prodhuesit me përparësi me çmimin 8.5652 lekë/kwh në bazë të vendimit nr. 19, datë 19.1.2018, të Bordit të ERE-s.
- OSHEE sh.a., me shkresën nr. 8814/1, datë 24.5.2018, deklaron se nuk ka ndarje të llogarive midis aktivitetit të furnizimit dhe shpërndarjes dhe nuk ka një strukturë të posaçme për evidentimin e kostove të administrimit dhe kostot e disbalancave për klientët e FMF-së. Për rrjedhojë, është e arsyeshme që, për sa kohë që nuk ka ndarje të llogarive midis aktiviteteve dhe mungon struktura për evidentimin e kostove për klientët FMF, për përcaktimin e kostove administrative të pranohet si e arsyeshme vlera prej 1,79 lekë/kwh e deklaruar nga OSHEE sh.a.
 - Në vijim, me ndarjen administrative/ organizative të OSHEE-së sipas aktiviteteve do të jetë e mundur saktësimi i këtyre kostove dhe axhustimi i tyre për periudhat e mëparshme në përputhje me “Metodologjinë e përcaktimit të çmimit të shitjes së energjisë elektrike nga Furnizuesi i Mundësisë së Fundit”. 
- Tarifa e përdorimit të rrjetit të transmetimit, miratuar me vendimin nr. 210, datë 28.12.2017, “Për miratimin e tarifës së shërbimit të transmetimit të energjisë elektrike nga OST sh.a. për vitin 2018” është 0.75 lekë/kwh.
- Tarifa e përdorimit të Rrjetit të Shpërndarjes në nivelin e tensionit 35 kV, miratuar me vendimin nr. 211, datë 28.12.2017 “Mbi fillimin e procedurës për shqyrtimin e aplikimit të OSHEE sh.a. për tarifat e shërbimit të shpërndarjes së energjisë elektrike sipas nivelit të tensionit dhe lënien në fuqi të çmimeve me pakicë për klientët që shërbehen nga Furnizuesi i Shërbimit Universal për vitin 2018” është 1.5 lekë/kwh.
- Nga verifikimi i informacionit dhe përllogaritjeve të paraqitura nga shoqëria rezulton se çmimi për shitjen e energjisë elektrike për klientët në kushtet e FMF-së për muajin gusht 2018 është 12.86 lekë/kwh. 
- OSHEE sh.a. nuk ka llogaritur kostot e disbalancave për klientët FMF.
Për gjithë sa më sipër, Bordi i ERE-s

VENDOSI:

1. Të miratojë çmimin e furnizimit me energji elektrike nga Furnizuesi i Mundësisë së Fundit prej 12,86 lekë/kwh për muajin gusht 2018.
2. Drejtoria Juridike dhe e Mbrojtjes së Konsumatorit të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti

VENDIM
Nr. 205, datë 13.9.2018

MBI FILLIMIN E PROCEDURAVE PËR PËRCAKTIMIN E ÇMIMIT TË BLERJES SË ENERGJISË ELEKTRIKE TË PRODHUAR NGA BURIMET E VOGLA TË RINOVUESHME NGA DIELLI, ME FUQI TË INSTALUAR DERI 2 mw DHE ERA, ME FUQI TË INSTALUAR DERI 
3 mw PËR VITIN 2018

Në mbështetje të nenit 10, pika 2 nenit 16, të ligjit nr. 43/2015, “Për sektorin e energjisë elektrike”, të ndryshuar, nenit 4, pika 1, germa “e”; nenit 10, pika 3, të ligjit nr. 7/2017, “Për nxitjen e përdorimit të energjisë nga burimet e rinovueshme”; nenet 19, 20, 21 të “Rregullave të organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i ERE-s në mbledhjen e tij të datës 13.9.2018, mbasi shqyrtoi relacionin e përgatitur nga drejtoritë teknike mbi fillimin e procedurës për përcaktimin e çmimit të blerjes së energjisë elektrike të prodhuar nga burimet e vogla të rinovueshme nga dielli, me fuqi të instaluar deri 2 mw dhe era, me fuqi të instaluar deri mw për vitin 2018,
konstatoi se: 
- Në mbështetje të nenit 10, pika 2; dhe 16, të ligjit nr. 43/2015, “Për sektorin e energjisë elektrike”, nenit 10, pika 3, të ligjit nr. 7/2017, “Për nxitjen e përdorimit të energjisë nga burimet e rinovueshme”, ERE ka detyrimin e përcaktimit të çmimit të blerjes së energjisë elektrike të prodhuar nga burimet e vogla të rinovueshme nga dielli dhe era, me fuqi të instaluar respektivisht 2 mw dhe 3 mw.

- VKM-së nr. 369, datë 26.4.2017, “Për miratimin e metodologjisë për përcaktimin e çmimit të blerjes së energjisë elektrike të prodhuar nga burimet e vogla të rinovueshme nga dielli dhe era”, në pikën 2 të tij, ngarkon ERE-n me miratimin e çmimit të blerjes së energjisë elektrike të prodhuar nga burimet e vogla të rinovueshme nga dielli dhe era, në përputhje me çmimin e mesatarizuar, sipas parashikimeve të kësaj metodologjie.
- Pika 2 e vendimit nr. 120, datë 27.7.2017, të Bordit të ERE-s, i cili miratoi çmimet për prodhuesit e vegjël nga dielli dhe era për vitin 2017 përcakton se “Duke filluar nga viti 2018, për investimet në vijim, ERE, në bazë të grumbullimit të të dhënave, për sa u përket kostove reale të investimit, nëse rezultojnë të ndryshme nga parashikimet e VKM-së nr. 369, datë 26.4.2017, “Për miratimin e metodologjisë për përcaktimin e çmimit të blerjes së energjisë elektrike të prodhuar nga burimet e vogla të rinovueshme nga dielli dhe era”, t’i propozojë MEI-t për përmirësimin dhe rishikimin e VKM-së”.
Për gjithë sa më sipër cituar, Bordi i ERE-s 

VENDOSI:

1. Fillimin e procedurave për përcaktimin e çmimit të blerjes së energjisë elektrike të prodhuar nga burimet e vogla të rinovueshme nga dielli, me fuqi të instaluar deri 2 mw dhe era, me fuqi të instaluar deri 3 mw për vitin 2018.
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

KRYETARI
Petrit Ahmeti

KËRKESË
Nr. 11990, datë 24.9.18

SHPALLJE PËR SHPRONËSIM

Ministria e Infrastrukturës dhe Energjisë shpall kërkesën për shpronësim, për interes publik të pasurive të paluajtshme, pronë private, që preken nga disa shtesa dhe ndryshime në vendimin e Këshillit të Ministrave nr. 490, datë 19.7.2017 për realizimin e projektit: “Vlora-ACU, rikualifikimi urban në qytetin e Vlorës, përgjatë ‘P4, C2, a, b, c’ dhe ndërtimi i rrugës: vazhdimi i unazës Vlorë–Uji i Ftohtë”.
Subjekti kërkues i shpronësimit është Bashkia Vlorë. Me anë të këtij publikimi kërkohet që të vihen në dijeni personat të cilët preken nga realizimi i projektit “Vlora-ACU, Rikualifikimi urban në qytetin e Vlorës, përgjatë ‘P4, C2, a, b, c’ dhe ndërtimi i rrugës: vazhdimi i unazës Vlorë–Uji i Ftohtë”, për shpronësimin e pasurive të tyre, si dhe për masën e vlerësimit të llogaritur në bazë të vendimit nr. 138, datë 23.3.2000, të Këshillit të Ministrave, “Për kriteret teknike të vlerësimit dhe të përllogaritjes së masës së shpërblimit të pasurive që shpronësohen, të pasurive që zhvlerësohen dhe të të drejtave të personave të tretë, për interes publik”, të ndryshuar, si dhe vendimit nr. 89, datë 3.2.2016, të Këshillit të Ministrave, “Për miratimin e hartës së vlerës së tokës në Republikën e Shqipërisë”, sipas listës emërore bashkëlidhur.
Vlera totale e shpronësimit është 46 659 471 (dyzetë e gjashtë milionë e gjashtëqind e pesëdhjetë e nëntë mijë e katërqind e shtatëdhjetë e një) lekë.

ZËVENDËSMINISTRI I INFRASTRUKTURËS DHE ENERGJISË 
Artan Shkreli

 GABIMI MATERIAL

Në vendimin e ERE-s nr. 97, datë 4.7.2017, “Për miratimin e rregullores për procedurat e licencimit, modifikimit, transferimit ose heqjen e licencave në sektorin e gazit natyror”, botuar në Fletoren Zyrtare nr. 146, datë 18 korrik 2017, në faqen 6987, bëhet korrigjimi i gabimit material, si më poshtë:
Në nenin 9, germa “d”, “Dokumentacioni ligjor, administrativ dhe pronësor”, pika “iii”:
Ishte: Garancinë e përshtatshme financiare (neni 4.1/“c” dhe tregtimit (neni 4.1/“ç”) dhe garancinë e performancës që sigurojnë aftësinë e aplikantit për të përmbushur të gjitha detyrimet e tij nën licencën e kërkuar, duke përfshirë, por pa u kufizuar; largimin përfundimtar të plotë ose të pjesshëm të pajisjeve dhe/ose infrastrukturës dhe rehabilitimin e mjedisit, si dhe mbështetjen menaxheriale, operacionale dhe financiare prej pronarëve të aplikantit.
Bëhet: Garancinë e përshtatshme financiare [e paaplikueshme për rastin e furnizimit (neni 4.1/“c”) dhe tregtimit (neni 4.1/“ç”)] dhe garancinë e performancës që sigurojnë aftësinë e aplikantit për të përmbushur të gjitha detyrimet e tij nën licencën e kërkuar, duke përfshirë, por pa u kufizuar; largimin përfundimtar të plotë ose të pjesshëm të pajisjeve dhe/ose infrastrukturës dhe rehabilitimin e mjedisit, si dhe mbështetjen menaxheriale, operacionale dhe financiare prej pronarëve të aplikantit.

LISTA E PRONAREVE TE PASURIVE, PRONE PRIVATE QE PREKEN NGA DISA SHTESA DHE NDRYSHIME NE VKM-NE NR. 490 DATE 19.07.2017 PER REALIZIMIN E PROJEKTIT:"VLORA -
ACU, RIKUALIFIKIM URBAN NE QYTETIN E VLORES, PERGJATE 'P4,C2, A.B,C.' DHE NDERTIMI I RRUGES- VAZHDIMI I UNAZES VLORE-UJI I FTOHTE"

Nr. Emér Mbiemér Zona Nr. Rrethi |Sipérfagja |Sipérfaqja| Cmimii | Cmimii| Vierae Vlera e Vlera Totale KONFIRMIMI I ZVRPP-sé
Kadastrale | Pasurisé e ndértimit| e truallit |ndértimit| truallit | ndértimit truallit (truall+ndértes€)
(m2) (m2) (I/m2) | (VYm2) (leké) (leke) (lekeé)
1 2 3 4 5 6 7 8 9 10 11 12
1 |Bashképronarét Sadiku. | ZK. 8602 40/74 Vloré i 52.68 iy 10903 B, 574370 574.370 Konfirmuar nga ZVRPP-ja Vioré. Pasuri e llojit Truall.
Cenaj dhe Tahiraj
2 |Bashképronarét Sadiku, | ZK. 8602 40/75 Vloré R 2871 e 10903 e 2,308.928 2.308.928 Konfirmuar nga ZVRPP-ja Vloré, Pasuri e llojit Truall
3 |Evdhogia Kissi ZK 8602 | 40/98/2 Vioré e 198 i 10903 . 2,158.794 2,158,794 Konfirmuar nga ZVRPP-ja Vloré, Pasuri e llojit Truall
4 |Bashképronarét ZK. 8602 | 40/130 Vliore Sl 3034 e 10903 A 3.307.970 3.307.970 Konfirmuar nga ZVRPP-ja Vloré. Pasuri e llojit Truall. Kjo
Matathia pasuri pérfshihet edhe tek pasuria nr. 40/254 e kufizuar si
pasojé e mbivendosjes 6798, dalé nga sistemi [PS. Né kéte
pasuri ka njé titull pronésie AMTP né emér té Shefik
Avdurrahman. AMTP nr. 21085 né emér té Nezir Bocaj
AMTP nr. 21069 né emér té Luljeta Beshaj. Posedohet nga
5 |Mbivendosje ZK 8602 40/290 Vloré Pk 84 S 10903 - 915,852 915,852 Konfirmuar nga ZVRPP-ja Vloré, Pasuri e llojit Truall
Kufizohen veprimet deri né zgjidhjen e mbivendosjes
6 |Bashképronarét Sadiku | ZK. 8602 | 40/289 Vloré S 265 e 10903 poe 2,889,295 2,889,295 Konfirmuar nga ZVRPP-ja Vloré, Pasuri e llojit Truall.
7 |Martin Balili ZK. 8602 407271 Vloré i 380 R 10903 A 4,143,140 4,143,140 Konfirmuar nga ZVRPP-ja Vloré, Pasuri e llojit Truall
8 |Bashképronarét Koleka. | ZK 8602 40/132 Vloré B 7683 e 10903 S 8.376.775 8,376,775 Konfirmuar nga ZVRPP-ja Vloré, Pasuri e llojit Truall. AMTP
Kleka dhe Kojana nr. 20759 né emér té Vasil Baka. Ka 6 ndértime pa leje
Posedohen nga Merita Todor dhe Refat Tartari. Mbi kété pasuri
éshté regjistruar leje legalizimi nr. 6832
9 |Mbivendosje ZK 8602 40/265 Vlore B 365 S 204 - n) 74.460 74.460 Konfirmuar nga ZVRPP-ja Vloré; Pasuri e llojit pemétore
Kufizim veprimesh AMTP nr 20760 dt. 08.05.2000 n¢ emer t€
Merita Todor. Vendim gjykate nr. 788 dt. 02.04.2013 pér
fitimin e pronésissé mbi njé sipérfage truall 400m2. Ka nje
ndértim pa leje. Kufizohen veprimet deri né zgjidhjen e
mbivendosjes sé konstatuar.
10 |Bashképronarét Koleka | ZK. 8602 41/10 Vloré 68.75 10903 749581 749.581 Konfirmuar nga ZVRPP-ja Vloré, Pasuri e llojit Truall. AMTP

dhe Hasanaj

nr. 20774 né emér té Liljana Memaj Planimetria e shitjes nuk
pérputhet me skicén e vendimit VKKP nr. 90 date 18 10.1995 ¢
BP Koleka. . Té kufizohen veprimet deri né plotésimin ref
00016119 Blerje jashté pronés né njé sipérfage 400m2. shitur
nga prona me nr. 41/21

Bashképronaret Jakohel.
Efimovski. Shehu,
Kajana, Koleka dhe
Narito

13.879.519

Gjergji Nika

5.887.620

13.879.519 Konfirmuar nga ZVRPP-ja Vloré. Pasuri e llojit Truall. Né kété
pasuri ka njé objekt me sip. 92.6 m2. Titulli I pronésisé sé késa)
pasurie pérfshin edhe pasuriné me nr 41/305 vol 56 F 141 t¢
cilat jané kufizuar si pasojé e mbivendosjes. Sipérfagja prej
3100 m2 éshté hequr nga kjo parcelé pasi pérfshihet né parcelén
77/5 e cila éshté hapur me regjistrim té vecanté

AMTP nr. 20780 né emér té Kaleme Licaj: AMTP nr. 20781 né
emér té Nekie Isai: AMTP nr. 20937 né emér t¢ Alik Metaj. Ka
njé ndértim pa leje. Posedohet nga Cane Metaj.

5,887,620 Konfirmuar nga ZVRPP-ja Vloré. Pasuri e llojit Truall.
Népérmjet Vendimit Nr. 1126_ daté 16.03.2018, t€ Gjykatés
Administrative té Apelit, 1 éshté njohur bashképronaréve
Koleka. Nga Kartela e Pasurisé Nr. 77/5/1. ZK 8602. e
konfirmuar nga ZVRPP-ja Vioré mé daté 10.07.2018, pronar 1

pasurisé rezulton z. Gjergji Nika

Konfirmuar nga ZVRPP-ja Vloré. lloji I pasurisé éshté Ullishte
Nr. i pasurisé né regjistrim t€ veganté ka géné 78/2. por ky nr.
ka pérplasje dhe si pasojé éshté zévéndésuar me 78/2/1. Ka njé

Konfirmuar nga ZVRPP-ja Vloré, Pasuri e llojit pemétore.
Bashkéthemelues. AMTP nr. 21351 vendimi nr. 4
dt.01.12.2005 Laze Bejkosala. Kufizimi i veprimeve té pronarit

mbi pasurité derisa t€ provohet zgjidhja e mbivendosjes sé

13 |Kogo Kume ZK. 8602 10914
ndértim pa leje. Sekuestro konservative
14 {Mbivendosje ZK. 8602 180.5 36.822
konstatuar.
15 |Arjan Tolaj ZK 8602 | 41/285/1 100.8 10903 1,099.022 1,099,022
16 |Bashképronarét Velaj ZK. 8602 | 41/390 226 . 10903 246,408 246.408

dhe Haxhiu

Konfirmuar nga ZVRPP-ja Vloré, Pasuri e llojit Truall.

Konfirmuar nga ZVRPP-ja Vloré, Pasuri e llojit Truall. AMTP
nr. 21973 né emér t& Kadrie Xhaferr

Vlera totale e shpronésimit

46,659,471 leké

